ÎNTREBARE CU SOLICITARE DE RĂSPUNS SCRIS P-2498/07
adresată de Eugen Mihăescu (ITS)
Comisiei
(8 mai 2007)
Subiect: Comportamentul Comisarului Frattini în cursul vizitei sale în România în luna martie
Care este opinia Comisiei cu privire la activităţile Comisarului Frattini în România în luna martie a acestui an?
Nu ar trebui acesta să se abţină de la a-şi manifesta public sprijinul pentru fostul procuror comunist care s-a transformat, se pare, într-un stâlp al reformei democratice care nu rezistă în faţa unei analize mai detaliate?
De asemenea, nu ar trebui acesta să se abţină de la încercarea de a influenţa în mod direct votul în parlamentul unui stat membru?
Dl Frattini a intervenit în cazul unui subiect foarte controversat, de o importanţă constituţională fundamentală pentru poporul român.
La momentul respectiv, era dl Frattini conştient de ameninţarea existentă la adresa României, în sensul că propunerea aflată în discuţie ar avea efectul unei reîntoarceri la statutul de stat poliţienesc?
Se cuvine ca un vicepreşedinte al Comisiei care nu este însărcinat cu un astfel de mandat şi care nu este un înalt funcţionar ales prin vot să aibă o asemenea intervenţie?
Ce măsuri sunt luate pentru a garanta că, în viitor, vizitele Dlui Frattini în statele membre vor rămâne în limitele unui comportament adecvat pentru un înalt funcţionar?
