Întrebarea cu solicitare de răspuns scris E-001754/2012
adresată Comisiei
Articolul 117 din Regulamentul de procedură
Pino Arlacchi (S&D) , Vasilica Viorica Dăncilă (S&D) , Catherine Trautmann (S&D) , Guido Milana (S&D) , Silvia Costa (S&D) , Mara Bizzotto (EFD) , Ivo Vajgl (ALDE) , Rolandas Paksas (EFD) , Nikolaos Salavrakos (EFD) şi Claudiu Ciprian Tănăsescu (S&D)
(13 februarie 2012)
Subiect: Dimensiunea socială a reformei politicii comune în domeniul pescuitului a UE
În propunerile sale de reformă majoră a politicii comune în domeniul pescuitului a UE, Comisia a stabilit o abordare radicală în ceea ce privește gestionarea pescuitului în Europa.
Scopul este acela de a asigura atât conservarea stocurilor de pește, cât și menținerea în viitor a mijloacelor de subzistență ale pescarilor, punând capăt în același timp pescuitului excesiv și epuizării stocurilor de pește.
Având în vedere importanța fundamentală a dimensiunii sociale a acestei reforme și faptul că la o primă privire pachetul de reformă pare deficitar în acest domeniu: 1.
ce măsuri intenționează să ia Comisia pentru a asigura redistribuirea navelor de pescuit și a garanta menținerea în viitor a mijloacelor de subzistență ale pescarilor?
