P7_TA(2009)0113
Mobilizarea intrumentului de flexibilitate: proiect în domeniul energiei
A7-0080/2009
Rezoluţia Parlamentului European din 17 decembrie 2009 referitoare la propunerea de decizie a Parlamentului European și a Consiliului privind mobilizarea instrumentului de flexibilitate, în conformitate cu punctul 27 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară ( COM(2009)0660 – C7-0303/2009 – 2009/2207(BUD) )
Parlamentul European,
–
având în vedere propunerea Comisiei prezentată Parlamentului European și Consiliului ( COM(2009)0660 – C7-0303/2009 ),
–
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară JO C 139, 14.06.2006, p.
1.
, în special punctul 27,
–
având în vedere prima sa lectură din 22 octombrie 2009 a proiectului general de buget 2010 Texte adoptate, P7_TA(2009)0051 și P7_TA(2009)0052 .
,
–
având în vedere declarația adoptată de cele trei instituții la 2 aprilie 2009 privind finanțarea Planului european de redresare economică,
–
având în vedere rezultatele reuniunii de conciliere din 18 noiembrie 2009,
–
având în vedere raportul Comisiei pentru bugete ( A7-0080/2009 ),
A.
întrucât instituțiile UE consideră că este primordială finanțarea celei de-a doua faze a Planului european de redresare economică (PERE);
B.
întrucât, în timpul negocierilor de aderare, Bulgaria s-a angajat să închidă centrala nucleară de la Kozlodui în perioada 2007-2009 cu sprijinul financiar al Comunității;
C.
întrucât dezafectarea centralei de la Kozlodui va continua și după 2009, necesitând o finanțare de 300 000 000 EUR în perioada 2010-2013,
D.
întrucât cele două componente ale autorității bugetare au decis la reuniunea de conciliere din 18 noiembrie 2009 să mobilizeze instrumentul de flexibilitate în următoarele scopuri:
–
să majoreze, în bugetul 2010, finanțarea Planului european de redresare economică cu 120 000 000 EUR;
–
să finanțeze dezafectarea centralei nucleare de la Kozlodui prin alocarea unei sume de 75 000 000 EUR în 2010;
1.
constată că, în ciuda redistribuirii fondurilor din cadrul marjelor aferente exercițiilor 2009 și 2010, plafonul subrubricii 1a nu a permis finanțarea adecvată a PERE și a dezafectării centralei nucleare de la Kozlodui; salută, prin urmare, acordul la care s-a ajuns în cadrul reuniunii de conciliere cu privire la utilizarea instrumentului de flexibilitate în aceste scopuri, suma totală în acest sens fiind de 195 000 000 EUR;
2.
regretă faptul că necesitățile de finanțare a centralei nucleare de la Kozlodui au fost prezentate de Comisie abia în cuprinsul Scrisorii rectificative nr.
2/2010, adică după prima lectură în Parlament, când Parlamentul își stabilise deja prioritățile pentru bugetul 2010; consideră că prezentarea întârziată a propunerii, fapt ce a creat presiuni suplimentare asupra subrubricii 1a, a afectat considerabil dinamica negocierilor cu privire la bugetul 2010 și capacitatea Parlamentului de a urmări realizarea priorităților sale politice;
3.
consideră, cu toate acestea, că este esențial să se respecte angajamentele politice stabilite în Protocolul privind condițiile și mecanismele de aderare a Bulgariei la Uniunea Europeană și, astfel, să fie continuată finanțarea, în 2010, a procesului de dezafectare a centralei nucleare de la Kozlodui;
4.
subliniază că finanțarea ulterioară destinată centralei nucleare de la Kozlodui în 2011-2013 ar trebui să nu aducă atingere finanțării programelor și acțiunilor multianuale în vigoare;
5.
aprobă decizia anexată la prezenta rezoluție;
6.
încredințează Președintelui sarcina de a semna decizia împreună cu Președintele Consiliului și de a asigura publicarea acesteia în
Jurnalul Oficial al Uniunii Europene
;
7.
încredințează Președintelui sarcina de a transmite prezenta rezoluție, inclusiv anexa, Consiliului și Comisiei.
ANEXĂ
DECIZIA PARLAMENTULUI EUROPEAN ŞI A CONSILIULUI
privind mobilizarea instrumentului de flexibilitate, în conformitate cu punctul 27 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
PARLAMENTUL EUROPEAN ȘI CONSILIUL UNIUNII EUROPENE,
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară JO C 139, 14.6.2006, p.
1.
, în special punctul 27 al cincilea paragraf,
având în vedere propunerea Comisiei,
Întrucât, la reuniunea de conciliere din 18 noiembrie 2009, cele două componente ale autorității bugetare au convenit, după examinarea tuturor posibilităţilor de realocare a creditelor în cadrul subrubricii 1a, să mobilizeze instrumentul de flexibilitate pentru a completa finanțarea în bugetul 2010, peste plafonul subrubricii 1a, cu:
–
120 milioane EUR pentru finanțarea de proiecte în domeniul energiei în cadrul Planului european de redresare economică;
–
75 milioane EUR pentru dezafectarea centralei nucleare de la Kozloduy.
DECIDE:
Articolul 1
În cadrul bugetului general al Uniunii Europene pentru exercițiul financiar 2010, se utilizează instrumentul de flexibilitate pentru a asigura suma de 195 milioane EUR în credite de angajament la subrubrica 1a.
Această sumă este folosită pentru a completa finanțarea cu:
–
120 milioane EUR pentru finanțarea de proiecte în domeniul energiei în cadrul Planului european de redresare economică;
–
75 milioane EUR pentru dezafectarea centralei nucleare de la Kozloduy.
Articolul 2
Prezenta decizie se publică în
Jurnalul Oficial al Uniunii Europene
.
Adoptată la Strasbourg,
Pentru Parlamentul European
Pentru Consiliu
Președintele
Președintele
