ÎNTREBARE ORALĂ H-0206/10
pentru timpul afectat întrebărilor din perioada de sesiune mai 2010
în conformitate cu articolul 116 din Regulamentul de procedură
de
Mara Bizzotto
Comisiei
Subiect: Burqa, niqab și politicile de securitate
Chestiunea burqa, niqab și a altor forme de vestimentație care acoperă în întregime corpul utilizate de femeile musulmane este în general abordată din punctul de vedere al discriminării de gen; cu toate acestea, problema vestimentației care camuflează integral ar merita tratată nu doar din perspectiva drepturilor fundamentale ale femeilor, ci și din cea a politicii de securitate și a ordinii publice.
Având în vedere faptul că unele aspecte ale securității publice au dobândit o importanță supranațională și că acoperirea în întregime a corpului femeilor cu burqa sau niqab reprezintă o practică ce încalcă drepturile fundamentale ale femeilor, drepturi pe care UE ar trebui să le garanteze, în ce măsură consideră Comisia chestiunea burqa/niqab în Europa ar putea intra în domeniul politicilor de securitate și de egalitate de gen?
Intenționează Comisia să promoveze vreo măsură în această privință, pentru a satisface exigențele legate de securitate și de respectarea drepturilor fundamentale ale femeilor în UE?
