ÎNTREBARE ORALĂ URMATĂ DE O DEZBATERE O-0030/09
în conformitate cu articolul 108 din Regulamentul de procedură
de
Josep Borrell Fontelles
, în numele Comisia pentru dezvoltare
Comisiei
Subiect: Raportul nr.
10/2008 al Curții de Conturi privind ajutorul pentru dezvoltare acordat de Comunitatea Europeană în domeniul serviciilor de sănătate în Africa Subsahariană
În Raportul special nr.
10/2008 al Curții de Conturi intitulat „Ajutorul pentru dezvoltare acordat de Comunitatea Europeană în domeniul serviciilor de sănătate în Africa Subsahariană” Curtea de Conturi remarcă faptul că totalul fondurilor puse la dispoziție sectorului serviciilor de sănătate de către Comisie este „sub nivelul angajamentelor și standardelor corespunzătoare politicilor” în ciuda angajamentelor asumate de Comisie în programul Obiectivelor de Dezvoltare ale Mileniului (ODM) și criza din sistemul sanitar în Africa Subsahariană.
Finanțarea directă a sectorului sanitar a scăzut (de la 5,1% în cadrul celui de-al optulea Fond European de Dezvoltare FED la 3,5% în cadrul celui de-al zecelea) pe când ajutoarele alocate prin intermediul sprijinului bugetar general (SBG) au crescut, ceea ce în opinia Curții totuși „e puțin probabil sa ducă la alocarea unor resurse financiare considerabile domeniului sănătății”.
Curtea remarcă de asemenea că SBG nu a fost folosit în mod eficient pentru a îmbunătăți sistemele sanitare.
Cum preconizează Comisia să intensifice eforturile de sprijinire a sistemelor sanitare din Africa Subsahariană?
Intenționează Comisia să revizuiască alocările prevăzute pentru sectorul sanitar în cadrul revizuirii celui de-al zecelea FED la jumătatea perioadei?
Intenționează Comisia să revizuiască distribuția actuală a resurselor financiare între sprijinul bugetar sectorial și sprijinul bugetar general?
Plănuiește Comisia să stabilească linii directoare mai clare privind folosirea adecvată a fiecărui instrument separat precum și folosirea optimă a instrumentelor împreună?
Cum își va îmbunătăți Comisia Europeană capacitățile în domeniul personalului și al resurselor, atât la nivel central cât și la nivelul delegațiilor, pentru a sprijini strategiile din domeniul sanitar în alte țări, precum și pentru a asigura eficiența plăților efectuate din Fondul global de luptă împotriva HIV/SIDA, tuberculozei și malariei (FGSTM)?
Intenționează Comisia să creeze un sistem de monitorizare și evaluare ce va permite evidențierea contribuției sale la punerea în aplicare a Obiectivelor de Dezvoltare ale Mileniului la nivelul de țară?
