Franziska Keller: „Dorim ca politica de dezvoltare să fie mai eficientă“
Dezvoltare şi cooperare
2010-05-25 - 16:31
Franziska Keller Cum se poate asigura UE că nu ia cu o mână ce a dat cu cealaltă ţărilor în curs de dezvoltare?
Deputaţii europeni au adoptat săptămâna trecută în plen un raport din proprie iniţiativă referitor la coerenţa politicilor Uniunii în favoarea dezvoltării.
Scopul acesteia este evitarea contradicţiilor între politicile UE.
Raportoarea Franziska Keller (Verzi/Germania) ne-a dat mai multe detalii într-un interviu exclusiv.
Ce înseamnă coerenţa politicilor în favoarea dezvoltării şi care este obiectivul acesteia?
Dorim ca politica de dezvoltare să fie mai eficientă.
În momentul de faţă, de exemplu, oferim bani pentru susţinerea fermelor piscicole şi a micilor pescari în ţările în curs de dezvoltare pentru ca aceştia să îşi poată cumpăra bărci noi sau să-şi poată construi facilităţi mai bune pentru procesarea peştelui.
Dar, în acelaşi timp, avem o politică a pescuitului ce permite marilor vase de pescuit europene să îşi desfăşoare activitatea în largul coastei vest-africane.
În acest fel nu mai rămâne peşte pentru pescarii locali; faptul că ajutăm financiar dezvoltarea pescuitului local nu este eficient.
Sau, de exemplu, dăm bani pentru dezvoltarea agriculturii locale, pentru ca fermierii din ţările în curs de dezvoltare să poată cultiva tomate, dar în acelaşi timp subvenţionăm propriile noastre produse agricole, care sunt apoi exportate ieftin şi distrug piaţa locală; fermierii locali pur şi simplu nu pot face faţă preţurilor noastre mici.
Am încercat să arătăm încă o dată această problemă în raportul nostru.
Am dat exemple de lucruri care nu funcţionează cum trebuie şi de soluţii posibile.
UE nu este rău intenţionată, dar ne lipsesc mecanismele de verificare a acestor lucruri şi nu avem o evaluare anterioară a impactului pentru ţările în curs de dezvoltare.
Ce mecanisme prevedeţi pentru atingerea obiectivelor?
Propunem, de exemplu, o evaluare a impactului de fiecare dată când un domeniu afectează ţările în curs de dezvoltare.
Politicile pentru dezvoltare ar trebui consolidate în cadrul Serviciului european pentru acţiune externă.
Nu examinăm doar ce fac greşit Comisia şi Consiliul, ci ne examinăm şi pe noi înşine, ce putem ameliora în Parlament.
Comisiile parlamentare ar trebui să coopereze mai bine şi am vrea să avem un raportor permanent, care să supravegheze coerenţa politicilor în interesul dezvoltării.
20100521STO74884 Raport referitor la coerenţa politicilor UE în favoarea dezvoltării Franziska Keller Comisia pentru dezvoltare de la Parlamentul European Coerenţa politicilor pentru dezvoltare (în engleză) Dezvoltare - site-ul Comisiei Europene (în engleză)
RO
1
PHOTO
20100520PHT74846.jpg
RO
3
LINK
/members/expert/alphaOrder/view.do?language=RO&id=96734
RO
4
LINK
/activities/committees/homeCom.do?language=RO&body=DEVE
RO
5
LINK
http://www.consilium.europa.eu/showPage.aspx?id=1608&lang=ro
RO
6
LINK
http://ec.europa.eu/development/index_en.cfm
-//EP//TEXT REPORT A7-2010-0140 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
