Răspuns dat de dl Hahn, în numele Comisiei
(7 decembrie 2010)
Sectorul asistenței medicale este în primul rând o responsabilitate națională.
Având în vedere importanța sa, acest sector este considerat o prioritate a politicii de coeziune și, în cazul României, poate fi finanțat în cadrul unor programe operaționale diferite pentru activități cum ar fi reabilitarea infrastructurii spitalicești, dotarea spitalelor cu echipament specific, investiții pentru întreprinderile mici și mijlocii (IMM-uri) înființate în sectorul sănătății, formarea profesională a personalului medical, dezvoltarea centrelor medicale de cercetare și inovare, precum și a sistemelor informatice din sectorul asistenței medicale.
Selectarea proiectelor care vor fi finanțate în cadrul politicii de coeziune și punerea lor în aplicare sunt de competența autorităților naționale.
Pentru mai multe detalii despre criteriile de selecție și de eligibilitate ale proiectelor din domeniul în cauză, Comisia sugerează distinsului membru să contacteze direct autoritățile naționale responsabile cu gestionarea programului operațional regional aflate sub coordonarea Ministerul Dezvoltării Regionale şi Turismului.
Lista tuturor proiectelor selectate privind sectorul sănătății este disponibilă pe pagina oficială a Ministerului Finanțelor Publice www.fonduri-ue.ro.
