Răspuns dat de dl Dalli în numele Comisiei
(23 iunie 2010)
Comisia are cunoștință despre studiul recent publicat în revista științifică „Pediatrics” Maryse F. Bouchard et al., Pediatrics, 22 May 2010, Attention-Deficit/Hyperactivity Disorder and Urinary Metabolites of Organophosphate Pesticides, DOI: 10.1542/peds.2009-3058, Articol disponibil online la adresa: http://pediatrics.aappublications.org/cgi/reprint/peds.2009-3058v1. privind corelația dintre tulburarea hiperkinetică cu deficit de atenție (ADHD) și expunerea la insecticidele cu organofosfați, realizat de cercetării de la Universitățile Montreal și Harvard.
Apariția de tulburări neurocomportamentale în perioada dezvoltării precum ADHD și expunerea la pesticide constituie un aspect căruia Comisia îi acordă o atenție foarte mare și care a condus la noi criterii pentru autorizarea pesticidelor prevăzute în Regulamentul nr.
1107/2009 JO L 309, 24.11.2009 . privind introducerea pe piață a produselor fitosanitare.
Regulamentul menționat pune un accent deosebit pe protecția grupurilor de populație vulnerabile, inclusiv a femeilor însărcinate, a sugarilor și a copiilor și prevede criterii stricte de excludere pentru substanțele clasificate drept carcinogene, mutagene sau toxice pentru reproducere și care produc perturbări ale sistemului endocrin.
Substanțele active care suscită preocupări datorită efectelor lor neurotoxice asupra dezvoltării urmează să fie incluse într-o listă specială de substanțe susceptibile de înlocuire.
Aceste substanțe trebuie să fie evaluate cu atenție la nivel național în scopul găsirii de alternative, inclusiv metode nechimice de control sau prevenire.
Acestea vor fi supuse în orice caz unor măsuri stricte de reducere a riscurilor, cum ar fi restricțiile de utilizare.
În plus, Comisia dorește să sublinieze faptul că UE a luat deja măsuri de reducere a expunerii la pesticide, prin realizarea unei reexaminări detaliate a pesticidelor existente, inclusiv a organofosfaților.
Această reexaminare, finalizată în martie 2009, a dus la eliminarea de pe piață a unui număr important de pesticide care erau considerate periculoase.
Ca urmare, în UE există în prezent doar 9 pesticide cu organofosfați, în comparație cu aproape 40 înregistrate în Statele Unite.
În ceea ce privește cercetarea finanțată de UE, o serie de proiecte din cadrul celui de-al șaselea program-cadru de cercetare și dezvoltare tehnologică (PC6, 2002-2006) s-au axat pe efectele asupra neurodezvoltării ale amestecurilor de poluanți persistenți (PCB-uri, metilmercur) asupra sistemului nervos în curs de dezvoltare Proiect DEVNERTOX: Toxic threats to the developing nervous system: in vivo and in vitro studies on the effects of mixture of neurotic substances potentially contaminating food. .
În plus, a început de curând un proiect finanțat prin PC7 care va studia efectul potențial asupra sănătății umane rezultat din combinația pesticidelor prezente în produsele alimentare Proiect ACROPOLIS: Aggregate and cumulative risk of pesticides, an on line integrated strategy. .
În ceea ce privește utilizarea pesticidelor, merită observat faptul că s-au încheiat o serie de proiecte care au analizat modurile de reducere a cantității de pesticide utilizate în timpul cultivării Proiect ENDURE: European network for the durable exploitation of crop protection strategies. .
