Întrebarea cu solicitare de răspuns oral O-000051/2012
adresată Consiliului
Articolul 115 din Regulamentul de procedură
Elisa Ferreira
,
Arlene McCarthy
,
Britta Thomsen
în numele Grupului S&D Subiect: Solicitare în vederea reprezentării echilibrate între bărbaţi şi femei în cadrul Consiliului executiv al BCE
Liderii europeni au subliniat în permanenţă importanţa reprezentării echilibrate a femeilor şi bărbaţilor în poziţii influente - indiferent dacă acestea sunt în sfera privată sau publică.
Ştim cu toţii că diversitatea în componenţa consiliilor de administraţie şi a guvernelor asigură competenţe cu un spectru mai larg şi perspective mai ample.
Recrutarea doar a bărbaţilor sau doar a femeilor înseamnă a face o selecţie mai limitată, existând astfel riscul de a pierde potenţiali candidaţi foarte bine pregătiţi.
Mai mult decât atât, argumentul conform căruia nu există candidaţi foarte bine pregătiţi în rândul femeilor pur şi simplu nu este credibil în ziua de astăzi.
Cu toate acestea, procesul de numire de către statele membre a unor persoane în cadrul unora dintre cele mai importante şi mai influente organisme ale instituţiilor europene nu constă decât într-un şir îngrozitor de monoton de nominalizări.
Un exemplu elocvent îl constituie BCE: nici o femeie în cadrul Comitetului executiv - şi nici măcar în cadrul Consiliului guvernatorilor sau al Consiliului general.
Nu este vorba aici despre a pune la îndoială competenţa actualilor candidaţi, ci despre posibilitatea existenţei unei erori sistematice în cadrul procesului, întrucât rezultatele continuă să fie atât de slabe în cazul nominalizării unor candidaţi de sex feminin.
Ce acţiuni va întreprinde Consiliul în vederea atingerii unei reprezentări mai echilibrate, a ambelor sexe, în cadrul Consiliul guvernatorilor, al Comitetului executiv şi al Consiliului General al BCE?
Va lua în considerare Consiliul adoptarea modelului conform căruia fiecare stat membru numeşte doi candidaţi, un bărbat şi o femeie, în cadrul Consiliului executiv al BCE?
