Alese de redactori
Cultură
2009-01-04 - 07:35
Zilele europene ale tinerilor jurnalişti, noile dispoziţii pentru infracţiunile rutiere şi noile reguli privind securitatea aviaţiei sunt doar câteva din subiectele pe care le-am abordat în ultimele şase luni pe site-ul nostru.
Tot aici aţi putut citi interviuri cu preşedintele FIFA, Joseph Blatter, şi Pete Pakarinen, câştigătorul premiului pentru Jurnalism acordat de Parlamentul European.
Munca unui politician presupune multe discursuri - pentru a-şi susţine obiectivele - dar şi redactare, punerea gândurilor pe hârtie.
De aceea este normal ca un politician să publice cărţi.
Unii întâi au publicat şi apoi au devenit deputaţi.
În dosarul de faţă, vă mai prezentăm o selecţie de cărţi scrise de politicieni de la Parlamentul European - în caz că nu aţi hotărât încă ce să citiţi în timpul vacanţei.
20081204FCS43820
Zilele europene ale tinerilor jurnalişti - 2008
Miercuri, 15 octombrie: Tinerii ziarişti arată drumul Parlamentul European: locul ideal pentru reuniunea a 200 de ziarişti Cine vorbeşte în cabina interpreţilor? 200 de oameni din 27 de state - multe perspective Zâmbetele şi buna dispoziţie au fost prezente - chiar şi printre deputaţi 23 de limbi europene + 1 - limbajul semnelor Mulţi ziarişti au venit cu echipamentul Activitate intensă în timpul grupurilor de lucru Spectacol TV cu bucătarul belgian Piet Huysentruyt şi deputata Frieda Brepoels 200 de tineri ziarişti din Uniunea Europeană au participat la ediţia a doua a Zilelor europene ale tinerilor jurnalişti.
Evenimentul a avut loc între 15 şi 17 octombrie la Parlamentul European.
Ziariştii au participat la dezbateri la nivel înalt, dar şi la producţii media în diferite grupuri de lucru.
Selectaţi dintre 1.700 de candidaţi, cei 200 de ziarişti au dezbătut situaţia actuală a presei europene, dar şi viitorul acesteia.
La eveniment au mai participat deputaţi europeni şi experţi în domeniu.
O comunicare simplă, directă şi transparentă
„Dumneavoastră veţi crea şi veţi da o formă viitorului presei europene“, a spus preşedintele Parlamentului European, Hans-Gert Pöttering, tinerilor ziarişti. „Avem nevoie de critica, angajamentul şi entuziasmul dumneavoastră“, a adăugat dumnealui.
Vicepreşedintele Parlamentului European Alejo Vidal-Quadras (Grupul Partidului Popular European (Creştin-Democrat) şi al Democraţilor Europeni, Spania), s-a declarat foarte mulţumit de prezenţa „atâtor feţe proaspete şi entuziaste“ în aula de la Bruxelles.
Directorul General pentru Comunicare de la Parlamentul European, Francesca Ratti, şi-a exprimat speranţa în acest eveniment organizat cu „entuziasm“ şi a subliniat faptul că Uniunea Europeană are nevoie de „o comunicare simplă, directă şi transparentă“ cu cetăţenii ei.
Dincolo de naţionalism şi protecţionism
În timpul dezbaterilor, Othmar Karas (Grupul Partidului Popular European (Creştin-Democrat) şi al Democraţilor Europeni, Austria), a remarcat faptul că Europa, după părerea unora, este „încă scindată“. „Visul meu este că această percepţie va fi schimbată“, a spus dumnealui, subliniind faptul că a trecut vremea naţionalismului, protecţionismului şi populismului.
Pentru Monica Frassoni, preşedinta Grupului Verzilor/Alianţa Liberă Europeană, cea mai mare provocare este „asigurarea celei mai mari prosperităţi pentru cel mai mare număr de oameni“.
„Uitaţi trecutul! nu vă mai gândiţi la cel de-al doilea război mondial!“, a fost sfatul deputatului european Ignasi Guardans Cambó (Grupul Alianţei Liberalilor şi Democraţilor pentru Europa, Spania). „Să dăm lumii ceea ce aşteaptă aceasta de la noi“, a adăugat dumnealui.
„Ce am făcut nu a fost doar o «joacă»“
„Ziariştii nu trebuie doar să transmită mesajele politicienilor şi pe cele ale grupurilor de interese“, a spus joi directorul Centrului European pentru Jurnalism, Wilfried Rütten, remarcând prezenţa din ce în ce mai largă a noilor forme de mass-media, precum blogurile.
„Acest eveniment depăşeşte teoria europeană gri, aceasta este Europa vie“, a declarat Frieda Brepoels (Grupul Partidului Popular European (Creştin-Democrat) şi al Democraţilor Europeni, Belgia).
În cadrul unor grupuri de lucru, tinerii au realizat interviuri pentru radio, reviste online şi pentru tipar, reportaje foto şi spectacole pentru televiziune.
Printre subiectele abordate de aceştia se numără creşterea preţurilor la alimente, politicile de imigrare, alegerile europene şi libertatea presei.
„Îmi place faptul că ce am făcut nu a fost doar o «joacă» şi că am realizat produse media concrete în cadrul evenimentului“, ne-a spus ziaristul polonez Maciej Szulc.
Pentru cipriotul Marios Psaras, „lucrul în echipă a funcţionat de minune şi evenimentul este foarte bine organizat“.
Poloneza Anna Morawiec ne-a spus: „Vrem să arătăm că activitatea Parlamentului European însemnă mai mult decât munca politicienilor“.
Europa trebuie să fie pozitivă, optimistă şi foarte concretă
În cadrul evenimentului, diferenţa între naţionalităţi a dispărut, sunt de părere participanţii. „Multicultural este un cuvânt foarte cunoscut, dar mie nu îmi place.
Aici mă simt european, mă simt acasă“, ne-a spus Anna Morawiec. „Suntem toţi egali.
Nu contează din ce ţară am venit“, a remarcat slovaca Dominika Peterova.
Vineri, participanţii au asistat la acordarea Premiului pentru Jurnalism al Parlamentului European.
Letizia Gambini, membră a juriului din partea Presei Europene pentru Tineret, a spus: „Tinerii sunt foarte interesaţi să înţeleagă ce se petrece în Europa.
Dacă Europa vrea să fie atractivă, trebuie să fie pozitivă, optimistă şi foarte concretă în acelaşi timp“.
Site-ul oficial al Zilelor europene ale tinerilor ziarişti Blog - cu toate contribuţiile de la eveniment Site-ul oficial al Presei Europene pentru Tineret
Preşedintele FIFA la Parlamentul European: „Identităţile naţionale se pierd“ în fotbal
Joseph Blatter, preşedintele FIFA, a vorbit ieri deputaţilor europeni Preşedintele FIFA, Joseph Blatter, a discutat la începutul lui octombrie cu deputaţii europeni despre controversata regulă „6+5“, care cere limitarea numărului de jucători străini în fotbalul internaţional.
Această regulă contrazice, conform deputaţilor de la Comisia parlamentară pentru Cultură, principiul libertăţii de circulaţie a persoanelor - principiu inclus în legislaţia europeană.
Deputaţii europeni preferă regula ce impune în echipe un număr minim de jucători formaţi pe plan local.
Joseph Blatter a devenit preşedintele FIFA în 1998.
Dumnealui susţine că numărul de jucători străini dintr-o echipă trebuie limitat la cinci, pentru protejarea „identităţii locale“ a cluburilor şi asigurarea educaţiei tinerilor jucători.
Încă de când a fost lansată, regula „6+5“ a făcut subiectul multor discuţii.
Parlamentul European a respins în mai regula „6+5“, adoptând un raport redactat de Manolis Mavrommatis (Grupul Partidului Popular European (Creştin-Democrat) şi al Democraţilor Europeni, Grecia), în care deputaţii europeni cer statelor membre şi asociaţiilor sportive să nu introducă reguli care ar putea duce la discriminarea bazată pe naţionalitate.
Cu toate acestea, deputaţii europeni cer Comisiei Europene să recunoască măsurile conform cărora în echipă este necesar un număr minim de jucători formaţi local.
„Identităţile naţionale se pierd“
Domnul Blatter a susţinut luni că, din cauza lipsei restricţiilor naţionale, „cei mai buni jucători joacă acum în cele mai mari competiţii.
Sunt echipe bogate care au 30 de jucători buni - chiar dacă numai 11 pot juca, iar ceilalţi nu sunt disponibili pentru alte echipe“.
„Identităţile naţionale se pierd“, a mai spus dumnealui. „Unele echipe participă la competiţii cu jucători de 11 naţionalităţi diferite, nici unul de naţionalitatea ţării din care provine echipa.
Se pare că Bayern München are nevoie de cinci interpreţi în vestiar.
De aceea cerem ca sporturile să fie lăsate să se organizeze autonom“ a adăugat ieri domnul Blatter.
„Putem schimba lucrurile dacă asta vrem cu adevărat“
Preşedintele FIFA le-a spus deputaţilor europeni că „sportul nu este doar o activitate economică, ci aparţine culturii, deoarece un miliard de oameni sunt afectaţi direct sau indirect de fotbalul profesionist.
Nu vrem să contrazicem legile europene, libertatea de circulaţie, dar putem schimba lucrurile dacă asta vrem cu adevărat.
Legile nu sunt definitive.
Vă cerem să ne înţelegeţi şi să fiţi solidari cu noi“.
UEFA a ales o abordare care îmbină principiul liberei circulaţii a persoanelor cu promovarea formării tinerilor jucători europeni (cerând un număr minim de jucători formaţi în cadrul echipei).
Domnul Blatter vede în această abordare „o contradicţie în ceea ce priveşte protecţia tinerilor jucători; în felul acesta, echipele vor atrage tineri străini de la vârste chiar mai fragede“.
Belet: „Regula «6+5» este în contradicţie cu legile europene“
„Suntem de acord 100% cu obiectivele FIFA“, a spus luni deputatul european Ivo Belet (Grupul Partidului Popular European (Creştin-Democrat) şi al Democraţilor Europeni, Belgia). „Cu toate acestea, trebuie să fim realişti: regula «6+5» este în contradicţie cu legile europene.
Regula privind jucătorii formaţi local este, din punctul nostru de vedere, un pas înainte către soluţia finală“, a mai spus dumnealui.
Domnul Belet a redactat anul trecut un raport privind viitorul fotbalului profesionist.
Domnul Belet a mai aminti ieri de cazul echipei Manchester City, care a fost cumpărată de curând de un şeic bogat care doreşte să investească milioane de euro în echipă. „Cluburile trebuie finanţate din regiunea din care provin, sau măcar din aceeaşi ţară.
Investitorii de genul celui care a cumpărat echipa Manchester City pleacă după ce se vor fi săturat de echipă, şi îşi iau banii cu ei“, a spus domnul Blatter tot ieri, într-o conferinţă de presă.
În ciuda îngrijorărilor exprimate în reuniunea de luni, domnul Blater s-a arătat optimist, spunând: „avem nevoie de speranţă şi pasiune în lume, iar fotbalul ni le oferă pe amândouă“.
Urmăriţi un interviu exclusiv cu domnul Blatter pe EuroparlTV, făcând click pe primul link de mai jos!
Interviu cu Joseph Blatter (video) Fotbalul european în centrul atenţiei - dosar Cartea albă privind sportul: spre o politică europeană a sportului - articol Site-ul preşedintelui FIFA (în engleză) Vizita lui Joseph Blatter (video)
Citiţi cărţi scrise de politicieni
Sugestii de lectură pentru vară Munca unui politician presupune multe discursuri - pentru a-şi susţine obiectivele - dar şi redactare, punerea gândurilor pe hârtie.
De aceea este normal ca un politician să publice cărţi.
Unii întâi au publicat şi apoi au devenit deputaţi.
Vă prezentăm o selecţie de cărţi scrise de politicieni de la Parlamentul European - în caz că nu aţi hotărât încă ce să citiţi în timpul vacanţei.
„Six battles that shaped Europe's Parliament“ („Şase lupte ce au conturat Parlamentul Europei“) este una din cele mai recente cărţi de acest gen, scrisă de fostul secretar general al Parlamentului European, Julian Priestley.
Cartea vorbeşte despre creşterea influenţei Parlamentului European iar autorul poate fi considerat foarte bine informat.
Primii miniştri scriu mai mult
Printre deputaţii europeni, cei care au fost primi miniştri scriu mai des.
Guntars Krasts , prim ministru leton între 1997-1998, ales deputat european în 2004, a publicat „Nakotne Pieder Mums Visiem“ („Viitorul aparţine tuturor“). „Den ny forbindelse - viljen til at forandre Verden“ („Noua conexiune - Voinţa va schimba lumea“) este titlul unei cărţi scrise de fostul prim ministru danez Poul Nyrup Rasmussen (1993-2001).
Slovenul Lojze Peterle (prim ministru între 1990-1992) a publicat „Z nasmehom zgodovine“ („Cu un zâmbet asupra istoriei“), în care vorbeşte despre viaţa sa politică şi aderarea ţării sale la UE şi NATO.
Jerzy Buzek , deputat european polonez şi prim ministru între 1997-2001, a publicat peste 200 de lucrări ştiinţifice în domeniul protejării mediului înconjurător.
Francezul Michel Rocard (prim ministru între 1988-1991) a publicat „Si la gauche savait“ („Dacă ar fi ştiut stânga“), în care descrie aproape o jumătate de deceniu de politică franceză şi era Mitterand (carte publicată împreună cu ziaristul Georges-Marc Benamou).
Liderul independenţei lituaniene şi primul preşedinte al ţării sale (1990-1992), Vytautas Landsbergis , s-a distins nu numai în politică ci şi ca pianist şi muzician.
A publicat o autobiografie: „Lituania independentă din nou“.
Belgianul Jean-Luc Dehaene (prim ministru între 1992-1999) a publicat cărţi despre integrarea europeană dar şi o carte în care povesteşte momente cheie din viaţa sa politică: „Er is nog leven na de 16“ (Există viaţă şi după 16).
Cărţi despre Europa şi politica internaţională
Tunne Kelam , unul din disidenţii principali din Estonia în anii '80, a publicat în estonă două cărţi despre politica internaţională.
Împreună cu soţia sa a publicat o carte ilustrată, „Drumul Estoniei către libertate“.
Jana Hybášková (Cehia) a publicat înaintea războiului din Irak cartea „Čekání na válku“ („În aşteptarea războiului - memoriile unui ambasador ceh în Kuweit“).
Şi finlandezul Hannu Takkula a fost inspirat de războiul din Irak şi a publicat „ Mistä löytyisi rohkeus?“ („De unde ne vine curajul?“).
„Qu'Est-Ce Que L'Ecologie Politique?“ („Ce este ecologia politică?“) este titlul unei cărţi publicate de francezul Alain Lipietz .
Tânărul danez Dan Jorgensen a vorbit despre acelaşi subiect în „Et Grønt Europa“ („O Europă verde“).
Nu trebuie să îl uităm nici pe polonezul Bronislaw Geremek , care înainte de a muri, a publicat împreună cu Robert Picht cartea „Viziuni ale Europei“.
Cărţi politice pe subiecte personale
Suedeza Maria Carlshamre a scris o carte despre violenţa împotriva femeilor: „Den Uslagbare“ („De neînvins“).
Marielle de Sarnez (Franţa) a scris o autobiografie despre cum e să fii în acelaşi timp femeie, mamă şi politician: „Feminin singuler“ („Feminin singular“).
Silvana Koch-Mehrin (Germania) a scris cartea „Schwestern - Streitschrift für einen neuen Feminismus“ („Surori: Pamflet pentru un nou feminism“).
Cem Özdemir , tot german, a publicat câteva cărţi despre cum e să fii german şi turc în acelaşi timp.
Carte sa „Currywurst und Döner.
Integration in Deutschland“ a provocat o dezbatere naţională intensă.
Slovena Miha Brejc a publicat o carte despre rolul serviciului secret iugoslav în timpul luptei pentru independenţa Sloveniei: „Vmesni čas (Interim time / Zwischenzeit)“ .
Cărţi non-politice
Bulgarul Vladko Todorov Panayotov este un specialist în chimia cibernetică devenit politician.
În calitatea sa de om de ştiinţă a publicat mai multe cărţi - unele fiind folosite ca manuale de elevi.
Slovena Romana Jordan Cizelj are doctorat în ingineria nucleară.
A scris o carte despre viaţa sa ca fizician-femeie: „Fizika, moj poklic“ („Fizica, serviciul meu“), împreună cu alte 78 de femei lucrând în domeniu.
Portugheza Edite Estrela a scris numeroase cărţi de ortografie şi vorbire corectă.
Un exemplu: „Saber Escrever.
Saber Falar“ („Să ştii cum să scrii, să ştii cum să vorbeşti“).
De la scriitor la deputat european
Poate că nu pare logic ca un scriitor de succes, care a publicat romane şi poezii, să îşi părăsească lumea spirituală pentru un loc în Parlamentul European.
Sau poate că scopul acestei schimbări a fost demonstrarea faptului că poezia şi politica au în comun pasiunea.
Portughezul Vasco Graça-Moura a publicat proză şi poezie din 1963.
Una din cărţile cele mai recente este „Meu Amor, era de Noite“ („Noaptea, dragostea mea“).
În plus, domnul Graça-Moura a tradus în portugheză „Divina Comedie a lui Dante“.
Căutaţi deputaţii europeni după zona geografică
Noi dispoziţii pentru infracţiunile rutiere
Conform noilor dispoziţii, conducătorii auto care depăşesc viteza legală nu vor mai fi scutiţi de sancţiuni.
Comisia pentru transport a adoptat marţi un raport menit să faciliteze aplicarea transfrontalieră a normelor în domeniul siguranţei rutiere.
Unul din obiectivele raportului este înjumătăţirea numărului de accidente mortale - de la 54.000 la 27.000 - înregistrate între anii 2001 şi 2010.
În prezent, doar o mică parte din conducătorii auto europeni, care comit accidente rutiere în străinătate sunt supuşi unor penalităţi.
Comisia Europeană a atenţionat că cele mai multe accidente datorate vitezei au loc pe teritoriile altor state membre decât statul de rezidenţă al şoferilor.
De asemenea, membrii Comisiei consideră că situaţia curentă este discriminatorie faţă de rezidenţii statului unde are loc accidentul, întrucât aceştia sunt într-adevăr supuşi penalităţilor.
Patru infracţiuni majore vizate
Deputaţii europeni au căzut de acord asupra celor patru infracţiuni majore care reprezintă cauzele a 75% din decesele şi accidentele rutiere din Uniunea Europeană: depăşirea vitezei maxime admise, conducerea în stare de ebrietate, neutilizarea centurii de siguranţă şi nerespectarea culorii roşii a semaforului.
Raportul doamnei Inés Ayala Sender (Grupul Socialist din Parlamentul European, Spania) face referire la:
crearea unei reţele electronice comunitare care să permită schimbul de informaţii dintre statele membre;
armonizarea metodelor utilizate de către statele membre în controlul rutier;
notificarea şi atenţionarea persoanei care a comis infracţiunea că, în caz de neplată, refuzul poate fi transmis autorităţii centrale a statului de reşedinţă pentru executarea deciziei de sancţiune;
facilitarea metodelor de plată prin sistemul bancar transfrontalier şi protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date, pentru a evita permeabilitatea acestora către alte baze de date.
Doamna Inez Ayala Sender a declarat că „prin prezenta directivă, dorim să oferim autorităţilor statelor membre o posibilitate pentru a spori măsurile punitive".
Traficul rutier în Europa
Gradul de siguranţă rutieră diferă foarte mult de la o ţară europeană la alta.
Traficul rutier este cel mai periculos în Grecia şi în ţările din Europa Centrală şi de Est.
Spre exemplu, procentul deceselor şi accidentelor rutiere este mult mai ridicat în Letonia, Lituania şi Estonia, în comparaţie cu Suedia şi Olanda, care sunt considerate printre cele mai sigure ţări din Europa din punct de vedere al traficului rutier.
Franţa şi Portugalia au înregistrat progrese în acest sens, reducând accidentele şi decesele cu 40% faţă de 2001.
Raportul privind facilitarea aplicării transfrontaliere a normelor în domeniul siguranţei rutiere Noile reglementări privind traficul rutier Comisia pentru Transport şi turism Fişa personală a doamnei Inés Ayala Sender
Interviu cu Pete Pakarinen, câştigătorul premiului pentru Jurnalism
Pete Pakarinen: „Priviţi cu mai multă atenţie la Uniunea Europeană“ Pe 17 octombrie, Parlamentul European a acordat pentru prima dată Premiul pentru Jurnalism.
Acest premiu se adresează ziariştilor care au contribuit semnificativ la o mai bună înţelegere a chestiunilor europene.
La categoria „Internet“, câştigătorul este Pete Pakarinen; dumnealui a primit premiul pentru un articol în care a abordat problema imigraţiei ilegale în Uniunea Europeană.
Domnule Pakarinen, astăzi aţi primit premiul pentru Jurnalism al Parlamentului European la categoria „Internet“.
Ne puteţi rezuma articolul pentru care aţi luat premiul?
De ce aţi ales acest subiect?
Am scris despre imigraţia ilegală din Africa în Europa, în special despre situaţia din Malta din punctul de vedere al unui imigrant care a stat timp de doi ani într-un centru pentru imigranţi.
A venit din Africa în Malta cu barca; am descris această rută obişnuită, cu barca, din Africa, într-o călătorie în care îţi rişti viaţa şi care costă în jur de 1.000 de dolari.
Apoi am deschis problemele generale ale imigraţiei şi măsurile ce trebuie luate pentru rezolvarea acestei probleme.
După un an, pot spune că situaţia nu s-a schimbat deloc.
Am ales imigraţia pentru că eram în Malta atunci şi pentru că această chestiune este crucială în Malta.
Am avut şi posibilitatea să vizitez un centru pentru imigranţi, am citit multe ziare, am vorbit cu mulţi oameni - şi mi-am construit reportajul pe acest material.
Credeţi că mass-media online aduce o valoare adăugată prin comparaţie cu celelalte tipuri de presă?
Ar putea presa online să ameninţe la un moment dat existenţa celorlalte forme de mass-media (presa scrisă, radio, TV)?
Pe internet, articolele sunt mai scurte şi sunt scrise mai repede.
În plus, există mulţi oameni care caută informaţia pe internet.
Prin urmare, articolele au o durată mai mare de viaţă decât cele din presa scrisă.
Dar nu cred că internetul ar putea reprezenta o ameninţare la adresa celorlalte forme de mass-media.
Moartea cărţii este anunţată de decenii, sau poate chiar de sute de ani, dar cartea este încă vie.
În aceeaşi situaţie este şi radio-ul.
Sunt cetăţenii europeni informaţi despre chestiunile europene?
Cum ar putea mass-media sau instituţiile precum Parlamentul European să promoveze mai mult activitatea Uniunii Europene?
Presa online poate contribui la o mai bună informare a cetăţenilor.
Structura şi procedurile de decizie ar trebui promovate mai mult, pentru că sunt mai greu de înţeles.
Este dificil, mai ales pentru că oamenii sunt interesaţi mai mult de scandaluri sau divertisment şi că articolele sunt în competiţie.
Oamenii citesc dacă subiectul articolului îi interesează.
Cred că politicienii trebuie să îşi facă activitatea mai interesantă şi să simplifice lucrurile complicate.
Mă refer şi la politicienii naţionali - de exemplu în Finlanda politicienii dau vina pe Uniunea Europeană pentru orice lucru neplăcut.
Care este mesajul dumneavoastră pentru cetăţenii europeni?
Ar spune doar „priviţi cu mai multă atenţie la Uniunea Europeană“, la ce se întâmplă acolo, la cum funcţionează aceasta, la ce se hotărăşte acolo.
Se întâmplă multe lucruri minunate în Uniunea Europeană.
Interesaţi-vă despre cum se corelează politica europeană cu viaţa voastră de zi cu zi.
Câştigătorii:
Presa scrisă: Kirsten Wörnle şi Wolfgang Böhm
Internet: Pete Pakarinen
TV: Shirin Wheeler şi Lars Feldballe Petersen
Radio: Mircea Radu Lipovan şi Andreea Manzat
Câştigătorii Premiului pentru Jurnalism al Parlamentului European Premiul pentru Jurnalism al Parlamentului European Ultima şansă de a participa la Premiul pentru Jurnalism al Parlamentului European Parlamentul European acordă Premiul pentru Jurnalism Articolul lui Pete Pakarinen: „A thousand bucks for a hazardous sea voyage"
Noile reguli privind securitatea aviaţiei
Chiar dacă iniţial au fost păstrate secrete de către Comisia Europeană, noile măsuri de implementare a standardelor de bază comune privind securitatea aviaţiei au devenit de curând publice.
În ce măsură publicarea acestor noi reguli îi va ajuta pe pasageri să îşi cunoască drepturile?
Sunt noile reguli sigure, nesigure sau mult prea sigure?
Pentru a afla răspunsul la această întrebare, am vorbit cu doi deputaţi europeni.
Ce părere aveţi despre noile măsuri de implementare a standardelor de bază comune privind securitatea aviaţiei?
Philip Bradbourn (Grupul Partidului Popular European (Creştin-Democrat) şi al Democraţilor Europeni, Regatul Unit): „Problema este modul în care aceste norme sunt aplicate efectiv de către autorităţile de aviaţie.
Noua propunere doreşte o uniformizare a legilor privind securitatea aviaţiei în toate statele membre ale Uniunii Europene [...] şi aplicarea legilor în condiţii de siguranţă de către toate aeroporturile din Europa".
Ignasi Guardans (Grupul Alianţei Liberalilor şi Democraţilor pentru Europa, Spania): „Standardele sunt în acelaşi timp prea sigure şi insuficient de sigure; nu se poate vorbi niciodată de asigurarea securităţii în procent de 100% [...].
În opinia mea, toată chestiunea legată de lichidele transportate este o paradă pentru a da impresia de securitate, dar de fapt nu are nici o dovadă substanţială".
Aţi avut parte de incidente neplăcute în aeroporturi?
Domnul Bradbourn: „Unele aeroporturi gestionează procesul de securitate într-o manieră foarte eficientă şi efectivă, deoarece au un număr suficient de angajaţi, echipamente potrivite, astfel încât pasagerii nu sunt deranjaţi în mod nejustificat.
În alte aeroporturi însă, numărul personalului care se ocupă de pasageri nu pare să fie niciodată suficient.
Nu securitatea în sine este deranjantă, întrucât aceasta este necesară, ci modul în care se asigură această securitate.
Nu este nevoie numai de personal suficient, ci şi de echipamente suficiente şi care să funcţioneze de fiecare dată când este nevoie.
Este vorba de planificarea echipamentelor aşa încât oamenii să nu fie deranjaţi sau incomodaţi pentru nimic altceva decât pentru motivele necesare asigurării condiţiilor de siguranţă pe parcursul zborului.
Nu m-a deranjat niciodată acest lucru.
Prefer întotdeauna să fiu siguranţă când mă aflu la 35.000 de metri înălţime.
Domnul Guardans: „Am avut parte de un astfel de incident în Spania.
A fost vorba de un abuz de autoritate bazat pe faptul că noile reglementări au fost ţinute secrete până în urmă cu câteva zile.
Astfel, fiecare ofiţer de poliţie din întreaga Europă avea dreptul să percheziţioneze pe oricine, în orice moment; în acelaşi context se pune problema încălţămintei - nu există nici o bază legală în vigoare în legislaţia europeană care să oblige pasagerii să îşi scoată pantofii înainte de a trece prin detectorul de metal".
În aeroporturile europene, oamenii sunt nevoiţi să accepte lucruri pe care nu le-ar accepta niciodată în alte locuri.
Este ca şi cum poliţia ar cere să dansaţi în Trafalgar Square, în Londra, pentru a verifica daca aţi consumat alcool.
Nimeni nu ar accepta întrucât nu este modalitatea potrivită pentru a afla acest lucru.
În aeroporturi, sub pretextul menţinerii securităţii şi a unor reglementări secrete, ofiţerii de poliţie pot face tot ce îşi doresc.
Comisia Europeană este responsabilă pentru această situaţie prin păstrarea secretă a acestor reglementări şi prin introducerea unor reguli absurde şi nepotrivite.
Statele membre au, de asemenea, o mare vină pentru că nu au pus încă în aplicare aceste norme, chiar dacă au fost deja publicate într-un mod adecvat şi raţional".
Cum consideraţi că trebuie să reacţioneze pasagerii la controalele din aeroporturi?
Domnul Bradbourn: „Cred că ei trebuie să înţeleagă că, datorită ameninţărilor cu care ne confruntăm în Europa şi în alte părţi, este nevoie de un anumit nivel de securitate pentru a le putea asigura siguranţa.
Este frustrant atunci când trebuie să aştepţi la coadă, chiar dacă nu ţine de securitate, ci de modul în care aceasta este asigurată.
Cred că cei mai mulţi oameni înţeleg acum faptul că trebuie să treacă prin aceste controale.
Uneori există o lipsă de concordanţă între diferite state membre ale UE în ceea ce priveşte modul de evaluare al ameninţărilor şi respectiv necesitatea sporirii securităţii".
Domnul Guardans: „Pasagerii ar trebui să ştie că aeroporturile nu sunt o excepţie de la democraţie.
Ei au aceleaşi drepturi fundamentale atât în faţa unui ofiţer de poliţie din aeroport, cât şi pe stradă, ceea ce înseamnă ca trebuie să protesteze în faţa oricărei chestiuni care nu e prevăzută în lege.
Din păcate, oamenii care călătoresc sunt supuşi unui stres mare şi singurul lucru pe care îl doresc este să ajungă la destinaţie cât mai repede [...].
Cetăţenii ar trebui să aibă posibilitatea de a protesta, de a face fotografii sau de a identifica orice ofiţer de securitate prin numărul insignei pe care o poartă".
Fişa personală a domnului Philip Bradbourn Fişa personală a domnului Ignasi Guardans Regulamentul Comisiei pentru stabilirea măsurilor de implementare a standardelor de bază comune privind securitatea aviaţiei
RO
1
DIAPOPHOTO
20081027PHT40619.jpg
RO
2
DIAPOPHOTO
20081027PHT40617.jpg
RO
3
DIAPOPHOTO
20081027PHT40619.jpg
RO
4
DIAPOPHOTO
20081027PHT40621.jpg
RO
5
DIAPOPHOTO
20081027PHT40615.jpg
RO
6
DIAPOPHOTO
20081027PHT40624.jpg
RO
7
DIAPOPHOTO
20081027PHT40626.jpg
RO
8
DIAPOPHOTO
20081027PHT40613.jpg
RO
9
DIAPOPHOTO
20081027PHT40628.jpg
RO
10
LINK
http://www.youthmediadays.eu/
RO
11
LINK
http://blog.youthmediadays.eu/
RO
12
LINK
http://www.youthpress.org/index.php?news_2008
RO
13
PHOTO
20081006PHT38847.jpg
RO
14
LINK
http://www.europarltv.europa.eu/yourParliament.aspx?action=viewVideo&packageId=f0379c5d-2e7c-424f-bb7c-16baa305e813
RO
17
LINK
http://www.fifa.com/aboutfifa/federation/president/index.html
RO
18
LINK
http://www.europarltv.europa.eu/yourParliament.aspx?action=viewVideo&packageId=d65c17fc-22de-4555-9f8f-59f24366a9a7
RO
19
PHOTO
20080715PHT34303.jpg
RO
20
LINK
/members.do;jsessionid=4DDDA4B33DBF1E4B71D251415CC54F8D.node1?language=RO
RO
21
LINK
/meetdocs/2004_2009/documents/pr/731/731911/731911ro.pdf
RO
23
LINK
/activities/committees/homeCom.do?body=TRAN&language=RO
RO
24
LINK
/members/expert/searchForm/view.do?id=28292&language=RO
RO
25
PHOTO
20081017PHT39891.jpg
RO
27
LINK
https://www.eppj.eu/EPPJ_ro.html
RO
30
MULTIMEDIA
20081027MLT40665.pdf
RO
31
LINK
/members/public/yourMep/view.do?name=bradbourn&partNumber=1&id=4540&language=RO
RO
32
LINK
/members/public/geoSearch/view.do;jsessionid=7171EAC749E9E5E6DA74EBA070F391A3.node2?country=ES&partNumber=1&id=28411&language=RO
RO
33
LINK
http://eur-lex.europa.eu/Notice.do?mode=dbl&lang=en&lng1=en.ro&lng2=bg.cs.da.de.el.en.es.et.fi.fr.hu.it.lt.lv.mt.nl.pl.pt.ro.sk.sl.sv.&val=477283:cs&page=1&hwords=8+August+2008%7E
-//EP//TEXT IM-PRESS 20070323FCS04520 0 NOT XML V0//RO
-//EP//TEXT IM-PRESS 20080513STO28749 0 NOT XML V0//RO
-//EP//TEXT IM-PRESS 20080908IPR36579 0 NOT XML V0//RO
-//EP//TEXT IM-PRESS 20081016IPR39745 0 NOT XML V0//RO
-//EP//TEXT IM-PRESS 20080505STO28169 0 NOT XML V0//RO
-//EP//TEXT IM-PRESS 20080307STO23302 0 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
