Răspuns dat de dl Rehn în numele Comisiei
(21 ianuarie 2010)
Comisia confirmă faptul că răspunsurile Islandei la chestionarul din septembrie 2009 au fost transmise serviciilor sale cu patru săptămâni mai devreme decât se solicitase.
Comisia apreciază elaborarea în scurt timp și calitatea în general bună a răspunsurilor.
Pe baza acestor răspunsuri, precum și a mai multor alte surse, Comisia își pregătește, în prezent, avizul privind candidatura Islandei pentru aderarea la UE.
După ce va fi adoptat de Comisie, se preconizează ca avizul să fie transmis Consiliului și Parlamentului European în următoarele luni.
Consiliului îi va reveni apoi sarcina de a decide, pe baza recomandării Comisiei, dacă negocierile de aderare cu Islanda pot fi deschise.
Deși se preconizează că negocierile de aderare cu Islanda ar putea evolua mult mai rapid pentru capitolele de negociere incluse în Acordul privind Spațiul Economic European (SEE), în acest stadiu nu se poate estima durata globală a negocierile de aderare.
Comisia va proceda conform „consensului reînnoit privind extinderea” din decembrie 2006, care se referă, printre alte politici, la principiul meritelor proprii.
