Concursul "Premiul Charlemagne pentru tinerii europeni 2011" a început!
Tineret
România
2010-10-29 - 09:55
Procedura de selecție pentru ediția de anul viitor a "Premiului Charlemagne pentru tinerii europeni" a fost lansată joi, 28 octombrie 2010.
Premiul este acordat tinerilor care au fost implicați în proiecte de promovare a înțelegerii între oameni din diferite țări europene.
Termenul limită de depunere a proiectelor pentru premiul de anul viitor, a patra ediție de la începutul campaniei în 2008, este 23 ianuarie 2011.
Modele pentru tinerii europeni
"Premiul Charlemagne pentru tinerii europeni", care este organizat în comun de către Parlamentul European și Fundația Premiul Internațional Charlemagne din Aachen, este acordat proiectelor realizate de persoane între 16 și 30 de ani.
Proiectele câștigătoare ar trebui să servească drept modele pentru tinerii care trăiesc în Europa și totodată oferă exemple practice de europeni care trăiesc împreună ca o comunitate.
Programele de schimb de experiență intre tineri, proiectele artistice și cele online cu o dimensiune europeană se numără printre proiectele selectate.
Premii totale de 10.00 de Euro
Cele trei proiecte câștigătoare vor fi premiate cu 5000 euro, 3000 euro și respectiv 2000 Euro.
Câștigătorii vor fi de asemenea invitați să viziteze Parlamentul European.
Câștigătorii ediției 2010
La competiția din 2010, proiectului german "Rețeaua Europeană CNC - Un tren pentru EUROPA" i-a fost acordat premiul întâi "Charlemagne pentru tinerii europeni".
Proiectul a reunit 24 de școli profesionale pentru a construi o locomotivă cu gabarit mic și vagoane.
Premiul al doilea și al treilea au fost la "Tu ești aici", un proiect de carte din Irlanda și "Competiția de inginerie BEST - BEC" din Bulgaria.
La 26 octombrie, membrii Comisiei Parlamentului European pentru Cultură și Educație a oferit o primire călduroasă câștigătorilor "Premiul Charlemagne pentru tinerii europeni".
Deputații europeni i-au felicitat pe câștigători pentru prezentările lor motivante, vesele și distractive care arată cum tinerii colaborează pentru înțelegerea dintre cetățenii diferitelor țări europene.
20101027IPR90635 Formularele de înscriere sunt disponibile pe site-ul proiectului
RO
1
LINK
http://www.charlemagneyouthprize.eu/view/ro/introduction.html
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
