Întrebarea cu solicitare de răspuns scris E-011022/2010
adresată Comisiei
Articolul 117 din Regulamentul de procedură
Corina Creţu (S&D)
(4 ianuarie 2011)
Subiect: Sărăcia în UE și eficiența utilizării fondurilor europene alocate
La finalul Anului european pentru combaterea sărăciei și excluziunii sociale, acest fenomen grav continuă să afecteze 16 % dintre cetățenii UE, ponderea fiind mai mare în rândul copiilor: 19 % dintre copiii din statele membre sunt amenințați de sărăcie.
Peste 80 de milioane de cetățeni europeni trăiesc într-un climat de nesiguranță, din cauza sărăciei extreme.
Sunt afectate mai ales comunitățile vulnerabile în mod tradițional, cum sunt cele de romi.
În România au fost alocate în Anul european pentru combaterea sărăciei 17 milioane de euro, iar 9 milioane dintre acestea au fost alocate pentru realizarea de campanii de informare și de conștientizare privind efectele sărăciei.
Care sunt intențiile Comisiei de combatere în continuare a sărăciei la nivel european?
Consideră Comisia că suma de 9 milioane de euro ar fi putut fi folosită pentru a ajuta concret oamenii nevoiași, cei care resimt dureros efectele sărăciei?
