A7-0068/2011
18.3.2011
***
RECOMANDARE
referitoare la proiectul de decizie a Consiliului de încheiere a unui Acord sub forma unui protocol între Uniunea Europeană şi Republica Arabă Egipt de instituire a unui mecanism de soluţionare a litigiilor aplicabil litigiilor legate de dispoziţiile privind schimburile comerciale din Acordul euro-mediteranean de asociere între Comunităţile Europene şi statele membre ale acestora, pe de o parte, şi Republica Arabă Egipt, pe de altă parte
(13762/2010 – C7‑0372/2010 – 2010/0229(NLE))
Comisia pentru comerţ internaţional
Raportor:
Gianluca Susta
PE 452.791v02-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................6
REZULTATUL VOTULUI FINAL ÎN COMISIE.......................................................................7
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la proiectul de decizie a Consiliului de încheiere a unui Acord sub forma unui protocol între Uniunea Europeană şi Republica Arabă Egipt de instituire a unui mecanism de soluţionare a litigiilor aplicabil litigiilor legate de dispoziţiile privind schimburile comerciale din Acordul euro-mediteranean de asociere între Comunităţile Europene şi statele membre ale acestora, pe de o parte, şi Republica Arabă Egipt, pe de altă parte
(13762/2010 – C7‑0372/2010 – 2010/0229(NLE) )
(Procedura de aprobare)
Parlamentul European,
– având în vedere proiectul de decizie a Consiliului (13762/2010),
– având în vedere proiectul de acord sub forma unui protocol între Uniunea Europeană şi Republica Arabă Egipt de instituire a unui mecanism de soluţionare a litigiilor aplicabil litigiilor legate de dispoziţiile privind schimburile comerciale din Acordul euro-mediteranean de asociere între Comunităţile Europene şi statele membre ale acestora, pe de o parte, şi Republica Arabă Egipt, pe de altă parte (13975/2010),
– având în vedere cererea de aprobare prezentată de Consiliu în conformitate cu articolul 207 alineatul (4) primul paragraf şi cu articolul 218 alineatul (6) al doilea paragraf litera (a) punctul (v) din Tratatul privind funcţionarea Uniunii Europene ( C7-0372/2010 ),
– având în vedere articolul 81 şi articolul 90 alineatul (8) din Regulamentul său de procedură,
– având în vedere recomandarea Comisiei pentru comerţ internaţional ( A7-0068/2011 ),
1. aprobă încheierea acordului;
2. încredinţează Preşedintelui sarcina de a transmite poziţia Parlamentului Consiliului şi Comisiei, precum şi guvernelor şi parlamentelor statelor membre şi ale Republicii Arabe Egipt.
EXPUNERE DE MOTIVE
Până în prezent, soluţionarea litigiilor legate de acordurile euro-mediteraneene s-a bazat exclusiv pe abordări diplomatice.
În practică, această metodă nu este eficientă şi a generat situaţii în care litigiile au rămas nesoluţionate, întrucât ele puteau fi blocate cu uşurinţă de partea care a încălcat acordul.
Consiliul a autorizat Comisia să înceapă negocierile cu partenerii săi din regiunea mediteraneană în 2006 pentru a negocia un mecanism corespunzător de soluţionare a litigiilor.
Un proiect de acord a fost parafat cu Egiptul în cadrul Consiliului de asociere UE-Egipt, reunit la Luxemburg, la 27 aprilie 2010.
Crearea unui mecanism standard de soluţionare a litigiilor este binevenită, deoarece ar trebui să asigure căi de atac raţionalizate şi eficace, cu termene-limită stricte.
Raportorul consideră că aceste îmbunătăţiri ale acordurilor de liber schimb Euromed pot contribui la stabilitatea economică şi politică din această regiune importantă în vederea consolidării unui spaţiu unic de pace, dezvoltare, justiţie, egalitate, libertate, pluralitate, democraţie şi respect.
Mai mult, aplicarea corespunzătoare a acestui mecanism ar putea spori securitatea şi previzibilitatea relaţiilor noastre comerciale bilaterale şi ar putea reprezenta un pas înainte în direcţia instituirii şi bunei funcţionări a zonei de liber schimb Euromed.
Mecanismul propus este inspirat din mecanismele de soluţionare a litigiilor prevăzute de cele mai recente acorduri încheiate de Uniunea Europeană şi de Înţelegerea privind soluţionarea litigiilor din cadrul OMC.
Raportorul este de acord cu ideea că acordurile comerciale bilaterale ar trebui să fie întotdeauna compatibile pe deplin cu sistemul comercial multilateral.
Mai mult, Comisia trebuie să se asigure că mecanismul va fi pus în aplicare în mod eficace şi că va fi utilizat în practică.
Având în vedere cele de mai sus, raportorul propune ca Parlamentul să aprobe încheierea acordului.
Litigiile de durată au efecte negative asupra comunităţii de afaceri şi asupra consumatorilor finali de pe ambele maluri ale Mediteranei.
Odată cu intrarea în vigoare a Tratatului de la Lisabona, investiţiile străine directe au devenit o parte a politicii comerciale a UE, fiind, astfel, de competenţa exclusivă a Uniunii.
Într-o epocă în care investiţiile străine directe au un rol important pentru bunăstarea economică a ţărilor şi a regiunilor, raportorul speră că un mecanism de soluţionare a litigiilor funcţional şi eficace va servi şi la soluţionarea litigiilor din acest domeniu.
REZULTATUL VOTULUI FINAL ÎN COMISIE
Data adoptării
16.3.2011
Rezultatul votului final
+:
–:
0:
24
2
Membri titulari prezenţi la votul final
William (The Earl of) Dartmouth, Laima Liucija Andrikienė, Kader Arif, David Campbell Bannerman, Christofer Fjellner, Metin Kazak, Bernd Lange, David Martin, Emilio Menéndez del Valle, Vital Moreira, Cristiana Muscardini, Godelieve Quisthoudt-Rowohl, Niccolò Rinaldi, Tokia Saïfi, Helmut Scholz, Peter Šťastný, Robert Sturdy, Gianluca Susta, Keith Taylor, Iuliu Winkler, Pablo Zalba Bidegain, Paweł Zalewski
Membri supleanţi prezenţi la votul final
Catherine Bearder, George Sabin Cutaş, Syed Kamall, Miloslav Ransdorf, Jarosław Leszek Wałęsa
