ÎNTREBARE CU SOLICITARE DE RĂSPUNS SCRIS E-5654/08
adresată de Adrian Severin (PSE)
Comisiei
(21 octombrie 2008)
Subiect: Situaţia actuală a atragerii de fonduri europene în România în perioada 2007-2008
România a devenit stat membru al UE la 1 ianuarie 2007.
Datorită acestei calităţi, România este eligibilă pentru primirea unei sume totale de 27,92 miliarde EUR de alocare bugetară de la Uniunea Europeană pentru perioada 2007-2013, compusă din: —
19,21 miliarde EUR pentru Obiectivul „Convergenţă” (inclus în Cadrul Strategic Naţional de Referinţă din România, prin șapte programe operaţionale); —
0,46 miliarde EUR pentru obiectivul „Cooperarea europeană teritorială”; —
8,25 miliarde EUR din Fondul European pentru Agricultură și Dezvoltare Rurală și din Fondul European pentru Pescuit.
Potrivit informaţiilor actuale disponibile din sursele mass-media, România a primit, pentru cei aproximativ doi ani de la aderarea sa la Uniunea Europeană, în jur de 1,6 miliarde EUR ca plată în avans în cadrul programelor de Fonduri Structurale (se cunoaște faptul că aceste plăţi sunt efectuate la nivel de program, și nu la nivel de proiect).
În acest context și pe baza acestor informaţii: 1.
Poate Comisia să informeze Parlamentul European cu privire la cheltuielile acoperite de această alocare de 1,6 miliarde EUR, detaliind distribuirea acestei sume în funcţie de fiecare program operaţional?
Această sumă este destinată realizării campaniilor de informare cu privire la programele structurale, la programele de instruire și la consultanţa tehnică etc.? 2.
Poate Comisia să informeze Parlamentul European cu privire la sumele alocate și deja plătite României în 2007 și 2008 pentru fiecare program din cadrul Obiectivului „Convergenţă” și al obiectivelor de „Cooperare europeană teritorială” și de asemenea cu privire la Fondul European pentru Agricultură și Dezvoltare Rurală și Fondul European pentru Pescuit? 3.
Poate Comisia să informeze Parlamentul European cu privire la sumele alocate pentru fiecare program din cadrul obiectivului de „Cooperare europeană teritorială”, precum și distribuirea anuală începând cu 2007, până în 2013?
