ÎNTREBARE ORALĂ URMATĂ DE O DEZBATERE O-0012/08
în conformitate cu articolul 108 din Regulamentul de procedură
de
Giuseppe Gargani
, în numele Comisia pentru afaceri juridice
Consiliul
Subiect: Respectarea de către Consiliu a deciziilor Curţii de Justiţie
La 12 decembrie 2006, în urma unei acţiuni intentate de Organizaţia Mujahedinii Poporului din Iran (PMOI), Tribunalul de Primă Instanţă al Comunităţilor Europene a anulat Decizia Consiliului 2005/930/CE , prin care PMOI era inclusă pe lista organizaţiilor interzise.
Totuşi, Consiliul a refuzat să se conformeze hotărârii Tribunalului, susţinând, iniţial, că hotărârea s-a bazat în mod exclusiv pe vicii de procedură care au fost deja corectate printr-o nouă Decizie 2006/379/CE , iar, în al doilea rând, radierea PMOI de pe lista respectivă nu este posibilă atâta timp cât organizaţia figurează pe lista organizaţiilor considerate de Marea Britanie drept teroriste.
La 28 iunie 2007, Consiliul a introdus din nou PMOI pe lista organizaţiilor teroriste, fără a ţine seama de hotărârea Tribunalului.
La 30 noiembrie 2007, un tribunal britanic competent (Comisia de apel pentru organizaţiile interzise) a decis că decizia Ministrului de Interne al Marii Britanii de a menţine PMOI pe lista neagră a organizaţiilor teroriste este incorectă, iar, interdicţia pronunţată în privinţa PMOI ar trebui, în consecinţă, anulată.
În cele din urmă, la 14 decembrie a.c., tribunalul britanic în cauză a respins cererea de apel înaintată de Ministrul de Interne, argumentul prezentat fiind lipsa unor perspective reale de reuşită a apelului.
Din perspectiva celor de mai sus, pe baza căror argumente îşi poate explica Consiliul decizia de a nu respecta hotărârea Tribunalului de Primă Instanţă?
Consiliul consideră că este normal ca o instituţie comunitară să nu se conformeze unei hotărâri a Tribunalului de Primă Instanţă?
Intenţionează Consiliul, în prezent, să pună în aplicare hotărârea Tribunalului, dată fiind hotărârea pronunţată de tribunalul britanic, precum şi în urma refuzului acestei instanţe de a judeca cererea de apel?
JO L 340, 23.12.2005, p.
64.
JO L 144, 31.5.2006, p.
21.
