Întrebarea cu solicitare de răspuns scris E-004174/2011
adresată Comisiei
Articolul 117 din Regulamentul de procedură
Rareş-Lucian Niculescu (PPE)
(4 mai 2011)
Subiect: Finanțarea lucrărilor de cadastru
Autoritățile române apreciază că unul dintre obstacolele întâmpinate în procesul de comasare a terenurilor agricole este lipsa înregistrării proprietăților funciare.
Lucrările de cadastru depășesc însă sfera acțiunilor prevăzute la articolul 30 din Regulamentul (CE) nr.
1698/2005 al Consiliului.
În contextul reformei PAC, Comisia este rugată să precizeze dacă ar putea propune modificarea Regulamentului (CE) nr.
1698/2005, astfel încât lucrările de cadastru să devină o cheltuială eligibilă în cadrul programelor finanțate prin FEADR.
