În plen, la Strasbourg, 20-23 octombrie
Instituţii
2008-10-27 - 11:59
Nicolas Sarkozy a vorbit deputaţilor europeni Între 20 şi 23 octombrie, Parlamentul European s-a reunit în plen la Strasbourg.
Pe ordinea de zi s-au numărat: rezultatele Consiliului European - dezbatere cu preşedintele Sarkozy, prima lectură a bugetului UE pentru 2009, decernarea premiului LUX pentru cinema, relaţiile UE-Rusia, siguranţa copiilor pe internet, taxele aeroportuare şi contractele colective de muncă.
Filmul „Tăcerea Lornei“, al regizorilor belgieni Jean-Pierre şi Luc Dardenne este câştigătorul celei de-a doua ediţii a Premiului LUX pentru cinematografie al Parlamentului European.
Joi, preşedintele Parlamentului European, Hans-Gert Pöttering, a anunţat câştigătorul Premiului Saharov în 2008: Hu Jia.
20081023FCS40477
Luni în plen: divorţurile transfrontaliere, programul Erasmus Mundus şi protejarea lucrătorilor temporari
Luni, la Strasbourg, deputaţii europeni dezbătut o serie de rapoarte privind divorţurile transfrontaliere în UE, crearea unui cadru normativ pentru protejarea lucrătorilor temporari, şi programul Erasmus Mundus II, care doreşte ameliorarea calităţii învăţământului superior şi promovării înţelegerii interculturale prin cooperarea cu ţări terţe.
Protejarea lucrătorilor temporari
Deşi numărul lucrătorilor temporari este în creştere, încă nu există un cadru legislativ comun pentru ţările membre ale Uniunii Europene.
Raportul domnului Harlem Désir (Grupul Socialist din Parlamentul European, Franţa) prevede crearea unui cadru legislativ comunitar pentru asigurarea unui statut şi a unor condiţii de muncă prielnice pentru lucrătorii temporari din Uniunea Europeană.
Harlem Désir este de părere că „adoptarea acestei directive fără amendamente va reprezenta o dovadă că inima socială a Europei nu a încetat să bată [...]
Trebuie să arătăm că Europa ţine cont de lucrătorii şi angajaţii săi".
Divorţurile transfrontaliere
Anual, în Europa au loc aproximativ 170 000 de divorţuri transfrontaliere.
Raportul doamnei Evelyne Gebhardt (Grupul Socialist din Parlamentul European, Germania) pune accentul pe stabilirea unor reguli mai clare privind divorţurile pentru cuplurile internaţionale, respectiv eliminarea dificultăţilor cu privire la alegerea statului în care să se desfăşoare divorţul, precum şi a legislaţiei aplicabile.
Cu toate acestea, raportul a fost întâmpinat de o serie de reacţii diferite din partea deputaţilor europeni.
În acest sens, domnul Jacques Barrot, comisarul pentru justiţie, libertate şi securitate a propus recurgerea la procedura de cooperare consolidată pentru legea divorţurilor de către un număr restrâns de state membre, în cazul în care nu se poate ajunge la un acord la nivel european.
Programul Erasmus Mundus
Raportul doamnei Marielle de Sarnez (Grupul Alianţei Liberalilor şi Democraţilor pentru Europa, Franţa) privind stabilirea noului program Erasmus Mundus privind cooperarea universitară şi mobilitatea studenţească pentru perioada 2009-2013 încearcă facilitarea demersurilor administrative pentru obţinerea vizei şi promovarea predării şi învăţării a cel puţin două limbi străine în cadrului programului.
Erasmus Mundus II este menit să amelioreze calitatea învăţământului superior şi promovării înţelegerii interculturale prin cooperare cu ţări terţe.
Programul dispune de un buget de aproximativ 950 milioane de euro şi are ca principal obiectiv promovarea Uniunii Europene drept centru de excelenţă universitară, atragerea studenţilor şi cadrelor universitare prin crearea unor programe universitare comune şi a unor schimburi universitare cu instituţii de învăţământ din ţări terţe.
Doamna Sarnez consideră că „Erasmus Mundus este un program bun, având în vedere perioada dificilă prin care trecem deoarece oferă o imagine pozitivă a Europei în lume".
Raportul privind lucrătorii temporari Raportul privind divorţurile transfrontaliere Raportul privind programul Erasmus Mundus Erasmus împlineşte 20 de ani: unii parlamentari îşi împărtăşesc amintirile
Marţi în plen: Nicolas Sarkozy despre Consiliul European, relaţiile UE- Rusia
Nicolas Sarkozy: „Ceasul SUA şi cel al Europei trebuie să arate aceeaşi oră“ Marţi dimineaţă, preşedintele francez - deţinător al preşedinţiei UE, Nicolas Sarkozy, a prezentat Parlamentului European rezultatele Consiliului European din 15 şi 16 octombrie.
Deputaţii europeni au dezbătut cu domnul Sarkozy măsurile necesare evitării unei noi crize financiare şi au reafirmat hotărârea de a adopta până la sfârşitul anului pachetul de legi privind combaterea schimbării climatice.
Tot marţi, deputaţii europeni au discutat despre relaţiile dintre Uniunea Europeană şi Rusia.
„În două luni, Europa a obţinut sfârşitul războiului şi retragerea trupelor de ocupaţie“, a spus domnul Sarkozy, vorbind despre războiul din Georgia.
Sarkozy despre piaţa financiară…
Dumnealui a vorbit deputaţilor europeni şi despre criza financiară, subliniind faptul că nu are rost „să găsim vinovaţi pentru ce s-a întâmplat“, şi că Europa trebuie să se concentreze asupra evitării unei crize similare în viitor.
„Criza este mondială, prin urmare reacţia trebuie să fie mondială; ceasul Statelor Unite şi cel al Europei trebuie să arate aceeaşi oră“, a spus marţi domnul Sarkozy.
Dumnealui a propus crearea unui nou „guvern economic“ european, ca partener al Băncii Centrale Europene, şi a sugerat protejarea companiilor europene prin crearea unor fonduri de investiţii naţionale - astfel încât acestea să nu mai fie preluate de companii străine.
… şi schimbarea climatică
„Pachetul de legi pentru energie şi combaterea schimbării climatice este bazat pe convingerea că lumea se îndreaptă spre o catastrofă.
Abandonarea acestor politici pe motivul crizei financiare ar avea rezultate dramatice.
Dacă Europa nu face eforturi, şansele noastre de a convinge restul lumii să păstreze echilibrul planetei sunt nule“, a spus domnul Sarkozy deputaţilor europeni.
Preşedintele Grupului Partidului Popular European (Creştin-Democrat) şi al Democraţilor Europeni, Joseph Daul, a remarcat faptul că Uniunea Europeană nu a depăşit criza financiară. „În astfel de situaţii trebuie să adoptăm reguli pentru viitor“, a spus dumnealui.
„Criza creditelor va trece, dar schimbarea climatică nu“, a spus marţi preşedintele Grupului Socialist din Parlamentul European, Martin Schulz.
Dezbaterea a inclus şi Tratatul de la Lisabona.
Preşedintele Sarkozy a indicat faptul că încearcă să găsească o cale de abordare a votului negativ din Irlanda. „În august, Europa ţinea tancurile departe de Tbilisi, luna aceasta am menţinut băncile pe linia de plutire; dacă în decembrie vom acţiona în favoarea planetei, îi vom convinge până şi pe cei mai sceptici că avem nevoie de Tratatul de la Lisabona“, a spus Graham Watson, preşedintele Grupului Alianţei Liberalilor şi Democraţilor pentru Europa.
Relaţiile UE-Rusia
Marţi după-amiază, deputaţii europeni au discutat cu ministrul francez Jean-Pierre Jouyet - reprezentant al preşedinţiei franceze - şi comisarul european pentru relaţii externe, Benita Ferrero-Waldner, despre relaţiile dintre Uniunea Europeană şi Rusia.
Dezbaterea a fost dominată de securitatea resurselor energetice, situaţia internaţională după conflictul din Georgia şi viitorul dialogului dintre UE şi Rusia în contextul crizei economice şi al tensiunilor politice.
Majoritatea vorbitorilor din partea grupurilor politice au fost de acord că războiul din Georgia a oferit lecţii importante pentru relaţia dintre UE şi Rusia, aceasta din urmă rămânând un partener strategic important.
Majoritatea celor care au luat cuvântul au spus că menţionarea revenirii războiului rece şi a izolării Rusiei au fost atât incorecte cât şi contraproductive.
Ordinea de zi a sesiunii Raspuns european rapid si coordonat pentru gestionarea crizei financiare - comunicat de presă Discursul preşedintelui Sarkozy, Audio, 33:23 (în engleză) Intervenţia preşedintelui Comisiei - domnul Barroso, Audio, 14:12 (în engleză) Intervenţia grupurilor politice, Audio, 37:13 (în engleză) Conferinţă de presă cu domnii Pöttering, Barroso şi Sarkozy, Audio (în engleză)
Miercuri în plen: Premiul LUX, dialogul civilizaţiilor, bugetul UE pe 2009
Parlamentul European a decernat Premiul LUX Miercuri, Parlamentul European a acordat Premiul LUX filmului belgian „Tăcerea Lornei“.
În cursul dimineţii, Jorge Sampaio, Înaltul Reprezentant al Alianţei Civilizaţiilor a vorbit deputaţilor europeni la Strasbourg.
Tot miercuri, Parlamentul European a dezbătut bugetul UE pentru anul 2009 şi a abordat Acordul de stabilizare şi asociere între Comunitatea Europeană şi Bosnia şi Herţegovina într-o dezbatere cu Comisia Europeană.
Filmul „Tăcerea Lornei“ al regizorilor belgieni Jean-Pierre şi Luc Dardenne este câştigătorul celei de-a doua ediţii a Premiului LUX pentru cinematografie al Parlamentului European. „Cultura a jucat întotdeauna un rol important la Parlamentul European.
Acordarea Premiului LUX arată acest lucru“, a spus preşedintele Parlamentului European, Hans-Gert Pöttering. „Unul din obiectivele premiului este experimentarea diferenţelor culturale şi lingvistice în cadrul Uniunii Europene“, a adăugat dumnealui.
Alianţa civilizaţiilor
În cadrul Anului european al dialogului intercultural, Parlamentul European a găzduit o şedinţă extraordinară cu Înaltul Reprezentant ONU pentru Alianţa Civilizaţiilor, Jorge Sampaio. „Europa se confruntă cu multiple provocări în promovarea dialogului intercultural.
Imigraţia, nesiguranţa economică şi tensiunile politice au un efect negativ asupra relaţiilor dintre diferitele grupuri culturale, etnice şi religioase“, este mesajul Secretarului General ONU.
Domnul Sampaio a spus miercuri că „diversitatea culturală a devenit o chestiune politică majoră, care provoacă democraţiile moderne, pluralismul, cetăţenia şi coeziunea socială, dar şi pacea şi stabilitatea între naţiuni“.
Dumnealui a vorbit şi despre aşa-numita „ciocnire între civilizaţii” ( clash of civilisations ), extremism şi integrarea musulmanilor în Europa, subliniind faptul că „Europa, ca loc unde putem trăi împreună ca egali, are nevoie de o mai bună guvernare a diversităţii culturale“.
Bugetul UE pe 2009
În cursul după amiezii, deputaţii europeni au dezbătut cu reprezentanţi ai Comisiei şi Consiliului, în prima lectură, bugetul UE pe 2009.
Dezbaterea s-a axat pe două rapoarte, redactate de Jutta Haug (Grupul Socialist din Parlamentul European, Germania) şi Janusz Lewandowski (Grupul Partidului Popular European (Creştin-Democrat) şi al Democraţilor Europeni, Polonia).
Doamna Haug a prezentat câteva din priorităţile bugetului pe 2009: schimbarea climatică, Europa socială şi securitatea.
Majoritatea deputaţilor din toate grupurile politice au subliniat importanţa consolidării finanţării pentru Politica Externă şi de Securitate Comună. „Ca Uniunea Europeană să devină un actor global puternic, avem nevoie de mai multe fonduri“, a spus în cadrul dezbaterii deputata europeană Ana Maria Gomes (Grupul Socialist din Parlamentul European, Portugalia).
Alţi deputaţi au cerut mai multe fonduri pentru protejarea mediului înconjurător şi comunicare.
Tot miercuri, deputaţii europeni au dezbătut tarifele de aeroport şi au abordat Acordul de stabilizare şi asociere între Comunitatea Europeană şi Bosnia şi Herţegovina într-o dezbatere cu Comisia Europeană.
'Le Silence de Lorna', câstigatorul Premiului LUX 2008 pentru cinematografie - comunicat de presă Jorge Sampaio, Înaltul Reprezentant al Alianţei Civilizaţiilor, la Parlamentul European - comunicat de presă Competenţa bugetară „Tăcerea Lornei“ a câştigat premiul LUX - dosar Tarifele de aeroport (în engleză) 2008: Anul european al dialogului intercultural - dosar O întrebare de 115 miliarde euro: cum ne descurcăm în meandrele bugetului comunitar? - dosar Jutta Haug despre bugetul UE: Tratatul de la Lisabona va aduce schimbări radicale Discursul lui Jorge Sampaio, Audio, 22:56 (în engleză)
Joi în plen: scannerele corporale, pirateria pe mare, premiul Saharov
Deputaţii europeni cer intensificarea luptei împotriva pirateriei maritime Joi, Parlamentul European a adoptat o rezoluţie privind impactul măsurilor de siguranţă aeriană şi al scanerelor corporale asupra drepturilor omului, intimităţii şi demnităţii personale.
Tot joi, deputaţii europeni au cerut combaterea pirateriei marine, iar preşedintele Parlamentului European, Hans-Gert Pöttering, a anunţat câştigătorul Premiului Saharov în 2008: Hu Jia.
Actele de piraterie marină
În ultimii ani, numărul de atacuri ale piraţilor asupra vaselor europene de pescuit şi transport au crescut îngrijorător, în special în largul apelor Somaliei şi Cornului Africii.
Parlamentul European „îndeamnă Consiliul European să considere pirateria drept un act criminal potrivit legislaţiei internaţionale în vigoare“ şi „solicită o coordonare eficientă cu alte nave din regiune, mai ales cele ale SUA şi Rusiei“ în combaterea acesteia.
În acelaşi timp, deputaţii europeni cer reguli mai clare privind implicarea forţelor militare navale în combaterea pirateriei şi orientări clare pentru detenţia şi condamnarea piraţilor capturaţi.
„Nu trebuie doar să condamnăm, trebuie să acţionăm, să avem grijă să nu ne întoarcem la situaţia de acum câteva secole în ceea ce priveşte pirateria marină“, a spus în cadrul dezbaterii comisarul pentru transport Antonio Tajani.
Dezbaterea a avut loc în plen pe 23 septembrie.
Scanerele corporale din aeroporturi şi drepturile fundamentale
Joi, deputaţii europeni au adoptat o rezoluţie privind impactul măsurilor de siguranţă aeriană şi ale scanerelor corporale asupra drepturilor omului, intimităţii, demnităţii personale şi protecţiei datelor.
Comisia Europeană a propus un proiect de regulament în care scanerele corporale se numără printre „măsurile de securitate permise“ în aeroporturi.
Aceste aparate produc imagini scanate care redau corpul omenesc ca şi cum ar fi dezbrăcat.
Parlamentul European spune că această metodă echivalează cu „o percheziţie corporală virtuală“ şi „are repercusiuni serioase asupra dreptului la intimitate şi la demnitate personală“.
Deputaţii europeni cer Comisiei Europene să realizeze o evaluare a impactului scanerelor corporale asupra drepturilor fundamentale şi să consulte în acest domeniu Autoritatea Europeană pentru Protecţia Datelor şi Agenţia pentru Drepturi Fundamentale.
„Scanarea corporală reprezintă o încălcare gravă a vieţii private, este o măsură degradantă“, a spus în cadrul dezbaterii deputatul european Philip Bradbourn (Grupul Partidului Popular European (Creştin-Democrat) şi al Democraţilor Europeni, Regatul Unit).
Rezoluţia a fost dezbătută în plen pe 21 octombrie.
Tot joi
Tot joi, deputaţii europeni au adoptat în prima lectură poziţia pentru bugetul Uniunii Europene pe 2009.
Parlamentul European a mai adoptat un raport privind taxele de aeroport şi altul despre activitatea Mediatorului European în 2007.
Tot joi, Parlamentul European şi-a dat acordul pentru Acordul de stabilizare şi asociere între Comunitatea Europeană şi Bosnia şi Herţegovina.
Hu Jia primeşte Premiul Saharov 2008 Parlamentul European adopta o rezoluţie privind actele de piraterie pe mare - comunicat de presă (în engleză) Respecta introducerea scanerelor corporale in aeroporturile UE drepturile fundamentale? - comunicat de presă Alte comunicate de presă Preşedintele Parlamentului European, Hans-Gert Pöttering, anunţă câştigătorul Premiului Saharov, audio, 03:01 (în engleză)
RO
1
PHOTO
20081024PHT40598.jpg
RO
6
PHOTO
20081020PHT40041.jpg
RO
9
MULTIMEDIA
20081021MLT40153.asf
RO
10
MULTIMEDIA
20081021MLT40228.asf
RO
11
MULTIMEDIA
20081021MLT40234.asf
RO
12
MULTIMEDIA
20081021MLT40312.asf
RO
13
PHOTO
20081022PHT40467.jpg
RO
16
LINK
/parliament/public/staticDisplay.do;jsessionid=8D376B58A1A479EADAA36032B6F6C676.node2?id=46&pageRank=5&language=RO
RO
22
MULTIMEDIA
20081022MLT40400.asf
RO
23
PHOTO
20081022PHT40469.jpg
RO
27
LINK
/news/expert/default_ro.htm
RO
28
MULTIMEDIA
20081023MLT40502.asf
-//EP//TEXT REPORT A6-2008-0373 0 NOT XML V0//RO
-//EP//TEXT REPORT A6-2008-0361 0 NOT XML V0//RO
-//EP//TEXT REPORT A6-2008-0294 0 NOT XML V0//RO
-//EP//TEXT IM-PRESS 20070705STO08862 0 NOT XML V0//RO
-//EP//TEXT AGENDA 20081021-LASTV 0 NOT XML V0//RO
-//EP//TEXT IM-PRESS 20081020IPR40025 0 NOT XML V0//RO
-//EP//TEXT IM-PRESS 20081021IPR40238 0 NOT XML V0//RO
-//EP//TEXT IM-PRESS 20081021IPR40244 0 NOT XML V0//RO
-//EP//TEXT IM-PRESS 20081020FCS39962 0 NOT XML V0//RO
-//EP//TEXT IM-PRESS 20081020STO39951 0 NOT XML V0//RO
-//EP//TEXT IM-PRESS 20080211FCS20948 0 NOT XML V0//RO
-//EP//TEXT IM-PRESS 20080605FCS31027 0 NOT XML V0//RO
-//EP//TEXT IM-PRESS 20080428STO27729 0 NOT XML V0//RO
-//EP//TEXT IM-PRESS 20081020STO39964 0 NOT XML V0//RO
-//EP//TEXT IM-PRESS 20081022IPR40410 0 NOT XML V0//RO
-//EP//TEXT IM-PRESS 20081022IPR40394 0 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
