P7_TA(2010)0048
Cerinţele de sănătate animală aplicabile circulaţiei necomerciale a animalelor de companie ***I
A7-0082/2009
Rezoluţia legislativă a Parlamentului European din 9 martie 2010 referitoare la propunerea de regulament al Parlamentului European şi al Consiliului de modificare a Regulamentului (CE) nr.
998/2003 privind cerinţele de sănătate animală aplicabile circulaţiei necomerciale a animalelor de companie ( COM(2009)0268 – C7-0035/2009 – 2009/0077(COD) )
(Procedura legislativă ordinară: prima lectură)
Parlamentul European,
–
având în vedere propunerea Comisiei înaintată Parlamentului European şi Consiliului ( COM(2009)0268 ),
–
având în vedere articolul 251 alineatul (2)şi articolul 37, respectiv articolul 152 alineatul (4) litera (b) din Tratatul CE, în temeiul cărora propunerea a fost prezentată de către Comisie ( C7-0035/2009 ),
–
având în vedere comunicarea Comisiei către Parlamentului European și Consiliu intitulată „Consecințele intrării în vigoare a Tratatului de la Lisabona asupra procedurilor decizionale interinstituționale în curs de desfășurare” ( COM(2009)0665 ),
–
având în vedere articolul 294 alineatul (3), articolul 43 alineatul (2) şi articolul168 alineatul (4) litera (b) din Tratatul privind funcţionarea Uniunii Europene,
–
avînd în vedere avizul din 6 octombrie 2009 al Comitetului Economic şi Social European JO C 318, 23.12.2009, p.
121.
,
–
după consultarea Comietului Regiunilor,
–
având în vedere articolul 55 din Regulamentul său de procedură,
–
având în vedere raportul Comisiei pentru mediu, sănătate publică şi siguranţă alimentară ( A7-0082/2009 ),
1.
adoptă în primă lectură poziția prezentată mai jos;
2.
aprobă declarația Parlamentului European, a Consiliului şi a Comisiei şi reaminteşte Comisiei declaraţia anexată, care care va fi publicată în Jurnalul Oficial al Uniunii Europene împreună cu actul legislativ final;
3.
solicită Comisiei să îl sesizeze din nou, în cazul în care intenţionează să modifice în mod substanţial această propunere sau să o înlocuiască cu un alt text;
4.
încredinţează Preşedintelui sarcina de a transmite Consiliului şi Comisiei poziţia Parlamentului.
P7_TC1-COD(2009)0077
Poziţia Parlamentului European adoptată în primă lectură la 9 martie 2010 în vederea adoptării Regulamentului (UE) nr. .../2010 al Parlamentului European şi al Consiliului de modificare a Regulamentului (CE) nr.
998/2003 privind cerinţele de sănătate animală aplicabile circulaţiei necomerciale a animalelor de companie
(Întrucât s-a ajuns la un acord între Parlament şi Consiliu, poziţia Parlamentului corespunde cu actul legislativ final, Regulamentul (UE) nr.
438/2010.)
ANEXĂ
Declarația Comisiei
Comisia are intenția de a propune o revizuire integrală a Regulamentului (CE) nr.
998/2003 înainte de 30 iunie 2011, în special în ceea ce privește actele delegate și actele de aplicare.
Declarația comună a Parlamentului European, a Consiliului și a Comisiei privind articolul 290 din Tratatul privind funcţionarea Uniunii Europene (TFUE)
Parlamentul European, Consiliul și Comisia declară că dispozițiile prezentului regulament nu aduc atingere vreunei viitoare poziții a instituțiilor în ceea ce privește aplicarea articolului 290 din TFUE sau a diverselor acte legislative care conțin astfel de dispoziții.
Declarația Comisiei privind notificarea actelor delegate
Comisia Europeană ia act de faptul că, cu excepția cazurilor în care actul legislativ prevede o procedură de urgență, Parlamentul European și Consiliul consideră că notificarea actelor delegate va ține seama de perioadele de vacanță ale instituțiilor (iarnă, vară și alegerile europene), astfel încât Parlamentul European și Consiliul să fie în măsură să își exercite prerogativele în termenele stabilite în actele legislative relevante și este dispusă să acționeze în consecință.
