Crearea unei pieţe comune pentru produsele din domeniul apărării
Libera circulaţie a mărfurilor
2008-12-16 - 13:48
Parlamentul European a adoptat, în prima lectură, directiva de simplificare a termenilor şi condiţiilor de transfer al produselor din domeniul apărării în UE.
Propunerea face parte dintr-un pachet legislativ menit să conducă la crearea unei pieţe europene pentru produsele din domeniul apărării, ceea ce reprezintă o condiţie de bază pentru promovarea Politicii Europene de Securitate şi Apărare (PESA).
Raportul EP a fost adoptat cu 545 voturi pentru, 66 împotrivă şi 44 abţineri.
"La ora actuală există 27 pieţe naţionale prost coordonate pentru bunurile destinate apărării, reprezentând o dublare şi o utilizare ineficientă a resurselor.", a declarat raportorul PE, Heide Rühle (Grupul Verzilor/ALE).
Simplificarea sistemelor naţionale de autorizare este o pre-condiţie pentru dezvoltarea unei pieţe europene pentru echipamentele de apărare şi a unei industrii de apărare europene competitive.
Prezenta propunere are ca obiectiv să reducă aceste obstacole în calea circulaţiei pe piaţa internă a bunurilor şi serviciilor (produselor) din domeniul apărării şi să diminueze orice distorsionare a concurenţei prin simplificarea şi armonizarea condiţiilor şi a procedurilor de acordare a licenţelor.
Având în vedere caracteristicile specifice ale pieţei apărării şi nevoia de a proteja securitatea naţională, nu se propune eliminarea condiţiilor de acordare a licenţelor, ci înlocuirea acestora cu un sistem uniform de licenţe globale sau generale şi garantarea fiabilităţii capacităţii destinatarilor de a împiedica exporturi nedorite.
Echipamentele de apărare care se vor afla sub incidenţa prezentei directive sunt: puşti, carabine, revolvere, pistoale, pistoale mitralieră şi mitraliere, vehicule terestre, agenţi toxici chimici sau biologici
Minele antipersonale şi muniţia cu fragmentaţie, inclusiv subsistemele, componentele, piesele de schimb, transferul de tehnologie, întreţinerea şi repararea, ar trebui excluse din sfera prezentei directive.
Utilizarea, dezvoltarea, producerea, achiziţionarea, stocarea, depozitarea, păstrarea şi transferul către oricine, direct sau indirect, ale minelor antipersonale şi muniţiei cu fragmentaţie ar trebui interzise.
Statele membre stabilesc norme privind sancţiunile aplicabile încălcării dispoziţiilor adoptate în vederea punerii în aplicare a prezentei directive, în special în cazul furnizării de informaţii false sau incomplete în ceea ce priveşte respectarea restricţiilor la export incluse într-o licenţă de transfer.
Statele membre iau toate măsurile necesare pentru a garanta aplicarea normelor respective.
Sancţiunile prevăzute sunt eficiente, proporţionale şi disuasive.
Dacă un stat membru care acordă licenţe consideră că există un risc major ca orice destinatar certificat intr-un alt stat membru de destinaţie să nu respecte condiţiile cuprinse într-o licenţă generală de transfer, statul respectiv informează celălalt stat membru şi solicită evaluarea situaţiei.
Dacă un stat membru care nu acordă licenţe consideră că aceste condiţii nu sunt respectate, acesta informează statul membru care acordă licenţe şi Comisia.
Europarlamentarul Marian Zlotea (PPE-DE, România) a susţinut în plen: "Crearea de diferite tipuri de licenţă pentru transferuri intra UE a bunurilor şi serviciilor legate de apărare ar reduce barierele care îngreunează în prezent circulaţia şi schimbul produselor de apărare în cadrul pieţei interne, în timp ce, de asemenea, ar scădea concurenţa distorsionată.
Punerea în aplicare a acestor măsuri este doar o parte a unei vaste iniţiative care să sporească şi să faciliteze frecvenţa cu care proiectele de achiziţii publice referitoare la securitate şi apărare vor fi întreprinse, bineînţeles cu respectarea convenţiilor internaţionale."
Deputatul european Ioan Mircea Paşcu (PSE, România) a declarat în cadrul dezabterii: "Directiva va indeplini următoarele directive: reducerea incertitudinii cu privire la circulaţai acestor tip de produse timp în cadrul Comunităţii, menţinând în acelaşi dreptul decizional la nivel naţional. idnirect, ea va contribui la uniformizare şi standardizare în această piaţă foarte diversificată, contribuind la integrarea în domeniul apărării, securităţii şi politicii externe."
Raportor: Heide RÜHLE (Verts/ALE, DE)
Procedura de codecizie: prima lectură
Raport: A6-0410/2008
Dezbatere: 15.12.2008
Vot: 16.12.2008
20081216IPR44603 Textul adoptat va putea fi accesat aici (alegeti data 16.12.2008)
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
