Pöttering laudă „modelul“ Irlandei înaintea votului privind Tratatul de Reformă
Instituţii
2008-04-08 - 13:41
Bertie Ahern şi Hans-Gert Pöttering
Într-o vizită de două zile la Parlamentul din Dublin, preşedintele Parlamentului European, Hans-Gert Pöttering, a încercat să convingă oamenii să voteze „Da“ în referendumul irlandez privind Tratatul de Reformă.
Dumnealui a subliniat însă, că „această decizie aparţine numai cetăţenilor irlandezi“.
Domnul Pöttering a mulţumit Irlandei pentru contribuţia pe care aceasta a adus-o la unitatea europeană.
În timpul vizitei în Irlanda, preşedintele Parlamentului European s-a întâlnit cu premierul irlandez, Bertie Ahern, preşedinta Mary McAleese şi lideri ai principalelor partide politice din republică.
Domnul Pöttering a subliniat în Irlanda principalele avantaje ale noului tratat: consolidarea legitimităţii democratice a UE şi extinderea puterilor parlamentelor naţionale.
Dumnealui a mai spus senatorilor irlandezi că UE nu este „atotputernică“: „nu impune impozite şi nici nu monopolizează serviciile sociale, de sănătate sau educaţia“.
Preşedintele Parlamentului European a mai spus că Irlanda este un „model“ pentru multe ţări din Europa Centrală şi de Est, care au aderat la Uniunea Europeană în 2004 şi 2007.
Dumnealui a lăudat şi eforturile celor 450 de militari irlandezi care asigură pacea în Ciad, ca parte a forţei UE pentru „apărarea valorilor europene“.
Într-un interviu pe care l-a dat ziarului „Irish Times“, domnul Pöttering a spus că Tratatul de la Lisabona nu va forţa Irlanda să adere la NATO şi nici să legalizeze avorturile - chestiuni foarte importante într-o ţară neutră tradiţional şi predominant catolică.
Dumnealui a adus tribut premierului Bertie Ahern care „nu a vrut ca dificultăţile sale personale să aibă influenţă în campania pentru referendum“.
Alegătorii irlandezi vor vota asupra Tratatului de reformă într-un referendum probabil la mijlocul lunii iunie.
20080407STO25842 Site-ul preşedintelui Parlamentului European, Hans-Gert Pöttering (în engleză) Biroul Parlamentului European în Irlanda (în engleză)
RO
1
PHOTO
20080407PHT25917.jpg
RO
2
LINK
/president/defaulten.htm
RO
3
LINK
http://www.europarl.ie/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
