Răspuns dat de dl Oettinger în numele Comisiei
(13 iulie 2011)
Conform articolului 37 din Tratatul Euratom, fiecare stat membru are obligația de a furniza Comisiei toate datele generale ale oricărui proiect de eliminare a materiilor radioactive de orice fel, pentru ca astfel să se poată stabili dacă derularea acestui proiect poate provoca contaminarea radioactivă a apelor, solului sau aerului ale unui alt stat membru.
După consultarea grupului de experți menționat la articolul 31 din Tratatul Euratom, Comisia Europeană își va emite avizul.
Recomandarea Comisiei privind aplicarea articolului 37 din Tratatul Euratom (2010/635/Euratom) http://eur-lex.europa.eu/LexUriServ/LexUriServ.do?uri=OJ:L:2010:279:0036:0067:RO:PDF precizează că datele generale trebuie să furnizeze informații adecvate privind impactul radiologic al acțiunilor planificate, atât în condiții normale, cât și în situații accidentale (inclusiv planurile de răspuns în situații de urgență).
În fine, o nouă directivă privind gestionarea combustibilului nuclear uzat și a deșeurilor radioactive Propunere de Directivă a Consiliului privind gestionarea combustibilului nuclear uzat și a deșeurilor radioactive, COM(2010)618 final, adoptată la 3 noiembrie 2010. propusă de Comisia Europeană în noiembrie 2010 va solicita în plus statelor membre să se asigure că deținătorii de autorizații demonstrează securitatea instalațiilor și a activităților planificate ca parte din procesul de autorizare.
Acest lucru include și monitorizarea, și răspunsul în situații de urgență.
