A7-0270/2011
14.7.2011
RAPORT
referitor la propunerea de decizie a Parlamentului European şi a Consiliului privind mobilizarea Fondului european de ajustare la globalizare, în conformitate cu punctul 28 din Acordul interinstituţional din 17 mai 2006 dintre Parlamentul European, Consiliu şi Comisie privind disciplina bugetară şi buna gestiune financiară (cererea EGF/2011/000 TA 2011 - asistenţă tehnică la iniţiativa Comisiei)
(COM(2011)0358 – C7-0167/2011 – 2011/2130(BUD))
Comisia pentru bugete
Raportoare:: Barbara Matera
PE 467.303v01-00
CUPRINS
PROPUNERE DE REZOLUŢIE A PARLAMENTULUI EUROPEAN......................................3
ANEXĂ: DECIZIA PARLAMENTULUI EUROPEAN ŞI A CONSILIULUI............................5
EXPUNERE DE MOTIVE..........................................................................................................7
ANEXĂ: SCRISOAREA COMISIEI PENTRU OCUPAREA FORŢEI DE MUNCĂ ŞI AFACERI SOCIALE 9
REZULTATUL VOTULUI FINAL ÎN COMISIE.....................................................................12
PROPUNERE DE REZOLUŢIE A PARLAMENTULUI EUROPEAN
referitoare la propunerea de decizie a Parlamentului European şi a Consiliului privind mobilizarea Fondului european de ajustare la globalizare, în conformitate cu punctul 28 din Acordul interinstituţional din 17 mai 2006 dintre Parlamentul European, Consiliu şi Comisie privind disciplina bugetară şi buna gestiune financiară (cererea FEG/2011/000 TA 2011 - asistenţă tehnică la iniţiativa Comisiei)
( COM(2011)0358 – C7-0167/2011 – 2011/2130(BUD) )
Parlamentul European,
– având în vedere propunerea Comisiei prezentată Parlamentului European şi Consiliului ( COM(2011)0358 – C7–0167/2011 ),
– având în vedere Acordul interinstituţional din 17 mai 2006 dintre Parlamentul European, Consiliu şi Comisie privind disciplina bugetară şi buna gestiune financiară
JO C 139, 14.6.2006, p.
1.
(AII din 17 mai 2006), în special punctul 28,
– având în vedere Regulamentul (CE) nr.
1927/2006 al Parlamentului European şi al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1.
(Regulamentul FEG),
– având în vedere scrisoarea Comisiei pentru ocuparea forţei de muncă şi afaceri sociale,
– având în vedere raportul Comisiei pentru bugete ( A7-0270/2011 ),
A. întrucât Uniunea Europeană a creat instrumentele legislative şi bugetare corespunzătoare pentru a oferi un sprijin suplimentar lucrătorilor afectaţi de schimbările structurale majore intervenite în modelele comerciale la nivel mondial şi pentru a le acorda asistenţă în procesul de reintegrare pe piaţa muncii;
B. întrucât Comisia a implementat fondul în conformitate cu normele generale prevăzute în Regulamentul (CE, Euratom) nr.
1605/2002 al Consiliului din 25 iunie 2002 privind Regulamentul financiar aplicabil bugetului general al Comunităţilor Europene
JO L 248, 16.9.2002, p.
1. şi cu normele de punere în aplicare corespunzătoare acestui mod de execuţie bugetară;
C. întrucât asistenţa financiară oferită de Uniunea Europeană lucrătorilor disponibilizaţi ar trebui să fie dinamică şi ar trebui pusă la dispoziţie cât mai rapid şi mai eficient posibil, în conformitate cu Declaraţia comună a Parlamentului European, a Consiliului şi a Comisiei adoptată cu ocazia reuniunii de conciliere din 17 iulie 2008, precum şi pentru a respecta AII din 17 mai 2006 în ceea ce priveşte adoptarea deciziei de mobilizare a FEG;
D. întrucât o proporţie de până la 0,35% din suma anuală disponibilă în cadrul FEG poate fi alocată anual pentru asistenţă tehnică la iniţiativa Comisiei, în vederea finanţării unor acţiuni de monitorizare, informare, sprijin administrativ şi tehnic, audit, control şi evaluare necesare pentru punerea în aplicare a Regulamentului FEG, în conformitate cu dispoziţiile articolului 8 alineatul (1) din respectivul regulament, inclusiv a unor acţiuni de furnizare a informaţiilor către statele membre şi de orientare a acestora în ceea ce priveşte utilizarea, monitorizarea şi evaluarea FEG, precum şi de furnizare a informaţiilor privind utilizarea FEG către partenerii sociali de la nivel european şi naţional [articolul 8 alineatul (4) din Regulamentul FEG];
E. întrucât, în conformitate cu articolul 9 alineatul (2), „Informare şi publicitate”, din Regulamentul FEG, Comisia urmează să creeze un site internet disponibil în toate limbile, pentru a oferi şi disemina informaţii privind cererile, evidenţiind în acelaşi timp rolul autorităţii bugetare;
F. întrucât, în temeiul acestor articole, Comisia a cerut ca fondul să fie mobilizat pentru a-şi acoperi nevoile administrative de monitorizare şi informare în procesul de implementare a FEG şi de creare a unei baze de cunoştinţe, care ar permite accelerarea depunerii şi procesării cererilor, ar oferi sprijin administrativ şi tehnic şi ar permite un schimb de practici de succes între statele membre şi o evaluare la jumătatea perioadei a FEG;
G. întrucât cererea îndeplineşte criteriile de eligibilitate stabilite prin Regulamentul FEG,
1. solicită instituţiilor implicate să depună eforturile necesare pentru a ameliora mecanismele procedurale şi bugetare în vederea accelerării mobilizării FEG; salută, în acest sens, procedura îmbunătăţită instituită de Comisie ca urmare a cererii Parlamentului European de a accelera eliberarea subvenţiilor, în cadrul căreia Comisia prezintă autorităţii bugetare evaluarea referitoare la eligibilitatea unei cereri de asistenţă din partea FEG, împreună cu propunerea de mobilizare a fondului; speră ca, în cadrul viitoarelor revizuiri ale FEG, să se realizeze şi alte îmbunătăţiri ale procedurii şi să se sporească eficacitatea, transparenţa şi vizibilitatea fondului;
2. salută faptul că, în urma unor solicitări repetate din partea Parlamentului, bugetul 2011 include pentru prima dată credite de plată în valoare de 47 608 950 EUR la linia bugetară aferentă FEG 04 05 01; reaminteşte că FEG a fost creat ca instrument specific şi separat, având obiective şi termene proprii, şi, prin urmare, este oportun să dispună de fonduri specifice, evitându-se astfel transferurile de la alte linii bugetare, care se realizau în trecut şi care pot împiedica realizarea diverselor obiective politice;
3. aprobă decizia anexată la prezenta rezoluţie;
4. încredinţează Preşedintelui sarcina de a semna decizia, împreună cu Preşedintele Consiliului, şi de a asigura publicarea acesteia în Jurnalul Oficial al Uniunii Europene;
5. încredinţează Preşedintelui sarcina de a transmite prezenta rezoluţie, împreună cu anexa, Consiliului şi Comisiei.
ANEXĂ: DECIZIA PARLAMENTULUI EUROPEAN ŞI A CONSILIULUI
din xxx
privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (FEG/2011/000 TA 2011 - asistență tehnică la inițiativa Comisiei)
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1 , în special punctul 28,
având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1. , în special articolul 8 alineatul (2),
având în vedere propunerea Comisiei
JO C […], […], p. […]. ,
întrucât:
(1) Fondul european de ajustare la globalizare (FEG) a fost creat pentru a oferi un sprijin suplimentar lucrătorilor concediați ca urmare a schimbărilor structurale majore intervenite în practicile comerciale mondiale, precum și pentru a le acorda asistență în procesul de reintegrare pe piața muncii.
(2) Domeniul de aplicare a FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor concediați ca urmare directă a crizei financiare și economice mondiale.
(3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.
(4) Regulamentul (CE) nr.
1927/2006 prevede că 0,35 % din suma maximă anuală poate fi alocată pentru asistență tehnică la inițiativa Comisiei, în fiecare an.
Prin urmare, Comisia propune mobilizarea unei sume de 610 000 EUR.
(5) În consecință, FEG ar trebui mobilizat pentru a asigura asistență tehnică, la inițiativa Comisiei,
ADOPTĂ PREZENTA DECIZIE:
Articolul 1
În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare (FEG) pentru alocarea sumei de 610 000 EUR, sub formă de credite de angajament și credite de plată.
Articolul 2
Prezenta decizie se publică în Jurnalul Oficial al Uniunii Europene .
Adoptată la Bruxelles,
Pentru Parlamentul European Pentru Consiliu
Președintele Președintele
EXPUNERE DE MOTIVE
I. Context
Fondul european de ajustare la globalizare a fost creat pentru a furniza un sprijin suplimentar lucrătorilor afectaţi de schimbările structurale majore intervenite în modelele comerciale la nivel mondial.
Potrivit dispoziţiilor de la punctul 28 din Acordul interinstituţional din 17 mai 2006 privind disciplina bugetară şi buna gestiune financiară
JO C 139, 14.6.2006, p.
1. şi dispoziţiilor de la articolul 12 din Regulamentul (CE) nr.
1927/2006
JO L 406, 30.12.2006, p.
1. , fondul nu poate depăşi o sumă maximă de 500 de milioane EUR, eliberată din marja rămasă sub plafonul de cheltuieli generale pentru exerciţiul precedent şi/sau din creditele de angajament anulate din cele două exerciţii financiare precedente, cu excepţia celor aferente rubricii 1b.
Sumele necesare se înscriu în buget ca provizion de îndată ce sunt identificate marje suficiente şi/sau angajamentele anulate.
În ceea ce priveşte procedura, pentru a activa fondul în cazul în care o cerere este evaluată pozitiv, Comisia prezintă autorităţii bugetare o propunere de mobilizare a fondului şi, concomitent, o cerere corespondentă de transfer.
În paralel, se poate organiza un trilog pentru a se ajunge la un acord privind utilizarea fondului şi sumele solicitate.
Trilogul poate îmbrăca o formă simplificată.
II.
Situaţia actuală: propunerea Comisiei
La 22 iunie 2011, Comisia a adoptat o nouă propunere de decizie privind mobilizarea FEG.
Propunerea se referă la mobilizarea din FEG a sumei de 610 000 EUR , care să acopere asistenţa tehnică cerută de Comisie.
Potrivit articolului 8 alineatul (1) din temeiul juridic, o proporţie de 0,35% din valoarea maximă anuală a FEG poate fi pusă la dispoziţie în fiecare an pentru asistenţă tehnică la iniţiativa Comisiei.
În fiecare an, o sumă maximă de 1,75 milioane EUR poate fi utilizată pentru acoperirea necesităţilor identificate în vederea implementării fondului.
Potrivit propunerii Comisiei, această sumă este destinată următoarelor activităţi:
- activităţi de monitorizare: Comisia va colecta date privind cererile primite şi plătite, precum şi măsurile propuse şi aplicate şi va actualiza şi tipări portretele statistice ale FEG;
- activităţi de informare: site-ul internet al FEG va fi periodic actualizat şi extins şi, de asemenea, tradus în toate limbile oficiale ale UE.
Dosarele de presă vor fi tipărite, iar raportul anual al FEG va fi întocmit, tradus, tipărit şi distribuit.
Vor fi îmbunătăţite gradul de sensibilizare cu privire la FEG şi vizibilitatea sa, de exemplu, prin producerea unui material video bazat pe câteva cazuri de implementare a FEG;
- activităţi de creare a unei baze de cunoştinţe: Comisia va stabili o procedură standard pentru cererile de finanţare de la FEG şi procesarea lor, care va permite simplificarea cererilor, accelerarea procesării lor, facilitând extragerea rapoartelor pentru diferite necesităţi;
- activităţi administrative şi de sprijin tehnic: Grupul de experţi al persoanelor de contact pentru FEG, format din 27 de membri - unul pentru fiecare stat membru - va organiza două reuniuni;
- activităţi de schimb de bune practici cu statele membre;
- activităţi de evaluare: au fost contractate activităţi de evaluare la jumătatea perioadei a FEG, aşa cum este prevăzut la articolul 17 alineatul (1) litera (a) din Regulamentul (CE) nr.
1927/2006, cu resursele din bugetul aferent exerciţiului 2010.
Evaluarea finală a FEG va începe cel devreme în 2012.
Astfel, nu sunt alocate resurse pentru evaluarea FEG în 2011.
III.
Finanţare
AII permite mobilizarea fondului în limita plafonului anual de 500 de milioane EUR.
Articolul 8 alineatul (1) din Regulamentul (CE) nr.
1927/2006 prevede că un procentaj de 0,35 % din suma maximă anuală (adică 1 750 000 EUR) poate fi alocat pentru asistenţă tehnică la iniţiativa Comisiei, în fiecare an.
În prezent, întreaga sumă pentru 2011 rămâne disponibilă.
Nu au fost alocate deloc resurse pentru asistenţă tehnică.
Contribuţia propusă pentru asistenţă tehnică la iniţiativa Comisiei în 2011 este de 610 000 EUR.
Ca urmare a mobilizării acestei sume, suma de 1 140 000 EUR rămâne potenţial disponibilă în caz de apariţie a unor noi necesităţi la o dată ulterioară în acest an.
Aceasta este cea de-a opta cerere de mobilizare a FEG prezentată autorităţii bugetare în 2011.
Prin urmare, după deducerea sumei solicitate totale (610 000 EUR) din creditele disponibile, rămâne disponibilă o sumă de 459 083 327 EUR până la sfârşitul lui 2011.
Astfel, din suma maximă anuală afectată fondului, un procentaj de peste 25% va rămâne disponibil pentru alocare în ultimele patru luni ale anului 2011, astfel cum se prevede la articolul 12 alineatul (6) din Regulamentul FEG.
IV.
Procedură
Comisia a prezentat o cerere de transfer
DEC 17/2011 din 22 iunie 2011. în vederea înscrierii în bugetul 2011 a unor credite de angajament şi de plată specifice, conform cerinţelor de la punctul 28 din Acordul interinstituţional din 17 mai 2006.
Trilogul privind propunerea de decizie prezentată de Comisie referitoare la mobilizarea FEG ar putea eventual îmbrăca o formă simplificată (un schimb de scrisori), în conformitate cu articolul 12 alineatul (5) din temeiul juridic, exceptând cazul în care Parlamentul European şi Consiliul nu ajung la un acord.
Potrivit unui acord intern, Comisia pentru ocuparea forţei de muncă şi afaceri sociale (EMPL) ar trebui să ia parte la acest proces pentru a oferi un sprijin şi o contribuţie constructive la evaluarea cererilor de asistenţă din partea fondului.
În urma evaluării cererii, Comisia EMPL din cadrul Parlamentului European şi-a exprimat poziţia privind mobilizarea fondului, care va fi anexată sub formă de scrisoare la prezentul raport.
Declaraţia comună a Parlamentului European, a Consiliului şi a Comisiei, adoptată cu ocazia reuniunii de conciliere din 17 iulie 2008, a confirmat importanţa asigurării unei proceduri rapide pentru adoptarea deciziilor de mobilizare a fondului, cu respectarea corespunzătoare a Acordului interinstituţional.
ANEXĂ: SCRISOAREA COMISIEI PENTRU OCUPAREA FORŢEI DE MUNCĂ ŞI AFACERI SOCIALE
ES/jm
D(2010)33808
Dlui Alain Lamassoure
Preşedintele Comisiei pentru bugete
ASP 13E158
Subiect: Avizul privind mobilizarea Fondului european de ajustare la globalizare (FEG) în cazul EGF/2011/000 TA 2011 ( COM(2011)0358 )
Stimate domnule Lamassoure,
Comisia pentru ocuparea forţei de muncă şi afaceri sociale (EMPL) şi Grupul său de lucru pentru FEG au examinat mobilizarea FEG pentru cazul EGF/2011/000 TA 2011 şi au adoptat următorul aviz.
Comisia EMPL şi Grupul de lucru pentru FEG se pronunţă în favoarea mobilizării fondului pentru a da curs acestei cereri.
În acest sens, Comisia EMPL prezintă câteva observaţii, fără să pună totuşi sub semnul întrebării transferul de credite de plată.
Deliberările din cadrul Comisiei EMPL au plecat de la următoarele considerente:
A) întrucât, potrivit articolului 8 alineatul (1) din Regulamentul (CE) nr.
1927/2006 privind FEG, o proporţie de 0,35% din cuantumul maxim anual al FEG (500 de milioane EUR pe an) poate fi pusă la dispoziţie în fiecare an pentru asistenţă tehnică la iniţiativa Comisiei; subliniază că scopul unei astfel de asistenţe tehnice este monitorizarea, informarea, crearea unei baze de cunoştinţe, sprijinul administrativ şi tehnic şi evaluarea;
B) întrucât activităţile de evaluare a FEG la jumătatea perioadei, aşa cum este prevăzut la articolul 17 alineatul (1) litera (a) din Regulamentul (CE) nr.
1927/2006, au fost contractate cu resursele din bugetul aferent exerciţiului 2010 şi întrucât evaluarea ex-post a FEG nu va începe mai devreme de 2012;
C) întrucât numărul de cazuri înregistrate până în prezent în care a fost solicitat FEG pune la dispoziţie un volum considerabil de date cantitative şi calitative privind influenţa FEG asupra capacităţii de a se angaja în câmpul muncii a lucrătorilor disponibilizaţi în urma efectelor produse de globalizare sau de criza financiară şi economică, precum şi situaţia din regiunile afectate ale Uniunii privind ocuparea forţei de muncă şi formarea profesională;
D) întrucât această analiză este foarte importantă pentru pregătirea procesului de concepere a FEG pentru următorul cadru financiar multianual (CFM);
E) întrucât asistenţa tehnică acordată de Comisie statelor membre sprijină şi consolidează utilizarea FEG, punând la dispoziţie informaţii cu privire la cereri şi difuzând cele mai bune practici în rândul statelor membre;
F) întrucât Grupul de lucru pentru FEG a subliniat în repetate rânduri necesitatea unei mai bune vizibilităţi a FEG ca instrument comunitar de solidaritate cu lucrătorii concediaţi;
G) întrucât Grupul de lucru pentru FEG a solicitat informaţii mai detaliate, în special cu privire la următoarele chestiuni:
- respectarea articolului 7 din Regulamentul FEG referitor la tratamentul egal al femeilor şi bărbaţilor şi la nediscriminare în diversele etape de implementare a măsurilor propuse;
- dacă Comisia acordă atenţia cuvenită cheltuielilor din cadrul FEG în ceea ce priveşte procedura specială aplicată fondului, solicitând să i se prezinte un raport cu privire la rezultatele auditurilor efectuate asupra cererilor de mobilizare a FEG din 2007 şi 2008;
- complementaritatea FEG cu măsurile sprijinite de alte fonduri structurale şi structurile administrative instituite în statele membre pentru a asigura respectarea articolului 6 din Regulamentul FEG, dând naştere la discuţii frecvente cu Comisia, fără însă a clarifica pe deplin situaţia;
Prin urmare, Comisia pentru ocuparea forţei de muncă şi afaceri sociale recomandă Comisiei pentru bugete, competentă în fond, includerea următoarelor sugestii în propunerea de rezoluţie ce urmează a fi adoptată cu privire la mobilizarea fondului pentru asistenţă tehnică din partea Comisiei:
1. este de acord cu măsurile propuse de Comisie care urmează să fie finanţate cu titlu de asistenţă tehnică în conformitate cu articolul 8 alineatele (1) şi (4) şi cu articolul 9 alineatul (2) din Regulamentul FEG (1927/2006);
2. subliniază că acest tip de date este foarte important pentru actorii politici de la toate nivelurile şi pentru toate părţile interesate, precum şi pentru elaborarea viitoarei forme a FEG;
3. subliniază importanţa relaţionării şi a schimburilor de informaţii cu privire la FEG; sprijină, prin urmare, finanţarea Grupului specializat de persoane de contact al FEG în statele membre; subliniază, în plus, importanţa punerii în legătură a tuturor persoanelor implicate în formularea cererilor către FEG, inclusiv a partenerilor sociali, pentru a crea cât mai multe sinergii cu putinţă;
4. constată că Comisia nu prevede acţiuni speciale de sensibilizare şi nici o analiză a activităţilor pentru 2011;
5. constată, de asemenea, că Comisia va institui proceduri standard pentru cererile simplificate, pentru prelucrarea mai rapidă a cererilor şi pentru îmbunătăţirea raportării; solicită Comisiei să pună la dispoziţia Parlamentului informaţii suplimentare cu privire la această măsură;
6. încurajează statele membre să utilizeze reuniunile planificate pentru a se familiariza cu posibilităţile şi oportunităţile oferite de FEG pentru lucrătorii aflaţi în situaţii de concedieri colective şi să utilizeze fondurile disponibile pentru sprijinirea lucrătorilor afectaţi;
7. încurajează, de asemenea, statele membre să profite de posibilităţile de schimb de bune practici şi să înveţe mai ales de la statele membre care au instituit deja reţele naţionale de informare cu privire la FEG la care participă partenerii sociali şi actorii locali, pentru a dispune de o bună structură de asistenţă atunci când au loc concedieri colective;
8. solicită Comisiei să evalueze cu atenţie calitatea măsurilor sprijinite prin FEG pentru a garanta că lucrătorii concediaţi vor beneficia de asistenţă adecvată din partea Uniunii Europene.
Vă asigur, domnule preşedinte, de înalta mea consideraţie.
Pervenche Berès
REZULTATUL VOTULUI FINAL ÎN COMISIE
Data adoptării
13.7.2011
Rezultatul votului final
+:
–:
0:
28
3
Membri titulari prezenţi la votul final
Damien Abad, Alexander Alvaro, Andrea Cozzolino, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Estelle Grelier, Carl Haglund, Lucas Hartong, Jutta Haug, Monika Hohlmeier, Sidonia Elżbieta Jędrzejewska, Anne E. Jensen, Jan Kozłowski, Alain Lamassoure, Giovanni La Via, Barbara Matera, Claudio Morganti, Miguel Portas, Dominique Riquet, László Surján, Angelika Werthmann
Membri supleanţi prezenţi la votul final
François Alfonsi, Frédéric Daerden, Roberto Gualtieri, María Muñiz De Urquiza, Theodor Dumitru Stolojan
Membri supleanţi [articolul 187 alineatul (2)] prezenţi la votul final
Gabriel Mato Adrover
