Îngrijorări în legătură cu acordul privind consolidarea uniunii economice
Afaceri economice şi monetare
Şedinţe plenare
2012-01-18 - 15:34
John SCHRANZ BXL (+32) 2 28 44264 STR (+33) 3 881 74076 PORT (+32) 498 98 14 02 EMAIL econ-press@europarl.europa.eu Madalina MIHALACHE (+40) 21 405 08 80 STR (+33) 3 881 64044 PORT (+40) 754777136 EMAIL redactia-ro@europarl.europa.eu Miercuri, Parlamentul European a tras un semnal de alarmă în legătură cu posibilele riscuri ale acordului interguvernamental în curs de negociere privind consolidarea uniunii economice.
Rezoluția parlamentară exprimă îndoieli serioase în legătură cu nevoia unui astfel de acord în afara sistemului UE, subliniind că legitimitatea democratică trebuie îmbunătățită și că acordul trebuie să încurajeze și creșterea, nu numai să impună austeritate.
Luând cuvântul înaintea votului, reprezentanții grupurilor politice au fost de acord că, din motive diferite, acordul internațional propus nu era necesar, fiind chiar periculos.
Elmar Brok (PPE, DE) a declarat că "acest acord nu ar fi fost prima noastră alegere pentru soluționarea acestei probleme.
Trebuie să evităm o Uniune divizată și să garantăm drepturile tuturor instituțiilor".
Roberto Gualtieri (S&D, IT) a spus : "Rezolutia noastră este esențială, deoarece am fi putut evita un sistem interguvernamental.
Este paradoxal faptul că, abia s-a uscat cerneala pe "pachetul de șase propuneri economice" (six pack), și unele state membre vor deja să îl revizuiască prin intermediul unor metode interguvernamentale".
Guy Verhofstadt (ALDE, BE) a declarat: "Acest acord interguvernamental este un exercițiu foarte periculos.
Trebuie să limităm obiectivul său la minimum: la regula de aur.
În maximum cinci ani, întregul său conținut trebuie inclus în tratatele UE".
Daniel Cohn Bendit (Greens/EFA, FR): " Acest acord internațional este complet inutil - nu avem nevoie de el.
Nici măcar piețele nu sunt convinse de acest text, deoarece ele vor o politică economică coerentă.
Acesta nu este răspunsul de care are nevoie această criză".
Martin Callanan (ECR , UK ) : Acest acord nu va putea rezolva în niciun fel problemele imediate.
A deturnat atenția și resursele de la soluționarea reală a crizei.
Datoriile a numeroase state membre sunt nesustenabile și au nevoie de reforme substanțiale și apoi de devaluare.
Soren Bo Sondergaard (GUE/NGL) : Prin acest acord nu vom reveni la stabilitatea euro, iar austeritatea nu va conduce la creștere economică.
De asemenea, adâncește procesul de integrare europeană, fără a cere opinia cetățenilor.
Nu îl putem susține.
Nigel Farrage (EFD, UK) a spus: "Numai măsurile de austeritate nu vor funcționa.
Veți duce țările la depresiune economică numai ca să salvați proiectul euro.
Statele din sud, în special, trebuie să iasă din zona euro și să devalorizeze" .
Un nou tratat cu obiective reduse… Rezoluția exprimă îndoieli în legătură cu necesitatea unui astfel de acord interguvernamental, ținând cont de faptul că obiectivele principale ale acestuia pot fi realizate mai eficient în sistemului UE existent.
În plus, rezoluția insistă că uniunea economică și fiscală reală nu poate fi obținută decât prin sistemul UE existent, deja testat.
… și multe pericole Rezoluția subliniază și potențialele probleme pe care noul acord, în forma sa actuală, le-ar putea provoca, printre care lipsa legitimității democratice.
Rezoluția cere ca parlamentele naționale și Parlamentul European să fie implicate în toate aspectele coordonării și guvernanței economice în viitor.
Un acord interguvernamental riscă și crearea permanentă a unei „Europe cu două viteze“.
Pentru împiedicarea acestui lucru, rezoluția cere ca substanța oricărui acord de acest gen să fie incorporată în legislația UE într-o perioadă de cinci ani.
În cele din urmă, rezoluția avertizează că această abordare dezechilibrată a crizei pune prea mult accent pe austeritate.
Acordul ar trebui să includă angajamente ale statelor membre în favoarea fondului de amortizare, taxei pe tranzacțiile financiare și în favoarea unui cadru pentru obligațiunile de stabilitate.
Rezoluția a fost adoptată cu 521 de voturi pentru, 124 împotrivă și 50 de abțineri.
20120118IPR35602 Textele adoptate vor fi disponibile aici (selectați 19 ianuarie 2012) Urmăriți înregistrarea dezbaterii (selectați 18 ianuarie 2012)
RO
1
LINK
/plenary/ro/texts-adopted.html
RO
2
LINK
/ep-live/ro/plenary/search-by-date
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
