Întrebarea cu solicitare de răspuns scris P-000174/2012
adresată Consiliului
Articolul 117 din Regulamentul de procedură
Silvia-Adriana Ţicău (S&D)
(16 ianuarie 2012)
Subiect: Președinția daneză a UE- Ridicarea barierelor pentru lucrătorii români și bulgari
Libertatea de circulație a persoanelor constituie una dintre libertățile fundamentale garantate de tratate, acest lucru incluzând dreptul cetățenilor UE de a trăi și de a lucra în alt stat membru.
Președinția daneză a Consiliului UE și-a propus ca pe perioada mandatului său să consolideze dimensiunea socială a unei economii europene integrate în piața unică.
Având în vedere că încrederea în piața unică și libera circulație a serviciilor trebuie să fie consolidată prin respectarea drepturilor lucrătorilor, Președinția daneză si-a propus să consolideze aplicarea directivei care reglementează detașarea lucrătorilor și pentru a face clar faptul că drepturile lucrătorilor și ale întreprinderilor în ceea ce privește libera circulație au statut egal.
Aș dori să întreb Președinția daneză a Consiliului care sunt măsurile concrete pe care le are în vedere pentru asigurarea liberei circulații a forței de muncă în cadrul UE, în special pentru ridicarea barierelor pentru lucrătorii români și bulgari?
