Întrebarea cu solicitare de răspuns scris E-000772/2012
adresată Comisiei
Articolul 117 din Regulamentul de procedură
Rareş-Lucian Niculescu (PPE)
(31 ianuarie 2012)
Subiect: Regulamentul privind identificarea electronică a ovinelor
Regulamentul privind identificarea electronică a ovinelor a intrat în vigoare la 1 ianuarie 2010.
În luna iulie 2012 va intra în vigoare obligația de a monitoriza mișcările individuale ale animalelor.
Ținând cont de costurile ridicate ale demersurilor necesare, în contextul situației economice existente la nivel mondial și în special la nivelul statelor nou intrate în UE, având în vedere necesitatea de a acorda posibilitatea de consolidare a organizațiilor profesionale din domeniu, având în vedere lipsa de fiabilitate a actualelor dispozitive de identificare, Comisia este rugată să prezinte un punct de vedere cu privire la o eventuală amânare a punerii în aplicare a regulamentului.
