Întrebarea cu solicitare de răspuns scris E-006792/2011
adresată Comisiei
Articolul 117 din Regulamentul de procedură
Monica Luisa Macovei (PPE)
(14 iulie 2011)
Subiect: Transparența și răspunderea privind ajutorul UE pentru dezvoltare
Răspunderea reciprocă și transparența sunt esențiale pentru eficacitatea ajutorului internațional.
Consolidarea transparenței și a răspunderii țărilor donatoare și partenere, în raport cu ele însele și cu proprii cetățeni și propriile parlamente, este esențială pentru maximizarea impactului asistenței pentru dezvoltare.
În noiembrie 2009, UE a adoptat un Cadru operațional privind eficacitatea ajutorului, care conține trei capitole referitoare la angajamente-cheie privind eficacitatea ajutorului, și anume: Diviziunea muncii, Utilizarea sistemelor naționale și Cooperarea tehnică.
Un al patrulea capitol a fost adăugat în luna noiembrie 2010, intitulat „Răspundere reciprocă și transparență”, (COM(2010)0643).
COM (2010)0643 prevede că statele membre ale UE și Comisia trebuie să furnizeze, în mod regulat, informații complete și comparabile privind cheltuielile de dezvoltare.
1.
Ce măsuri concrete a luat Comisia pentru a pune în aplicare angajamentul de a furniza datele prognozate la nivel național, pe bază anuală, de la începutul lunii iulie 2011?
2.
Ce măsuri concrete a luat Comisia pentru a pune în aplicare angajamentul de a publica, în fiecare trimestru, de la începutul lunii octombrie 2011, informațiile privind volumul și alocarea ajutoarelor, cu respectarea formatului standard al Sistemului de notificare al țărilor creditoare (SNTC) OCDE/CAD?
