Răspuns dat de dl Cioloș în numele Comisiei
(8 decembrie 2010)
Distinsul membru al Parlamentului European și-a exprimat preocuparea legată de declinul producției de carne de ovine și de caprine în UE, îndeosebi în România și a evocat necesitatea de a se acorda sprijin specific.
Într-adevăr, în contextul actualului proces de reformă a PAC Comisia Europeană a publicat la 18 noiembrie 2010 o comunicare privind „Politica agricolă comună (PAC) în perspectiva anului 2020 – Cum răspundem provocărilor viitorului legate de alimentație, resurse naturale și teritorii”, COM(2010)672 final.
Respectiva comunicare stabilește punctul de plecare pentru dezbaterea instituțională privind reforma PAC. , Comisia Europeană examinează care este modul cel mai potrivit pentru a răspunde dificultăților specifice în diferite domenii precum sectorul cărnii de ovine și de caprine.
Ar putea fi avută în vedere o opțiune limitată de plată „cuplată” pentru moduri specifice de creștere deosebit de sensibile, considerate importante din motive economice și/sau sociale.
