A6-0056/2009
16.2.2009
***I
RAPORT
referitor la propunerea de directivă a Parlamentului European și a Consiliului privind accesul la activitate, desfășurarea și supravegherea prudențială a activității instituțiilor emitente de monedă electronică, de modificare a Directivelor 2005/60/CE și 2006/48/CE și de abrogare a Directivei 2000/46/CE
(COM(2008)0627 – C6‑0350/2008– 2008/0190(COD))
Comisia pentru afaceri economice și monetare
Raportor:
John Purvis
PE 415.201v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE........................................................................................................29
PROCEDURĂ...........................................................................................................................34
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de directivă a Parlamentului European și a Consiliului privind accesul la activitate, desfășurarea și supravegherea prudențială a activității instituțiilor emitente de monedă electronică, de modificare a Directivelor 2005/60/CE și 2006/48/CE și de abrogare a Directivei 2000/46/CE
( COM(2008)0627 – C6‑ 0350/2008– 2008/0190(COD) )
(Procedura de codecizie: prima lectură)
Parlamentul European,
– având în vedere propunerea Comisiei prezentată Parlamentului European și Consiliului ( COM(2008)0627 ),
– având în vedere articolul 251 alineatul (2), articolul 47 alineatul (2) și articolul 95 din Tratatul CE, în temeiul cărora propunerea a fost prezentată de către Comisie (C6‑ 0350/2008),
– având în vedere articolul 51 din Regulamentul său de procedură,
– având în vedere raportul Comisiei pentru afaceri economice și monetare ( A6‑0056/2009 ),
1. aprobă propunerea Comisiei astfel cum a fost modificată;
2. solicită Comisiei să îl sesizeze din nou în cazul în care intenționează să modifice în mod substanțial această propunere sau să o înlocuiască cu un alt text;
3. încredințează Președintelui sarcina de a transmite poziția Parlamentului Consiliului și Comisiei.
Amendamentul
1
Propunere de directivă – act de modificare
Considerentul 2
Textul propus de Comisie
Amendamentul
(2) Comisia a prezentat un raport care sublinia necesitatea revizuirii Directivei 2000/46/CE, întrucât se considera că unele din dispozițiile acesteia au constituit un obstacol în calea apariției unei veritabile piețe unice pentru serviciile de plată cu monedă electronică.
(2) Comisia a prezentat un raport care sublinia necesitatea revizuirii Directivei 2000/46/CE, întrucât se considera că unele din dispozițiile acesteia au constituit un obstacol în calea apariției unei veritabile piețe unice pentru serviciile de plată cu monedă electronică și a dezvoltării acestor servicii ușor de utilizat .
Amendamentul
2
Propunere de directivă – act de modificare
Considerentul 5
Textul propus de Comisie
Amendamentul
(5) Aplicarea prezentei directive trebuie limitată la furnizorii de servicii de plată care emit monedă electronică.
Prezenta directivă nu trebuie să se aplice instrumentelor preplătite care pot fi utilizate numai într-un mod limitat, fie deoarece acestea permit deținătorului să achiziționeze bunuri sau servicii numai la punctele de lucru ale emitentului sau în cadrul unei rețele limitate de furnizori de servicii care au un acord comercial direct cu un emitent profesionist, fie deoarece ele pot fi utilizate numai pentru achiziționarea unei game limitate de bunuri sau servicii.
Un instrument trebuie considerat a fi utilizat în cadrul unei „rețele limitate” în cazul în care acesta poate fi utilizat numai pentru achiziționarea de bunuri sau servicii într-un anumit magazin, lanț de magazine sau pentru o gamă limitată de produse sau servicii, indiferent de poziția geografică a punctului de vânzare.
Astfel de instrumente sunt, de exemplu, cardurile de magazin, cardurile de benzină, cardurile de membru, cardurile pentru transportul public și bonurile de masă.
Instrumentele care pot fi utilizate pentru achiziții în magazinele unor comercianți înscriși pe o listă nu trebuie să fie scutite, deoarece aceste instrumente sunt concepute în principiu pentru o rețea de furnizori de servicii în continuă creștere.
În fine, directiva nu trebuie să se aplice tranzacțiilor de plată pentru achiziționarea de produse sau servicii digitale, atunci când, prin natura produsului sau a serviciului, operatorul îi adaugă o valoare intrinsecă, de exemplu sub formă de acces, facilități de căutare sau distribuție, cu condiția ca produsul sau serviciul în cauză să poată fi utilizat numai prin intermediul unui dispozitiv digital, cum ar fi un telefon mobil sau un calculator.
(5) Aplicarea prezentei directive trebuie limitată la furnizorii de servicii de plată care emit monedă electronică.
Prezenta directivă nu trebuie să se aplice instrumentelor preplătite care pot fi utilizate numai într-un mod limitat, fie deoarece acestea permit deținătorului să achiziționeze bunuri sau servicii numai la punctele de lucru ale emitentului sau în cadrul unei rețele limitate de furnizori de servicii care au un acord comercial direct cu un emitent profesionist, fie deoarece ele pot fi utilizate numai pentru achiziționarea unei game limitate de bunuri sau servicii.
Un instrument trebuie considerat a fi utilizat în cadrul unei „rețele limitate” în cazul în care acesta poate fi utilizat numai pentru achiziționarea de bunuri sau servicii într-un anumit magazin, lanț de magazine sau pentru o gamă limitată de produse sau servicii, indiferent de poziția geografică a punctului de vânzare.
Astfel de instrumente sunt, de exemplu, cardurile de magazin, cardurile de benzină, cardurile de membru, cardurile pentru transportul public și bonurile de masă.
Instrumentele care pot fi utilizate pentru achiziții în magazinele unor comercianți înscriși pe o listă nu trebuie să fie scutite, deoarece aceste instrumente sunt concepute în principiu pentru o rețea de furnizori de servicii în continuă creștere.
În fine, directiva nu trebuie să se aplice tranzacțiilor de plată pentru achiziționarea de produse sau servicii digitale, atunci când, prin natura produsului sau a serviciului, operatorul îi adaugă o valoare intrinsecă, de exemplu sub formă de acces, facilități de căutare sau distribuție, cu condiția ca produsul sau serviciul în cauză să poată fi utilizat numai prin intermediul unui dispozitiv digital, cum ar fi un telefon mobil sau un calculator și cu condiția ca operatorul sistemului de telecomunicații, digital sau de tehnologie a informației să nu fie numai un intermediar între utilizatorul serviciilor de plată și furnizorul bunurilor și serviciilor .
Justificare
Considerentul (5) privind articolul 1 alineatul (4) ar trebui să fie coerente cu articolul 1 alineatul (4) și nu ar trebui să elimine una din condițiile prevăzute la articolul respectiv.
În mod similar, întrucât articolul 1 alineatul (4) este identic cu articolul 3 alineatul (1) din directiva privind serviciile de plată, prezentul amendament este necesar pentru a alinia considerentul (5) din prezenta directivă cu considerentul (6) din directiva privind serviciile de plată.
Amendamentul
3
Propunere de directivă – act de modificare
Considerentul 12
Textul propus de Comisie
Amendamentul
(12) Moneda electronică trebuie să fie rambursabilă pentru a asigura încrederea deținătorului.
Rambursabilitatea nu presupune, în sine, faptul că fondurile primite în schimbul monedei electronice ar trebui considerate ca depozite sau alte fonduri rambursabile în sensul Directivei 2006/48/CE.
Rambursarea trebuie să fie posibilă în orice moment, la valoarea nominală.
Rambursarea sumei integrale trebuie să fie întotdeauna gratuită.
Rambursarea parțială ar putea genera unele costuri pentru emitent.
Prin urmare, aceasta poate fi condiționată de plata unei taxe proporționale și determinate în funcție de costuri.
Acest lucru nu aduce atingere legislației interne în domeniul fiscal sau social, nici obligațiilor pe care le are emitentul în temeiul altor dispoziții comunitare sau de drept intern pertinente, cum ar fi normele de combatere a spălării banilor sau a finanțării terorismului, acțiunile care urmăresc blocarea fondurilor sau măsurile specifice legate de prevenirea și investigarea infracțiunilor.
(12) Moneda electronică trebuie să fie rambursabilă pentru a asigura încrederea deținătorului.
Rambursabilitatea nu presupune, în sine, faptul că fondurile primite în schimbul monedei electronice ar trebui considerate ca depozite sau alte fonduri rambursabile în sensul Directivei 2006/48/CE.
Rambursarea trebuie să fie posibilă în orice moment, la valoarea nominală.
Rambursarea la data încetării contractului în cazul în care data încetării este specificată ar trebui să fie întotdeauna gratuită.
Rambursarea integrală sau parțială înainte de încetarea contractului ar putea genera costuri suplimentare pentru emitent.
Prin urmare, o asemenea rambursare poate fi condiționată de plata unei taxe proporționale și determinate în funcție de costuri.
Acest lucru nu aduce atingere legislației interne în domeniul fiscal sau social, nici obligațiilor pe care le are emitentul în temeiul altor dispoziții comunitare sau de drept intern pertinente, cum ar fi normele de combatere a spălării banilor sau a finanțării terorismului, acțiunile care urmăresc blocarea fondurilor sau măsurile specifice legate de prevenirea și investigarea infracțiunilor.
Justificare
Pentru a alinia textul cu amendamentul la articolul 5 privind rambursabilitatea.
Amendamentul
4
Propunere de directivă – act de modificare
Considerentul 16
Textul propus de Comisie
Amendamentul
(16) În temeiul Directivei 2006/48/CE, instituțiile emitente de monedă electronică sunt considerate instituții de credit, deși ele nu pot nici să primească depozite de la public, nici să acorde credite din fondurile primite de la public.
Dat fiind sistemul introdus de prezenta directivă, este necesar să se modifice definiția instituțiilor de credit prevăzută de Directiva 2006/48/CE pentru a se asigura că instituțiile emitente de monedă electronică nu sunt considerate instituții de credit.
Cu toate acestea, instituțiile de credit trebuie să păstreze dreptul de a emite monedă electronică și să desfășoare această activitate în întreaga Comunitate, sub rezerva recunoașterii reciproce și a aplicării în cazul acestor instituții a regimului general de supraveghere prudențială, în conformitate cu legislația comunitară în domeniul bancar.
(16) În temeiul Directivei 2006/48/CE, instituțiile emitente de monedă electronică sunt considerate instituții de credit, deși ele nu pot nici să primească depozite de la public, nici să acorde credite din fondurile primite de la public.
Dat fiind sistemul introdus de prezenta directivă, este necesar să se modifice definiția instituțiilor de credit prevăzută de Directiva 2006/48/CE pentru a se asigura că instituțiile emitente de monedă electronică nu sunt considerate instituții de credit.
Cu toate acestea, instituțiile de credit trebuie să păstreze dreptul de a emite monedă electronică și să desfășoare această activitate în întreaga Comunitate, sub rezerva recunoașterii reciproce și a aplicării în cazul acestor instituții a regimului general de supraveghere prudențială, în conformitate cu legislația comunitară în domeniul bancar.
Cu toate acestea, din dorința de a menține condiții de concurență echitabile, instituțiile de credit ar trebui să aibă posibilitatea, în mod alternativ, de a desfășura respectiva activitate prin intermediul unei filiale în temeiul regimului de supraveghere prudențială prevăzut în prezenta directivă, în loc de cel prevăzut în Directiva 2006/48/CE.
Justificare
În vederea respectării principiului privind asigurarea unor condiții de concurență echitabile, ar trebui ca instituțiile emitente de monedă electronică care fac parte dintr-un grup bancar să poată beneficia, în egală măsură, de regimul specific de capital acordat instituțiilor emitente de monedă electronică, astfel cum este definit în temeiul prezentului titlu, ca alternativă la includerea acestora în cadrul regimului de supraveghere prudențială pe bază consolidată, în temeiul Directivei 2006/48/CE.
Amendamentul
5
Propunere de directivă – act de modificare
Articolul 1 – alineatul 1
Textul propus de Comisie
Amendamentul
(1) Prezenta directivă stabilește normele pentru accesul la activitate, desfășurarea și supravegherea prudențială a activității instituțiilor emitente de monedă electronică și pentru activitatea de emitere de monedă electronică .
(1) Prezenta directivă stabilește normele pentru demararea și desfășurarea activității de emitere de monedă electronică și pentru supravegherea prudențială a activității instituțiilor emitente de monedă electronică.
Justificare
Clarificarea structurii în conformitate cu celelalte directive privind serviciile financiare.
Amendamentul
6
Propunere de directivă – act de modificare
Articolul 1 – alineatul 2
Textul propus de Comisie
Amendamentul
(2) Cu excepția articolului 5 , prezenta directivă nu se aplică instituțiilor de credit, astfel cum sunt definite la articolul 4 alineatul (1) litera (a) din Directiva 2006/48/CE.
(2) Cu excepția articolelor 1, 2 și 5 și a titlurilor III și IV , prezenta directivă nu se aplică instituțiilor de credit, astfel cum sunt definite la articolul 4 alineatul (1) litera (a) din Directiva 2006/48/CE.
Justificare
Dispozițiile generale prevăzute de directivă și definiția monedei electronice se aplică și instituțiilor de credit atunci când emit monedă electronică.
Amendamentul
7
Propunere de directivă – act de modificare
Articolul 1 – alineatul 3
Textul propus de Comisie
Amendamentul
(3) Prezenta directivă nu se aplică serviciilor care au la bază instrumente ce pot fi utilizate pentru achiziționarea de bunuri sau servicii numai la punctele de lucru ale emitentului sau în temeiul unui acord comercial cu emitentul, fie în cadrul unei rețele limitate de furnizori de servicii, fie pentru o gamă limitată de bunuri sau servicii.
(3) Prezenta directivă nu se aplică întreprinderilor emitente de monedă electronică ce poate fi utilizată pentru achiziționarea de bunuri sau servicii numai :
(a) la punctele de lucru ale emitentului ; sau
(b) în temeiul unui acord comercial cu emitentul, fie în cadrul unei rețele locale limitate de furnizori de bunuri sau servicii, fie pentru o gamă limitată de bunuri sau servicii , cum ar fi un sistem comun de comercializare sau distribuție .
Justificare
Prezentul amendament clarifică ceea ce se înțelege prin „rețea limitată”.
Amendamentul
8
Propunere de directivă – act de modificare
Articolul 1 – alineatul 4
Textul propus de Comisie
Amendamentul
(4) Prezenta directivă nu se aplică serviciilor bazate pe un dispozitiv de telecomunicații, digital sau de tehnologie a informației, în cazul în care bunurile sau serviciile achiziționate sunt livrate sau urmează să fie utilizate prin intermediul unui dispozitiv de telecomunicații, digital sau informatic, cu condiția ca operatorul sistemului de telecomunicații, digital sau informatic să nu fie numai un intermediar între utilizatorul serviciilor de plată și furnizorul bunurilor sau serviciilor.
(4) Prezenta directivă nu se aplică întreprinderilor care emit monedă electronică în baza unui dispozitiv de telecomunicații, digital sau de tehnologie a informației, în cazul în care bunurile sau serviciile achiziționate sunt livrate sau urmează să fie utilizate prin intermediul dispozitivului de telecomunicații, digital sau informatic respectiv, cu condiția ca operatorul sistemului de telecomunicații, digital sau informatic să nu fie numai un intermediar între utilizatorul serviciilor de plată și furnizorul bunurilor și serviciilor.
Justificare
Directiva se aplică întreprinderilor, nu serviciilor.
Amendamentul
9
Propunere de directivă – act de modificare
Articolul 2 – punctul 2
Textul propus de Comisie
Amendamentul
2. „monedă electronică” înseamnă o valoare monetară care reprezintă o creanță asupra emitentului și care este stocată electronic și emisă în schimbul primirii de fonduri , în scopul efectuării unor tranzacții de plată, astfel cum sunt definite la articolul 4 alineatul (5) din Directiva 2007/64/CE , și care este acceptată și de alte persoane fizice sau juridice decât emitentul;
2. „monedă electronică” înseamnă orice valoare monetară stocată electronic sau magnetic care reprezintă o creanță asupra emitentului , care este emisă în schimbul primirii de fonduri și acceptată în scopul efectuării unor tranzacții de plată, astfel cum sunt definite la articolul 4 alineatul (5) din Directiva 2007/64/CE de o altă persoană fizică sau juridică decât emitentul;
Amendamentul
10
Propunere de directivă – act de modificare
Articolul 2 – punctul 3
Textul propus de Comisie
Amendamentul
3. „monedă electronică în circulație” înseamnă media lunară a pasivelor financiare legate de moneda electronică pentru cele 12 luni precedente ;
3. „monedă electronică în circulație” înseamnă volumul total al pasivelor financiare legate de moneda electronică emis la un moment dat ;
Justificare
Sumele în circulație sunt evaluări raportate la un anumit moment și nu trebuie calculate ca medie.
Cerințele de capital bazate pe medii ale întreprinderilor cu o creștere rapidă, în special, își pierd repede pertinența.
În cazul anumitor instituții emitente de monedă electronică, activitatea respectivă este preponderent sezonieră (de exemplu la Crăciun sau în perioada concediilor).O cerință de capital bazată pe media anuală a emiterilor poate să se dovedească mult mai mică decât cerința necesară pentru a acoperi emisiile în perioadele de vârf.
Amendamentul
11
Propunere de directivă – act de modificare
Articolul 3
Textul propus de Comisie
Amendamentul
Articolele 5 , 10 - 15 și 17 - 25 din Directiva 2007/64/CE se aplică mutatis mutandis instituțiilor emitente de monedă electronică.
Articolul 5 , articolul 7 alineatul (3) și articolele 10 - 15 și 17 - 25 din Directiva 2007/64/CE se aplică mutatis mutandis instituțiilor emitente de monedă electronică.
Justificare
Trimiterea la articolul 7 alineatul (3) din directiva privind serviciile de plată permite statelor membre să ofere băncilor alternativa de a nu avea o cerință separată de capital permanent pentru o filială emitentă de monedă electronică, dacă filiala este inclusă în supravegherea consolidată exercitată de instituția mamă.
Acest lucru este deja aplicabil filialelor instituției de plată.
Amendamentul
12
Propunere de directivă – act de modificare
Articolul 4 – punctul 3
Textul propus de Comisie
Amendamentul
(3) furnizori de servicii de plată, astfel cum se menționează la articolul 1 alineatul (1) literele (e) și (f) din Directiva 2007/64/CE.
(3) furnizori de servicii de plată, astfel cum se menționează la articolul 1 alineatul (1) litera (e) din Directiva 2007/64/CE.
Justificare
Atunci când autoritățile regionale sau locale care NU acționează în calitate de autorități publice emit monedă electronică, acestea ar trebui să respecte normele din prezenta directivă.
Amendamentul
13
Propunere de directivă – act de modificare
Articolul 5
Textul propus de Comisie
Amendamentul
Rambursabilitatea
Emiterea și rambursabilitatea
(1) Statele membre se asigură că , la cererea deținătorului, emitenții de monedă electronică rambursează, în orice moment și la valoarea nominală, valoarea monetară a monedei electronice pe care o dețin.
()Statele membre se asigură că emitenții de monedă electronică :
(a) emit monedă electronică la valoarea nominală, la primirea fondurilor; și
(b) la cererea titularului, rambursează, în orice moment pe durata contractului dintre emitent și deținător, gratuit, parțial sau integral și la valoarea nominală, valoarea monetară a monedei electronice pe care o dețin.
(2) Contractul dintre emitent și deținător stabilește cu claritate condițiile de rambursare.
(2) Fără a aduce atingere alineatului (1) litera (b), emitentul poate percepe o taxă pentru rambursarea parțială sau integrală înainte de termenul fixat de încetare a contractului sau în cazul în care în contract nu este specificat un termen de încetare.
Contractul dintre emitent și deținător specifică clar și în detaliu valoarea acestei taxe, care trebuie să fie proporțională și în raport cu costurile reale suportate de emitent.
Contractul stabilește , într-un mod clar și accesibil, condițiile de rambursare , inclusiv calendarul .
(3) În cazul în care rambursarea are loc înainte de data încetării contractului, ea poate viza fie o parte, fie totalitatea monedei stocate electronic.
(4) În cazul în care rambursarea are loc la data încetării contractului, valoarea monetară a monedei electronice deținute se rambursează gratuit.
În cazul în care rambursarea are loc în termen de 30 de zile de la data convenită a încetării contractului, valoarea monetară a monedei electronice deținute se rambursează gratuit.
(3) Drepturile de rambursare ale comercianților sunt reglementate de acorduri contractuale între emitenții de monedă electronică și comercianți.
(5) Emitentul poate percepe o taxă numai în cazul rambursării parțiale sau integrale înainte de încetarea contractului.
Nivelul acestei taxe se menționează în contract.
Taxa trebuie să fie proporțională și în raport cu costurile reale suportate de emitent.
Justificare
Acest lucru modifică raportul, eliminând formularea „în mod gratuit”, întrucât unele modele de afaceri percep consumatorului o taxă pentru emiterea sau rambursarea monedei electronice.
Amendamentul clarifică, de asemenea, faptul că taxele de rambursare existente între instituțiile emitente de monedă electronică și comercianți ar trebui stabilite prin acord contractual.
Amendamentul
14
Propunere de directivă – act de modificare
Articolul 6
Textul propus de Comisie
Amendamentul
1.
Statele membre impun instituțiilor emitente de monedă electronică obligația de a deține, la data autorizării, un capital inițial, compus din elementele menționate la articolul 57 literele (a) și (b) din Directiva 2006/48/CE, de minim 125 000 EUR .
Statele membre impun instituțiilor emitente de monedă electronică obligația de a deține, la data autorizării, un capital inițial, compus din elementele menționate la articolul 57 literele (a) și (b) din Directiva 2006/48/CE, de minim 200 000 EUR .
Justificare
The minimum capital requirement for electronic money institutions is lowered from EUR 1,000,000 at present to EUR 125,000 with no justification why the risks associated with the EUR 1,000,000 capital amount in Directive 2000/46/EC are not pertinent anymore.
The amount of EUR 125,000 is far too low and will not guarantee users that the electronic money institution to which they entrust their funds has a future business life.
The initial capital requirement should be sufficient to cover the time needed to set up and market an electronic money institution and the period of validity of the electronic money issued.
Amendamentul
15
Propunere de directivă – act de modificare
Articolul 7 – alineatul 2
Textul propus de Comisie
Amendamentul
(2) Fondurile proprii ale instituțiilor emitente de monedă electronică se calculează fie în conformitate cu una din cele trei metode (A, B , C) prevăzute la articolul 8 din Directiva 2007/64/CE, fie în conformitate cu metoda D prevăzută la alineatul (3).
Metoda corespunzătoare se stabilește de către autoritățile competente pe baza legislației interne.
(2) Fondurile proprii ale instituțiilor emitente de monedă electronică se calculează în conformitate cu una dintre cele trei metode (A, B sau C) prevăzute la articolul 8 din Directiva 2007/64/CE, în cazul activităților menționate la articolul 8 alineatul (1) literele (a), (b) și (d) din prezenta directivă, și în conformitate cu metoda D prevăzută la alineatul (3) , în cazul activității de emitere de monedă electronică .
Metoda corespunzătoare A, B sau C, în cazul activităților menționate la articolul 8 alineatul (1) literele (a), (b) și (d), se stabilește de către autoritățile competente pe baza legislației interne.
Justificare
Instituțiile emitente de monedă electronică nu sunt instituții de plată.
Prin urmare, e posibil ca metodologia folosită în cazul celor din urmă să nu fie adecvată pentru instituțiile emitente de monedă electronică.
În consecință, volumul total al fondurilor proprii necesar trebuie să se bazeze pe diferitele activități și pe riscurile inerente ale activităților respective.
Amendamentul
16
Propunere de directivă – act de modificare
Articolul 7 – alineatul 3
Textul propus de Comisie
Amendamentul
(3) Metoda D: în cazul în care moneda electronică reprezintă cea mai ridicată sumă dintre moneda electronică în circulație și volumul de plăți, fondurile proprii ale instituțiilor emitente de monedă electronică reprezintă cel puțin suma următoarelor elemente:
(3) Metoda D: Metoda D: fondurile proprii ale instituțiilor emitente de monedă electronică reprezintă cel puțin 1,5 % din moneda electronică în circulație .
(a) 5% din porțiunea de monedă electronică de până la 5 milioane EUR;
În cazul în care instituțiile emitente de monedă electronică desfășoară una din activitățile menționate la articolul 8 alineatul (1) și nu se cunoaște dinainte valoarea monedei electronice în circulație, autoritățile competente acordă instituțiilor respective permisiunea de a aplica prezentul alineat pe baza unei cote reprezentative considerată a fi utilizată pentru serviciile de plată, cu condiția ca această cotă reprezentativă să fie estimată rezonabil, pe baza datelor anterioare și în conformitate cu cerințele autorităților competente.
(b) 2,5% din porțiunea de monedă electronică între 5 milioane EUR și 10 milioane EUR;
În cazul în care instituțiile emitente de monedă electronică desfășoară una dintre activitățile menționate la articolul 8 alineatul (1), fondurile proprii pot fi calculate și în conformitate cu una dintre cele trei metode (A, B sau C) prevăzute la articolul 8 din Directiva 2007/64/CE.
(c) 2% din porțiunea de monedă electronică între 10 milioane EUR și 100 milioane EUR;
(d) 1,5% din porțiunea de monedă electronică între 100 milioane EUR și 250 milioane EUR;
(e) 1% din porțiunea de monedă electronică de peste 250 milioane EUR.
Justificare
În cazul în care instituțiile emitente de monedă electronică desfășoară atât activități de emitere de monedă electronică, cât și activități care nu sunt legate de emiterea de monedă electronică, s-ar putea permite calcularea fondurilor proprii mai degrabă pe baza costurilor, a volumului de plăți sau a venitului (metodele A, B sau C), decât pe baza fondurilor în circulație (metoda D).
Acest lucru se explică prin faptul că primele metode reflectă mai bine activitatea predominantă a furnizorului de servicii de plată, precum și gradul de risc la care este expusă întreprinderea.
Oferind emitenților de monedă electronică și autorităților competente flexibilitatea de a alege metoda cea mai adecvată, se asigură un cadru prudențial mai eficient.
Amendamentul
17
Propunere de directivă – act de modificare
Articolul 7 – alineatul 4
Textul propus de Comisie
Amendamentul
(4) Pe baza unei evaluări a proceselor de administrare a riscurilor, a bazelor de date privind riscurile de pierdere și a mecanismelor de control intern ale instituției emitente de monedă electronică, autoritățile competente pot impune instituției emitente de monedă electronică obligația de a deține fonduri proprii în valoare mai mare cu până la 20% decât valoarea care ar rezulta prin aplicarea metodei alese în conformitate cu alineatul (2) sau pot permite instituției emitente de monedă electronică să dețină fonduri proprii în valoare mai mică cu până la 20% decât valoarea care ar rezulta prin aplicarea metodei alese în conformitate cu alineatul (2).
eliminat
Justificare
Nu este necesar să se solicite un capital mai mare sau mai mic cu 20% decât rezultatul obținut în urma calculului.
Amendamentul
18
Propunere de directivă – act de modificare
Articolul 7 – alineatul 6
Textul propus de Comisie
Amendamentul
(6) Statele membre iau măsurile necesare pentru a împiedica utilizarea multiplă a elementelor eligibile drept fonduri proprii în cazul în care instituția emitentă de monedă electronică face parte din același grup ca o altă instituție emitentă de monedă electronică, o instituție de credit, o societate de investiții, o societate de administrare a activelor sau o societate de asigurări .
Prezentul alineat se aplică și în cazul în care o instituție emitentă de monedă electronică desfășoară alte activități în afară de cea de emitere de monedă electronică.
(6) Statele membre iau măsurile necesare pentru a împiedica utilizarea multiplă a elementelor eligibile drept fonduri proprii în cazul în care instituția emitentă de monedă electronică face parte din același grup ca o altă instituție emitentă de monedă electronică, o instituție de credit, o societate de investiții, o societate de administrare a activelor sau o societate de asigurare -reasigurare .
Prezentul alineat se aplică și în cazul în care o instituție emitentă de monedă electronică desfășoară alte activități în afară de cea de emitere de monedă electronică.
Justificare
Prevenirea dublei utilizări trebuie să se aplice în egală măsură grupurilor de societăți de reasigurare, în conformitate cu prezenta directivă.
Amendamentul
19
Propunere de directivă – act de modificare
Articolul 7 – alineatul 6a (nou)
Textul propus de Comisie
Amendamentul
(6a) În cazul în care se întrunesc condițiile stabilite la articolul 69 din Directiva 2006/48/CE, statele membre sau autoritățile lor competente pot alege să nu aplice articolul 7 alineatele (2) și (3) din prezenta directivă instituțiilor de plată care participă la supravegherea consolidată a instituțiilor de credit mamă în conformitate cu Directiva 2006/48/CE.
Justificare
Această dispoziție există deja la articolul 7 alineatul (3) din directiva privind serviciile de plată pentru a evita ca instituțiile de credit să fie supuse, pe de o parte, cerințelor prudențiale cumulative prevăzute de directiva bancară, iar pe de altă parte, regimului specific prevăzut pentru instituțiile care furnizează servicii de plată.
Dispoziția ar trebui menționată din nou și în prezenta directivă, în mod paralel.
Amendamentul
20
Propunere de directivă – act de modificare
Articolul 8 – alineatul 1 – partea introductivă
Textul propus de Comisie
Amendamentul
(1) În afară de emiterea de monedă electronică, instituțiile emitente de monedă electronică au dreptul de a desfășura oricare din următoarele activități:
(1) În afară de emiterea de monedă electronică, instituțiile emitente de monedă electronică au dreptul de a desfășura oricare din următoarele activități , sub rezerva respectării articolului 3 :
Justificare
Referirea de la articolul 8 alineatul (1) la fiecare activitate „în mod separat” ar putea fi înțeleasă greșit în sensul că ar fi necesară o autorizație separată pentru fiecare activitate, lucru care nu se intenționează.
Articolul 3 face trimitere la articolele 5 și 10 din directiva privind serviciile de plată care abordează problema autorizației, referindu-se, de asemenea, la alte articole privind supravegherea, arhivarea, recunoașterea reciprocă etc. Aplicarea articolului 3 din prezenta directivă ar trebui să fie fi suficientă, fără a fi necesară o formulare suplimentară care ar putea crea confuzii.
Amendamentul
21
Propunere de directivă – act de modificare
Articolul 8 – alineatul 1 – litera a
Textul propus de Comisie
Amendamentul
(a) furnizarea serviciilor de plată enumerate în anexa la Directiva 2007/64/CE;
(a) furnizarea serviciilor de plată enumerate în anexa la Directiva 2007/64/CE , sub rezerva îndeplinirii condițiilor prevăzute la articolul 16 alineatele (2) și (4) din Directiva 2007/64/CE ;
Justificare
Condițiile prevăzute la articolul 16 alineatele (2) și (4) din Directiva 2007/64/CE nu se reflectă pe deplin în articolul 8 din prezenta propunere de directivă.
În special, în ceea ce privește serviciile de plată, articolul 16 alineatul (2) din Directiva 2007/64/CE prevede că o instituție de plată poate deține doar conturi de plăți folosite exclusiv pentru tranzacțiile de plată.
Acest lucru nu mai este prevăzut în directiva propusă.
Din motive de claritate, ar trebui să se adauge o trimitere la textul complet al articolului 16 alineatul (2).
Același lucru este valabil și pentru articolul 16 alineatul (4).
Amendamentul
22
Propunere de directivă – act de modificare
Articolul 8 – alineatul 1 – litera b
Textul propus de Comisie
Amendamentul
(b) acordarea de credite în contextul serviciilor de plată menționate în anexa la Directiva 2007/64/CE punctele 4, 5 sau 7, în cazul în care sunt îndeplinite condițiile prevăzute la articolul 16 alineatele (3) și (5) din directiva respectivă;
(b) acordarea de credite în contextul serviciilor de plată menționate în anexa la Directiva 2007/64/CE punctele 4, 5 sau 7, în cazul în care sunt îndeplinite condițiile prevăzute la articolul 16 alineatele (3) și (5) din directiva respectivă; de asemenea, astfel de credite nu se acordă din fondurile primite în schimbul monedei electronice și deținute în conformitate cu articolul 9 alineatul (1);
Amendamentul
23
Propunere de directivă – act de modificare
Articolul 8 – alineatul 1 – litera c
Textul propus de Comisie
Amendamentul
(c) furnizarea de servicii operaționale și servicii auxiliare strâns legate de emiterea de monedă electronică;
(c) furnizarea de servicii operaționale și servicii auxiliare strâns legate de emiterea de monedă electronică , astfel cum este prevăzut la articolul 16 alineatul (1) litera (a) din Directiva 2007/64/CE ;
Justificare
Acest amendament confirmă faptul că activitățile unei instituții emitente de monedă electronică pot fi identice cu cele ale unei instituții de plată, lucru care permite unei instituții de plată să „obțină” sau să-și promoveze statutul la cel al unei instituții emitente de monedă electronică, fără a pierde niciuna din activitățile pe care le poate desfășura o instituție de plată și face trimitere la articolul 16 alineatul (1) din directiva privind serviciile de plată care menționează cu titlu de exemplu următoarele activități: asigurarea executării operațiunilor de plată, a serviciilor de schimb valutar, a activităților de păstrare în custodie, precum și a stocării și procesării datelor.
Amendamentul
24
Propunere de directivă – act de modificare
Articolul 8 – alineatul 1 – litera d
Textul propus de Comisie
Amendamentul
(d) operarea de sisteme de plată;
(d) operarea de sisteme de plată , astfel cum sunt definite la articolul 4 punctul 6 din Directiva 2007/64/CE și fără a aduce atingere articolului 28 din Directiva 2007/64/CE ;
Amendamentul
25
Propunere de directivă – act de modificare
Articolul 8 – alineatul 2
Textul propus de Comisie
Amendamentul
(2) Fondurile primite de instituțiile emitente de monedă electronică de la utilizatorii serviciului de plată în schimbul monedei electronice nu constituie depozit sau alte fonduri rambursabile în sensul articolului 5 din Directiva 2006/48/CE.
Fondurile primite pentru orice alt serviciu de plată nu constituie depozit sau alte fonduri rambursabile în sensul articolului 5 din Directiva 2006/48/CE, nici monedă electronică în sensul prezentei directive.
(2) Fondurile primite de instituțiile emitente de monedă electronică în schimbul monedei electronice nu constituie depozit sau alte fonduri rambursabile în sensul articolului 5 din Directiva 2006/48/CE.
Fondurile primite pentru orice serviciu de plată menționat în anexa la Directiva 2007/64/CE nu constituie depozit sau alte fonduri rambursabile în sensul articolului 5 din Directiva 2006/48/CE, nici monedă electronică în sensul prezentei directive.
Instituțiile emitente de monedă electronică nu acordă credite din fondurile primite sau deținute în scopul executării de tranzacții cu monedă electronică.
Justificare
Prezentul amendament clarifică distincția dintre moneda primită sub formă de depozit (în bănci) și cea deținută sub formă de fonduri în circulație (în instituțiile emitente de monedă electronică).
Cerințele reduse privind capitalul, ca urmare a profilului de risc redus al instituțiilor emitente de monedă electronică, trebuie însoțite de clarificarea faptului că fondurile în circulație sub formă de monedă electronică trebuie protejate și nu pot fi utilizate pentru a acorda credite.
Amendamentul
26
Propunere de directivă – act de modificare
Articolul 9 – alineatul 1
Textul propus de Comisie
Amendamentul
(1) Statele membre sau autoritățile competente ale acestora prevăd obligația instituțiilor emitente de monedă electronică care desfășoară oricare din activitățile prevăzute la articolul 8 alineatul (1) literele (a) - (d) și care, în același timp, sunt angajate în alte activități prevăzute la articolul 8 alineatul (1) litera (e) de a proteja fondurile primite de la utilizatorii serviciilor de plată sau prin intermediul unui alt furnizor de servicii de plată pentru executarea unor tranzacții de plată, în conformitate cu dispozițiile articolului 9 alineatele (1), (2) și (4) din Directiva 2007/64/CE.
(1) Statele membre prevăd obligația instituțiilor emitente de monedă electronică care desfășoară oricare din activitățile prevăzute la articolul 8 alineatul (1) de a proteja toate fondurile primite în cadrul activităților respective pentru executarea unor tranzacții de plată, în conformitate cu dispozițiile articolului 9 alineatele (1), (2) și (4) din Directiva 2007/64/CE , mutatis mutandis, creanțele legate de cardurile de credit și de debit fiind considerate drept active lichide cu risc scăzut .
Justificare
Acest amendament modifică raportul, adăugând o frază suplimentară pentru a permite ca moneda care urmează să fie primită în urma plăților cu carduri de credit sau de debit să fie inclusă în valoarea fondurilor în circulație sub formă de monedă electronică care trebuie să fie protejate.
Fondurile de monedă electronică nu trebuie să fie protejate din punct de vedere juridic (în caz de insolvență), cu excepția cazului în care instituția emitentă de monedă electronică furnizează alte servicii în afara activității de emitere de monedă electronică, caz în care riscul este mai ridicat.
Amendamentul
27
Propunere de directivă – act de modificare
Articolul 9 – alineatul 1 – paragraful 1a (nou)
Textul propus de Comisie
Amendamentul
Fără a aduce atingere primului paragraf, articolul 9 alineatul (1) litera (b) din Directiva 2007/64/CE nu se aplică instituțiilor emitente de monedă electronică, cu excepția cazului în care acestea furnizează credite sau alte servicii decât cele de plată.
Amendamentul
28
Propunere de directivă – act de modificare
Articolul 9 – alineatul 2
Textul propus de Comisie
Amendamentul
(2) Statele membre sau autoritățile competente ale acestora pot impune obligația ca și instituțiile emitente de monedă electronică care nu sunt angajate în alte activități menționate la articolul 8 alineatul (1) literele (a) - (d) să respecte cerințele în materie de protejare a fondurilor prevăzute la alineatul (1) din prezentul articol .
(2) Statele membre impun obligația ca instituțiile emitente de monedă electronică să protejeze toate fondurile care reprezintă pasivele financiare legate de moneda electronică în circulație, în conformitate cu articolul 9 alineatele (1), (2) și (4) din Directiva 2007/64/CE, mutatis mutandis .
Amendamentul
29
Propunere de directivă – act de modificare
Articolul 10 – alineatul 1 – paragraful 1 – litera a
Textul propus de Comisie
Amendamentul
(a) media valorii totale a tranzacțiilor de plată executate în cele 12 luni precedente de către persoana în cauză, inclusiv de către orice agent pentru care aceasta își asumă deplina răspundere, nu depășește 3 milioane EUR pe lună.
(a) întreaga activitate comercială generează un volum total al pasivelor financiare legate de moneda electronică în circulație ce nu depășește 3 milioane EUR ; și
Justificare
Având în vedere că riscurile asociate emiterilor de monedă electronică provin din volumul monedei în circulație, limita de exceptare trebuie să se bazeze în continuare pe moneda electronică în circulație, mai curând decât pe volumul plăților.
Amendamentul
30
Propunere de directivă – act de modificare
Articolul 10 – alineatul 1 – paragraful 1a (nou)
Textul propus de Comisie
Amendamentul
În cazul în care instituțiile emitente de monedă electronică desfășoară una din activitățile menționate la articolul 8 alineatul (1) și nu se cunoaște dinainte valoarea monedei electronice în circulație, autoritățile competente acordă instituțiilor respective permisiunea de a aplica prezentul alineat pe baza unei cote reprezentative considerată a fi utilizată pentru serviciile de plată, cu condiția ca această cotă reprezentativă să fie estimată rezonabil, pe baza datelor anterioare și în conformitate cu cerințele autorităților competente.
Justificare
În ceea ce privește operatorii mobili sau alți actori de pe piață care ar dori să utilizeze conturi hibride în viitor, calcularea monedei electronice în circulație este foarte greu de realizat sau chiar imposibilă.
În cazul conturilor hibride, moneda electronică în circulație poate fi calculată numai ex-post, după ce consumatorul a finalizat o tranzacție de plată.
Directiva ar trebui să permită calcularea monedei electronice în circulație pe baza estimărilor întemeiate pe date anterioare în scopul exceptării, acest lucru fiind similar soluției adoptate în ceea ce privește calcularea fondurilor proprii și a cerințelor în materie de protejare a fondurilor.
Amendamentul
31
Propunere de directivă – act de modificare
Articolul 10 – alineatul 1 – paragraful 2
Textul propus de Comisie
Amendamentul
Cerința prevăzută la litera (a) de la primul paragraf se evaluează pe baza sumei totale a volumului de plăți preconizate în planul de afaceri, cu excepția cazului în care autoritățile competente cer ajustarea acestui plan.
eliminat
Justificare
Având în vedere că riscurile asociate emiterilor de monedă electronică provin din volumul monedei în circulație, limita de exceptare trebuie să se bazeze în continuare pe moneda electronică în circulație, mai curând decât pe volumul plăților.
Amendamentul
32
Propunere de directivă – act de modificare
Articolul 15 – alineatul 1
Textul propus de Comisie
Amendamentul
(1) Statele membre permit instituțiilor emitente de monedă electronică care și-au început activitatea în conformitate cu dispozițiile de implementare a Directivei 2000/46/CE în statul membru în care își au sediul înainte de data intrării în vigoare a prezentei directive să își continue activitățile fără autorizația prevăzută la articolul 3.
Statele membre obligă aceste instituții emitente de monedă electronică să prezinte autorităților competente toate informațiile pertinente pentru a le permite acestora să evalueze, în termen de șase luni de la data intrării în vigoare a dispozițiilor articolului 11, dacă instituțiile îndeplinesc cerințele prezentei directive și, în caz contrar, ce măsuri trebuie adoptate pentru a asigura respectarea acestor cerințe, sau dacă este oportună retragerea autorizației.
Instituțiile emitente de monedă electronică care respectă cerințele primesc autorizația și sunt înscrise în registru.
În cazul în care nu se conformează acestor cerințe în termen de șase luni de la [termenul de implementare a prezentei directive] , instituțiile emitente de monedă electronică în cauză nu au dreptul de a emite monedă electronică.
(1) Statele membre permit instituțiilor emitente de monedă electronică care și-au început activitatea în conformitate cu dispozițiile de implementare a Directivei 2000/46/CE în statul membru în care își au sediul înainte de data intrării în vigoare a prezentei directive să își continue activitățile în statul membru respectiv și în orice alt stat membru în conformitate cu dispozițiile de recunoaștere reciprocă menționate în Directiva 2000/46/CE, fără autorizația prevăzută la articolul 3 din această directivă și fără să fie obligate să îndeplinească celelalte cerințe prevăzute sau menționate în titlul II .
Statele membre obligă aceste instituții emitente de monedă electronică să prezinte autorităților competente toate informațiile pertinente pentru a le permite acestora să evalueze, în termen de șase luni de la data intrării în vigoare a dispozițiilor articolului 11, dacă instituțiile îndeplinesc cerințele prezentei directive și, în caz contrar, ce măsuri trebuie adoptate pentru a asigura respectarea acestor cerințe, sau dacă este oportună retragerea autorizației.
Instituțiile emitente de monedă electronică care respectă cerințele primesc autorizația și sunt înscrise în registru și li se cere, de asemenea, să respecte cerințele prevăzute în titlul II .
În cazul în care nu se conformează acestor cerințe în termen de șase luni de la ...* , instituțiile emitente de monedă electronică în cauză nu au dreptul de a emite monedă electronică.
* JO: a se insera data transpunerii menționată la articolul 19 alineatul (1)..
Justificare
Trebuie să se știe cu claritate care din dispozițiile din Directiva privind banii electronici se aplică sau nu în perioada de tranziție.
Amendamentul
33
Propunere de directivă – act de modificare
Articolul 15 – alineatul 3
Textul propus de Comisie
Amendamentul
(3) Statele membre permit persoanelor juridice care au început activitățile ca entități în temeiul dispozițiilor de drept intern de implementare a articolului 8 din Directiva 2000/46/CE înainte de [data adoptării propunerii Comisiei] să continue aceste activități pe teritoriul statului membru în cauză până la [12 luni de la termenul pentru transpunere] , fără a solicita o autorizație în temeiul articolului 3.
Instituțiilor emitente de monedă electronică care în perioada menționată nu au fost nici autorizate, nici exceptate în temeiul articolului 10 li se interzice să emită monedă electronică.
(3) Statele membre permit persoanelor juridice care au început activitățile ca entități în temeiul dispozițiilor de drept intern de implementare a articolului 8 din Directiva 2000/46/CE înainte de 9 octombrie 2008 să continue aceste activități pe teritoriul statului membru în cauză până la ...* , fără a solicita o autorizație în temeiul articolului 3 și fără să fie obligate să respecte celelalte dispoziții prevăzute sau la care se face trimitere în titlul II .
Instituțiilor emitente de monedă electronică care în perioada menționată nu au fost nici autorizate, nici exceptate în temeiul articolului 10 li se interzice să emită monedă electronică.
* JO: a se insera data care urmează la 12 luni de la data transpunerii menționată la articolul 19 alineatul (1).
Justificare
Modificare tehnică ce are legătură și cu amendamentul referitor la articolul 15 alineatul (1).
Amendamentul
34
Propunere de directivă – act de modificare
Articolul 16 – punctul 1
Directiva 2005/60/CE
Articolul 11 – alineatul 5 – litera d
Textul propus de Comisie
Amendamentul
(d) „(d) moneda electronică, astfel cum este definită la articolul 1 alineatul (3) litera (b) din Directiva 2009/../CE (*), atunci când, dacă dispozitivul nu poate fi reîncărcat, suma maximă stocată electronic în dispozitiv nu depășește [ 500 EUR ] , sau atunci când, dacă dispozitivul poate fi reîncărcat, se impune o limită de [ 3 000 EUR ] pentru valoarea totală tranzacționată într-un an calendaristic, cu excepția cazului în care în același an calendaristic deținătorului i se rambursează o sumă de minimum [ 1 000 EUR ] , în conformitate cu articolul 5 din Directiva 2009/…/CE.”
(d) moneda electronică, astfel cum este definită la articolul 2 punctul 2 din Directiva 2009/../CE (*), atunci când, dacă dispozitivul nu poate fi reîncărcat, suma maximă stocată electronic în dispozitiv nu depășește 500 EUR, sau atunci când, dacă dispozitivul poate fi reîncărcat, se impune o limită de 3 000 EUR pentru valoarea totală tranzacționată într-un an calendaristic, cu excepția cazului în care în același an calendaristic deținătorului i se rambursează o sumă de minimum 1 000 EUR, în conformitate cu articolul 5 din Directiva 2009/…/CE
Justificare
Modificare tehnică
Amendamentul
35
Propunere de directivă – act de modificare
Articolul 17 – punctul 1 – litera a
Directiva 2006/48/CE
Articolul 4 – punctul 1 – litera b
Textul propus de Comisie
Amendamentul
(a) Punctul (1) litera (b) se înlocuiește cu următorul text:
(a) Punctul (1) se înlocuiește cu următorul text:
Justificare
Modificare tehnică
Amendamentul
36
Propunere de directivă – act de modificare
Articolul 19 – alineatul 1 – paragraful 1
Textul propus de Comisie
Amendamentul
(1) Statele membre adoptă și publică, până la , actele cu putere de lege și actele administrative necesare pentru a se conforma prezentei directive.
Comisiei îi sunt comunicate de îndată de către statele membre dispozițiile respective, precum și un tabel de corespondență între aceste dispoziții și prezenta directivă.
(1) Statele membre adoptă și publică, până la ... * , actele cu putere de lege și actele administrative necesare pentru a se conforma prezentei directive.
Comisiei îi sunt comunicate de îndată de către statele membre dispozițiile respective, precum și un tabel de corespondență între aceste dispoziții și prezenta directivă.
* JO: a se introduce data: 18 luni de la data intrării în vigoare a prezentei directive, menționată la articolul 20.
Justificare
Modificare tehnică
EXPUNERE DE MOTIVE
Moneda electronică reprezintă pur și simplu depozitarea banilor în formă electronică, fie că este vorba de un cont de plăți online, un cont preplătit pentru un telefon mobil, un bon cadou, opțiunea de portofel electronic pe un card bancar
Sistemele de portofel electronic, care se bazează pe carduri cu memorie (valoarea fiind stocată pe microcircuitul de pe card, nu într-un cont înregistrat în altă parte, astfel încât aparatele care acceptă cardul nu au nevoie de branșare la rețea), au fost testate în toată Europa începând cu mijlocul anilor 1990, în special în Germania (Geldkarte), Austria (Quick), Belgia (Proton), Franța (Moneo), Țările de Jos (Chipknip și Chipper), Elveția („Cash”), Norvegia („Mondex”), Suedia („Cash”), Finlanda („Avant”), Regatul Unit („Mondex”), Danemarca („Danmønt”) și Portugalia („Porta-moedas Multibanco”).
Astfel de sisteme contribuie, de asemenea, la reducerea costurilor suportate de bănci prin mărirea numărului de tranzacții electronice - de exemplu achitarea taxei de parcare, achitarea la distribuitoarele automate sau pentru serviciile de livrare a proviziilor. , un card de credit pentru călătorii, tichete de masă sau bonuri cadou sau alte nenumărate opțiuni tehnologice inovatoare.
Moneda electronică reprezintă, de asemenea, o opțiune de plată pentru persoanele care în mod normal nu au acces la un cont bancar, cum ar fi copiii sau imigranții.
În iulie 2007, instituțiile emitente de monedă electronică din UE au pus în circulație 1 053 milioane EUR în comparație cu 670 milioane EUR în 2005.
O instituție de bani electronici (IME) este o instituție non-bancară unde se pot depozita fonduri preplătite ce pot fi utilizate în forme variate.
Deși se folosește în mod frecvent ca model de afacere în creștere pentru plăți în întreaga lume, în special în Asia, piața europeană de monedă electronică a avut o dezvoltare neregulată, cu creștere reală doar în două state membre – în Regatul Unit (60
Evaluare de impact realizată de Comisie referitoare la directiva privind moneda electronică, publicată la 09/10/08, anexa 6. ) și în Republica Cehă (54).
În majoritatea statelor membre, moneda electronică nu a ajuns încă să fie considerată ca o alternativă de încredere față de utilizarea numerarului.
La sfârșitul anului 2007, în Germania existau 8 instituții emitente de monedă electronică, în Danemarca 7, în Țările de Jos 6, în Franța și Belgia câte 5, în Letonia 4, în Suedia și Italia 3, în Slovenia 2 și în Cipru și Finlanda câte una
Evaluare de impact realizată de Comisie referitoare la directiva privind moneda electronică, publicată la 09/10/08, anexa 6, de asemenea Documentul legal de lucru al BCE privind instituțiile emitente de monedă electronică, iulie 2008
http://www.ecb.int/pub/pdf/scplps/ecblwp7.pdf .
De la armonizare minimă la armonizare maximă
Deși Directiva 2000/46/CE privind banii electronici a inclus o derogare pentru instituțiile emitente de monedă electronică mici sau cu rețea limitată, aceasta a fost în același timp o directivă de armonizare minimă.
Prin urmare, multe state membre au hotărât să nu aplice derogarea (de exemplu Spania, Austria), împiedicând astfel noi evoluții tehnologice în domeniu.
Două IME germane au ales să adere la regimul din Regatul Unit datorită unei aplicări mai favorabile a directivei privind banii electronici.
Odată cu adoptarea Directivei 2007/64/CE privind serviciile de plată (DSP), prin care au fost modernizate normele privind sistemele de plată, este logic să fie modernizate și normele privind serviciile de monedă electronică.
Acest lucru este deosebit de important pentru realizarea unei adevărate piețe unice și justifică o creștere a gradului de armonizare.
Aceasta ar contribui la dezvoltarea sectorului respectiv în Europa, în special în statele membre în care nu s-au făcut progrese semnificative până în prezent.
Propunerea Comisiei scutește în mod automat și specific anumite instituții de emitere de monedă electronică de la aplicarea directivei dacă acestea întrunesc anumite criterii, în loc de a lăsa aplicarea scutirilor respective la libera alegere a statelor membre.
Instituțiile de bani electronici din afara domeniului de aplicare a directivei sau care sunt exceptate în temeiul articolului 10 nu se pot transfera într-un alt stat membru.
Cerințe privind capitalul inițial
Cerințele prudențiale împovărătoare reprezintă o altă barieră în calea dezvoltării.
Directiva privind capitalul inițial și cea privind serviciile de plată au fost văzute ca fiind mai indulgente.
În vechea directivă instituțiilor de bani electronici li se cerea un capital inițial de 1 milion EUR.
Propunerea Comisiei reduce această sumă la nivelul mai rezonabilă de 125 000 EUR.
Acest nivel este în conformitate cu DSP și creează oportunități egale pentru instituțiile de bani electronici.
De fapt, asemenea instituții sunt mai apropiate de instituțiile de plăți decât de bănci în ceea ce privește profilul lor de risc și înclinația de a cauza daune sistemice.
Reducerea costului legat de capitalul inițial va încuraja, de asemenea, inovații în domeniu.
Moneda electronică este în mod obișnuit folosită pentru achitarea unor sume mici, iar un considerent din textul Comisiei clarifică faptul că nu ar trebui să se utilizeze conturile de monedă electronică drept conturi de economii sau pentru sprijinirea creării de credite.
Raportorul consideră că este foarte probabil ca acestea să devină, în ciuda restricției, o formă minoră de economii și că diverși factori ce vor stimula folosirea lor în acest scop pot apărea în mod firesc.
Raportorul nu este preocupat în mod nejustificat de eventualitatea acestei evoluții, atât timp cât aceasta nu va conduce și la crearea de credite.
Dispoziția privind exclusivitatea
Directiva inițială privind banii electronici menționa că instituțiilor de bani electronici nu li se permite să furnizeze alte servicii în afara celui privind moneda electronică și serviciile strict aferente
Articolul 1 alineatul (5) din Directiva 2000/46/CE. .
Însă, în conjuncție cu DSP, această dispoziție ar genera o lipsă de echitate, deoarece instituțiilor de plăți și băncilor le este permis să aibă ramificații și în alte servicii (deși doar băncilor și instituțiilor de bani electronici li se permite să emită monedă electronică).
În Hong Kong, atunci când cardul „Octopus”, inițial folosit pentru plata călătoriilor cu transportul, a fost extins pentru a include și plata pentru produsele cumpărate de la chioșcurile din stațiile de metrou, precum ziare, sandvișuri etc., cifra de afaceri a magazinelor din stații a crescut cu 30%.
Conform directivei în vigoare privind banii electronici, cardului Oyster Card London nu i se permite să furnizeze un astfel de serviciu.
Noua propunere elimină această dispoziție privind „exclusivitatea”, fapt care ar trebui să încurajeze creșterea și extinderea monedei electronice.
Este important însă ca instituția să continue să dețină controlul și capitalul adecvat pentru orice alte servicii în care ar alege să se extindă.
De asemenea, fondurile pentru monedă electronică ar trebui să fie supuse unui regim de restricționare pentru a preveni utilizarea acestora ca sprijin al serviciilor conexe.
Cerințe de capital permanent
Directiva în vigoare privind banii electronici prevede ca suma de capital permanent să reprezinte 2% din suma care se află în circulație în prezent.
Propunerea Comisiei sugerează o serie de metode pentru calcularea acestui nivel, încercând să-l alinieze cu articolul 8 din DSP, care menționează metodele A, B și C, fiind introdusă și o nouă metodă „D”.
Toate aceste abordări stabilesc cerințe gradate de capital, care sunt regresive și defavorabile întreprinderilor mici, unde costul marginal al capitalului este cel mai ridicat (de exemplu 5% pentru primele 5 milioane EUR conform metodei D din articolul 7 al noii propuneri).
Cu toate acestea, natura serviciilor de monedă electronică este destul de diferită față de cea a serviciilor de plăți.
Prin urmare, nu este logică importarea metodelor de calculare ale acestora, îndeosebi pentru că nu s-a făcut o evaluare a impactului acestora și pentru că au fost rezultatul unei soluții de compromis, care încorporează metodele de calculare a capitalului aplicate în majoritatea statelor membre.
În mod alternativ, revenirea la sistemul anterior de calculare a cerințelor de capital permanent („fonduri proprii”), care a fost criticat foarte puțin, ar acorda instituțiilor posibilitatea să utilizeze în continuare o metodă care le este deja cunoscută și ar simplifica punerea în aplicare a măsurii.
Raportorul consideră că un nivel fix de 1,5% pentru metoda D reprezintă un compromis rezonabil, cu măsuri selective pentru întreprinderile de telefonie mobilă care nu pot calcula capitalul aflat în circulație deoarece conturile preplătite ale clienților lor pot fi utilizate atât pentru servicii de telefonie, cât și ca monedă electronică.
În propunerea Comisiei statelor membre le este permis să mărească sau să reducă cerințele de capital cu până la 20%.
Însă, într-o propunere armonizată, raportorul consideră că acest lucru nu este logic și va duce la condiții concurențiale foarte inegale, în cazul în care se va pune în practică.
Rambursarea fondurilor
Consumatorii ar trebui să aibă dreptul de a-și recupera fondurile în orice moment, fără a fi taxați pentru aceasta.
Acest lucru a fost inclus atât în directiva inițială, cât și în noua propunere.
Însă Directiva 2000/46/CE permitea aplicarea unor taxe pentru acest lucru care erau „strict necesare pentru efectuarea operațiunii respective”, precum și stabilirea unui prag minim de rambursabilitate (maxim 10 EUR).
Aceasta creează claritate juridică în cazul întreprinderilor de telefonie mobilă, ai căror clienți pot folosi același cont preplătit pentru a achita costul convorbirilor, dar și ca monedă electronică.
Pe piețele din majoritatea statelor membre (deși nu în toate
De exemplu în Danemarca. ), clienții sunt taxați pentru rambursarea conturilor preplătite de telefonie mobilă.
Am prefera să nu existe taxe de rambursare, însă acceptăm de asemenea dreptul părților de a încheia un contract (dacă doresc aceasta) care poate să includă condițiile și taxele pentru rambursare, atât timp cât acest lucru este clar detaliat și utilizatorul își exprimă acordul expres în acest sens.
Protejarea fondurilor
De departe cea mai complicată secțiune a propunerii este obiectivul evident de a garanta că o instituție emitentă de monedă electronică va putea să restituie fondurile tuturor clienților săi în orice moment.
Pentru aceasta, protejarea acestor fonduri este esențială.
Însă metoda și nivelul de protejare generează divergențe de opinii.
Se face referire la articolul 9 din DSP, care cere instituțiilor de plăți să protejeze fondurile într-un cont bancar sau să le investească în „active sigure, lichide și cu risc scăzut, astfel cum sunt definite de autoritățile competente…” și „exceptate în conformitate cu dreptul național… în caz de insolvență”.
Acest lucru este de înțeles în cazul instituțiilor care furnizează servicii multiple – plăți, monedă electronică etc. (adică instituții „hibride”).
Însă raportorul consideră că este de dorit ca toate instituțiile emitente de monedă electronică, inclusiv cele care nu furnizează decât servicii de monedă electronică, să asigure această protecție de bază a fondurilor.
Exceptări
Astfel cum s-a menționat mai sus, noua propunere a Comisiei exceptează în mod automat instituțiile emitente de monedă electronică care operează la nivel local (de exemplu instituțiile emitente de bonuri cadou care pot fi utilizate doar în magazinul sau în lanțul de magazine în care au fost cumpărate), în cadrul unei rețele „limitate” (de exemplu doar în transportul public dintr-un oraș sau din partea unei întreprinderi) sau al unei game de bunuri și servicii.
Articolul 10 introduce o exceptare adițională pentru instituțiile care se încadrează într-o anumită dimensiune, pe care o pot aplica statele membre.
Însă, încă o dată, se folosesc fragmente de text din DSP care sunt mai potrivite pentru instituțiile de plăți, întrucât dimensiunea este determinată în funcție de plățile efectuate.
Deoarece instituțiile de bani electronici dețin bani în numele clientului, ar fi mai logic ca exceptarea respectivă să se bazeze pe banii deținuți de instituție.
Raportorul consideră că textul pentru această exceptare de minimis din vechea/actuala directivă privind banii electronici este mai potrivit pentru instituțiile de monedă electronică.
Pragul a fost, de asemenea, coborât, întrucât mai multe instituții emitente de monedă electronică vor putea deveni instituții autorizate, deoarece vor beneficia de pe urma reducerii costului capitalului inițial.
Aceasta are importanță și în ceea ce privește protecția consumatorului.
PROCEDURĂ
Titlu
Activitatea instituțiilor emitente de monedă electronică
Referințe
COM(2008)0627 – C6-0350/2008 – 2008/0190(COD)
Data prezentării la PE
9.10.2008
Comisia competentă în fond
Data anunțului în plen
ECON
21.10.2008
Comisia (comisiile) sesizată(e) pentru avizare
Data anunțului în plen
IMCO
21.10.2008
JURI
21.10.2008
LIBE
21.10.2008
Avize care nu au fost emise
Data deciziei
IMCO
5.11.2008
JURI
20.1.2009
LIBE
21.12.2009
Raportor(i)
Data numirii
John Purvis
24.9.2008
Examinare în comisie
5.11.2008
11.12.2008
20.1.2009
Data adoptării
11.2.2009
Rezultatul votului final
+:
–:
0:
21
1
14
Membri titulari prezenți la votul final
Mariela Velichkova Baeva, Paolo Bartolozzi, Zsolt László Becsey, Pervenche Berès, Sebastian Valentin Bodu, Sharon Bowles, Udo Bullmann, Manuel António dos Santos, Christian Ehler, Elisa Ferreira, Ingo Friedrich, Jean-Paul Gauzès, Donata Gottardi, Benoît Hamon, Gunnar Hökmark, Karsten Friedrich Hoppenstedt, Sophia in ‘t Veld, Wolf Klinz, Christoph Konrad, Astrid Lulling, Sirpa Pietikäinen, John Purvis, Bernhard Rapkay, Dariusz Rosati, Heide Rühle, Antolín Sánchez Presedo, Olle Schmidt, Peter Skinner, Margarita Starkevičiūtė, Ivo Strejček, Ieke van den Burg, Sahra Wagenknecht
Membri supleanți prezenți la votul final
Mia De Vits, Werner Langen, Gianni Pittella, Eva-Riitta Siitonen
Data depunerii
16.2.2009
