ÎNTREBARE CU SOLICITARE DE RĂSPUNS SCRIS P-4183/09
adresată de Cristian Silviu Bușoi (ALDE)
Comisiei
(31 august 2009)
Subiect: Încălcarea legislaţiei comunitare de către România în domeniul pieţei gazelor naturale
Luna trecută Comisia Europeană a iniţiat împotriva României o procedură de încălcare a legislaţiei comunitare pentru nerespectarea Directivei 2003/55/CE JO L 176, 15.7.2003, p.
57 . privind funcţionarea pieţei gazelor naturale.
Presa din România a arătat că procedura de încălcare a legislaţiei comunitare iniţiată de Comisia Europeană se datorează și faptului că România nu a prezentat Comisiei Europene o foaie de parcurs care să ducă la eliminarea preţurilor reglementate.
În calitate de membru al Comisiei pentru piaţa internă și protecţia consumatorilor, fiind direct interesat de protecţia consumatorilor români, aș dori să vă întreb până la ce dată România ar fi trebuit să prezinte o astfel de foaie de parcurs și ce tip de măsuri ar trebui să conţină o astfel de foaie de parcurs?
Sunt statele membre obligate să renunţe la preţurile reglementate?
Daca da, până la ce dată sunt obligate?
În plus, aș aprecia dacă Comisia Europeană ar putea menţiona statele membre în care există preţuri reglementate la gazele naturale.
