ÎNTREBARE ORALĂ H-0159/10
pentru timpul afectat întrebărilor din perioada de sesiune aprilie 2010
în conformitate cu articolul 116 din Regulamentul de procedură
de
Ryszard Czarnecki
Comisiei
Subiect: Conduita scandaloasă a unui institut neerlandez de protecție a minorilor
Un institut neerlandez printre atribuțiile căruia se numără protecția tinerilor și a copiilor cu comportament problematic a privat doi părinți, într-un mod inadmisibil, de drepturile părintești și de dreptul de a lua legătura cu propriii copii.
Cei doi părinți sunt Jolanta van Beek, de naționalitate poloneză, și soțul neerlandez al acesteia, Cornelius van Beek, tatăl biologic și deținătorul custodiei celor două fetițe (Monika și Oliwia).
Soții van Beek dețin dreptul de îngrijire a celor doi copii, după cum au confirmat atât autoritățile poloneze, cât și mamele biologice ale celor două fetițe.
Ambii copii dețin exclusiv naționalitatea poloneză, însă nu li se permite nici să călătorească în Polonia, nici să învețe limba polonă și li se refuză dreptul de a-și întâlni tatăl/tutorii și mamele biologice din Polonia.
Intenționează Comisia să intervină în această problemă?
Dacă da, când?
Cazul de față este al doilea de acest fel din Țările de Jos care a ajuns în atenția publicului în ultimul timp.
