Lupta împotriva schimbării climatice începe din propria locuinţă
Energie
2007-11-21 - 17:57
Aparatele conectate consumă energie chiar daca nu le folosești.
Deconectează-le!
In prezent, familiile folosesc 25% din energia UE.
Locuinţele reprezintă sectorul în care putem contribui pentru reducerea energiei şi a emisiilor de bioxid de carbon, prin activităţi precum închiderea luminii sau reglarea termostatului.
Începând cu luna iulie, consumatorii din UE au posibilitatea de a-şi alege furnizorii de gaz şi electricitate, mişcarea fiind sprijinită de către deputaţii europeni.
Cum iarna se apropie, ne îndreptăm atenţia către consumul de energie din cadrul locuinţelor.
Nu este de mirare că deputaţii europeni au sesizat această problemă ţinând cont de faptul că în locuinţe se foloseşte foarte multă energie care ar putea fi redusă prin finisări, izolaţii speciale sau folosirea unor becuri eficiente.
In 2002, prin raportul intitulat "Eficienţa utilizării energiei în clădiri", întocmit de deputatul european Alejo Vidal-Quadras din Partidul Popular European şi al Democraţilor Europeni, se prevedea ca facturile pentru încălzire şi apă să fie calculate după consum.
Altfel spus, consumatorii ar trebui să fie mai informaţi cu privire la energia consumată şi la sectoarele în care ar putea face economii.
Ştiaţi că...?
Un televizor aflat în "standby" foloseşte 45% din energia unuia care e pornit?
Echipamentul electric aflat în "standby" foloseşte 10% din energia din casă?
Reducerea cu un grad a termostatului înseamnă economisirea energiei cu 7%?
Spălarea hainelor la 30° în loc de 40° reduce consumul de energie cu 40%?
Prin lăsarea încărcătoarelor de baterii în priză se consumă energie - din care 95% este pierdută?
Mai multe informaţii cu privire la opţiunile mele
Începând cu 1 Iulie 2007, prin intrarea în vigoare a noii directive europene, majoritatea cetăţenilor europeni au beneficiat de o deschidere a pieţei de energie şi o creştere a numărului de furnizori de gaz şi electricitate.
Soluţia propusă de către Uniunea Europeană a fost separarea furnizorilor de energie şi de gaz.
Care sunt avantajele acestei liberalizări a pieţei de energie?
Deşi consumatorii nu sunt obligaţi să îşi schimbe furnizorii de energie, o astfel de schimbare ar balansa raportul preţ - servicii. e presupune că un număr mai mare de opţiuni va asigura o competiţie mai mare între furnizorii de gaz şi energie, serviciile furnizate având astfel o calitate ridicată.
Momentan este prea devreme pentru întocmirea unor statistice în anumite ţări specifice cu privire la numărul de consumatori care şi-au schimbat furnizorii.
Cu toate acestea, există indicatori ce arată că un număr considerabil de consumatori au optat pentru serviciile unor alţi furnizori.
Deputaţii Europeni sprijină liberalizarea energiei
Prin raportul D-lui Vidal-Quadras adoptata în 10 iulie 2007 cu privire la măsurile de liberalizare a pieţei de energie, se prevede:
Trecerea de la un furnizor la altul reprezintă cea mai eficientă modalitate de promovare a investiţiilor în infrastructură, accesului noilor companii la reţea, dar şi a unei pieţe cât mai deschise.
Nivelul de separare este insuficient în unele ţări
Diferenţa dintre sectoarele de gaz şi energie îngreunează opţiunile de separare în ceea ce priveşte gazul.
Referitor la acest raport şi la noile măsuri cuprinse în acesta, Alejo Vidal-Quadras spune că "trebuie sa optimizăm folosirea energiei iar cetăţenii trebuie să îşi schimbe radical atitudinea în ceea ce priveşte obiceiurile lor de consum, ceea ce presupune ca ei să ştie care sunt costurile reale ale energiei".
A continuat spunând ca "acest lucru se va întâmpla doar în momentul în care pieţele vor fi deschise competiţiei...când cetăţenii vor avea posibilitatea să îşi schimbe furnizorii".
In acest sens, Comisia Europeană pregăteşte un al treilea pachet cu privire la energie, ce are ca scop liberalizarea gazului si electricităţii, precum şi dreptul consumatorilor de a-şi alege furnizorii în continuare.
Acest pachet va acoperi zone şi ţări în care acest drept nu este încă implementat.
Deputaţii europeni vor începe dezbaterile legate de acest pachet începând cu iarna aceasta, până în primăvara anului 2008.
Vă propunem o serie de articole legate de acest subiect în săptămânile următoare, pentru a putea fi la curent cu dezbaterile deputaţilor europeni şi cu deciziile luate în acest sens.
20071115STO13221 Raport intocmit de Alejo Vidal-Quadras Comunicatul de presa al Parlamentului European cu privire la liberalizare Campania Comisiei cu privire la liberalizare Comisia Europeana pentru Energie
Site in limba romana
RO
1
PHOTO
20071119PHT13389.jpg
RO
4
LINK
http://www.agathepower.eu/site_ro.html
RO
5
LINK
http://ec.europa.eu/energy/index_en.html
-//EP//TEXT TA P6-TA-2007-0326 0 NOT XML V0//RO
-//EP//TEXT IM-PRESS 20070706IPR08896 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
