Modificarea directivei privind iniţierea şi exercitarea activităţii de asigurare şi de reasigurare
Alegeri 2009
Afaceri economice şi monetare
2009-04-22 - 15:05
Obiectivul revizuirii regulilor Solvency II este de asigura faptul că instituţiile de asigurare dispun de o anumită soliditate din punct de vedere financiar, cu scopul de a proteja deţinătorilor de poliţe şi de a sigura stabilitatea sistemului financiar.
Cadrul actual de reglementare datează de acum 30 de ani, ceea ce a condus la o discrepanţă mare între realitatea industriei de asigurări şi cadrul de reglementare.
Cerinţe legate de solvabilitate şi gestionarea riscurilor
Noul sistem va introduce cerinţe mai sofisticate de solvabilitate a asiguratorilor în vederea garantării că aceştia deţin suficient capital pentru a acoperi o gamă largă de riscuri, ceea ce va contribui şi la o mai bună soliditate financiară a companiilor de asigurare.
În prezent, cerinţe de capital se referă doar la riscurile de asigurare, dar în viitor asiguratorii vor fi obligaţi să deţină capital şi pentru a acoperi riscuri legate de piaţă (de exemplu o scădere a valorii investiţii unui asigurator), de credit sau riscuri operaţionale (practici frauduloase sau eşecul sistemului).
În cadrul sistemului său de gestionare a riscurilor, fiecare întreprindere de asigurare sau de reasigurare va efectua o evaluare internă a riscurilor și solvabilităţii.
Criterii transparente de supraveghere
Regimul de supraveghere trebuie să prevadă o cerinţă privind fondurile proprii variabilă în funcţie de riscuri, bazată pe un calcul prospectiv, pentru a se asigura intervenţia precisă şi rapidă a autorităţilor de supraveghere (nivelul necesar de capital pentru încadrarea în limita de solvabilitate - the Solvency Capital Requirement) și un nivel minim de securitate sub care nu ar trebui să se situeze resursele financiare (capitalul minim obligatoriu - Minimum Capital Requirement).
Supraveghetorul de grup
Noul sistem oferă posibilitatea grupurilor de asigurări de a fi supravegheaţi mai eficient, prin crearea unei autorităţi de supraveghere a grupului, care va deţine responsabilităţi specifice, ce vor fi aplicate în strânsă cooperare cu autorităţile de reglementare naţionale.
Introducerea acestor supraveghetori de grup asigură faptul că riscurile cu care se confruntă întregul sector nu sunt trecute cu vederea, oferind astfel posibilitatea grupurilor de a opera mai eficient.
Grupurilor care deţin un portofoliu suficient de diversificat li se permite o reducere a cerinţelor de capital în anumite condiţii.
Intrarea în vigoare şi clauza de revizuire
Statele membre vor trebui să transpună noua directivă în legislaţie naţională până cel mai târziu la 31 octombrie 2012.
La trei ani de la intrarea în vigoare, Comisia Europeană va propune o legislaţie menită să crească supravegherea de grup şi managementul capitalului în cadrului unui grup de asigurări.
Propunerea legislativă va include şi prevederea susţinută de reprezentanţii Parlamentului European cu privire la sprijinul din partea grupului (de exemplu posibilitatea ca, în anumite condiţii, o întreprindere mamă să poate utiliza declaraţii de susţinere a grupului pentru a realiza o parte din necesarul de capital de solvabilitate (SCR) al oricăreia din filialele sale).
Raportul Skinner a fost adoptat cu 593 voturi pentru, 80 împotrivă şi 3 abţineri.
A6-0413/2009 - Raport referitor la propunerea modificată de directivă a Parlamentului European şi a Consiliului privind iniţierea şi exercitarea activităţii de asigurare şi de reasigurare (reformare)
Raportor: Peter Skinner (PSE, Marea Britanie)
Procedură: codecizie, prima lectură
Dezbatere: miercuri, 22 aprilie 2009
Vot: miercuri, 22 aprilie 2009
20090421IPR54086 Textul adoptat va putea fi consultat aici (selectaţi 22 aprilie 2009) Notă de background (EN) "Noi reguli pentru sectorul de asigurări şi agenţiile de rating al creditelor" Sumar al raportului de Larosière (EN, pdf) Site tematic al Comisiei Europene - Solvency II
RO
1
LINK
/activities/plenary/ta/calendar.do?language=RO
RO
3
LINK
http://ec.europa.eu/commission_barroso/president/pdf/statement_20090225.pdf
RO
4
LINK
http://ec.europa.eu/internal_market/insurance/solvency/index_en.htm
-//EP//TEXT IM-PRESS 20090415BKG53725 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
