ÎNTREBARE CU SOLICITARE DE RĂSPUNS SCRIS E-3115/07
adresată de Cristian Silviu Buşoi (ALDE) şi Horia-Victor Toma (ALDE)
Comisiei
(21 iunie 2007)
Subiect: Angajarea funcţionarilor români în instituţiile UE
România şi Bulgaria au devenit membre ale Uniunii Europene la 1 ianuarie 2007.
Până în prezent, puţini cetăţeni ai acestor ţări au fost angajaţi în cadrul instituţiilor UE.
1.
Ar putea Comisia estima care este numărul cetăţenilor români care lucrează, în prezent, în cadrul instituţiilor UE?
În timp ce, pentru cetăţenii provenind din ţările UE10 care au aderat în 2004, primul concurs EPSO pentru administratori, în alte domenii decât cele lingvistice, s-a încheiat la 7 luni de la aderare, acest proces pare să fie întârziat în cazul României şi Bulgariei.
2.
Când intenţionează Comisia (EPSO) să publice listele de rezervă pentru candidaţii care au reuşit la concurs şi când intenţionează să angajeze primii funcţionari în posturi de administratori, în domenii altele decât cele lingvistice?
3.
Cunoaşte Comisia faptul că această întârziere subminează atât obiectivul de a avea o repartizare de personal corespunzătoare în cadrul Comisiei, cât şi capacitatea acesteia de a face faţă unui volum de muncă suplimentar, ca urmare a ultimei extinderi, care extindere, în sine, include capacitatea de a recruta personal competent din cele două ţări?
4.
Ce intenţionează Comisia să facă pentru a garanta accelerarea procesului competiţional de către EPSO pentru cetăţenii români?
