Essen, Istanbul şi Pécs: Capitale Europene ale Culturii în 2010
Cultură
2010-01-29 - 13:24
În 2010 UE va avea trei capitale... culturale Anul acesta, evenimentul „Capitalele Europene ale Culturii“ este găzduit de Istanbul, Pécs şi Essen.
De ce aţi vizita cele trei oraşe?
Ce au acestea de oferit?
Am adresat aceste întrebări unor eurodeputaţi care cunosc cele trei noi capitale ale culturii.
Essen „nu mai respiră doar praf"
Deputatul german Jens Geier (Grupul Alianţei Progresiste a Socialiştilor şi Democraţilor din Parlamentul European): „Essen şi regiunea Ruhr nu mai respiră doar praf iar proiectul RUHR 2010 are ca obiectiv revigorarea acestei regiuni industrializate [...] prin noi tipuri de artă şi cultură în jurul unor locaţii neconvenţionale".
Istanbul: „punct de întâlnire al culturilor"
Deputatul Richard Howitt (Grupul Alianţei Progresiste a Socialiştilor şi Democraţilor din Parlamentul European, Regatul Unit), membru al Comisiei parlamentare mixte UE-Turcia, ne-a spus că „Istanbul este unul din cele mai frumoase oraşe ale Europei şi un punct de întâlnire al culturilor, care a inspirat artişti precum Mozart sau Agatha Christie.
Prin acest eveniment, Istanbulul îşi va dezvălui bogăţia culturală nu numai Europei ci şi întregii lumi.
Am vizitat de mai multe ori oraşul şi sunt convins că evenimentul va fi un succes".
Conform domnului Andrew Duff (Grupul Alianţei Liberalilor şi Democraţilor pentru Europa, Regatul Unit), „nu există alt loc care să dezvăluie mai bine istoria Europei decât Istanbulul.
Doar Roma se poate compara cu Istanbulul în acest sens.
Oraşul deschide drumul spre un viitor multicultural şi prosper".
Pécs: oraş universitar multicultural
Deputatul maghiar Ádám Kósa: (Grupul Partidului Popular European (Creştin Democrat)) este de părere că „Pécs este un oraş tradiţional cu o universitate unde studiază peste 30 000 de persoane.
Fiecare persoană care locuieşte pentru o perioadă aici aduce o nouă cultură, care contribuie la crearea spiritului unic al oraşului”. „Pécs este un oraş fără frontiere", a adăugat dumnealui.
Unde ne îndreptăm atenţia?
Programul pentru regiunea Ruhr şi Essen cuprinde trei teme majore: mitologie, metropolă a viitorului şi Europa.
Acestea sunt ilustrate prin imagini, producţii de teatru, dans contemporan, muzică, industrii creative şi festivaluri.
Legat de Istanbul domnul Howitt a declarat: „Programul este divers şi extrem de interesant şi îmbină artele vizuale şi arhitectura cu muzica, opera şi cinematografia; [...] există ceva pentru fiecare, oricine poate participa".
În ceea ce priveşte Pécs, Ádám Kósa ne-a dezvăluit că: „vor avea loc concerte simfonice şi de jazz, producţii de teatru şi teatru de păpuşi pentru adulţi şi copii şi dansuri tradiţionale.
Echipa de baschet şi polo a oraşului Pécs va organiza, de asemenea, meciuri interesante".
20100121STO67831 Linz şi Vilnius - Capitalele Europene ale Culturii în 2009 Pécs 2010 (în engleză) Essen (în engleză) Istanbul 2010 (în engleză)
RO
1
EUROPARL-TV
http://europarltv.europa.eu/swf/EmbedPlayer.swf?vid=097bb10b-c0ec-4029-9e44-29bc042921d1&cid=0c8dedcf-1098-46c9-9b85-6f2b0f0b120d&lang=ro&bitrate=512&loop=off&autoplay=off&startVolume=medium&showTitle=on&showBottom=on
RO
3
LINK
http://en.pecs2010.hu/
RO
4
LINK
http://tinyurl.com/essen2010
RO
5
LINK
http://tinyurl.com/istanbulECOC
-//EP//TEXT IM-PRESS 20090123STO46987 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
