Extindere UE: Turcia și Muntenegru
Extindere
Şedinţe plenare
2011-03-09 - 13:23
Parlamentul European este îngrijorat de "progresul greoi înregistrat de Turcia" cu privire la reforme și drepturile omului pe parcursul anului 2010.
Deputații au salutat statutul de stat candidat al Muntenegrului în ciuda preocupărilor legate de corupție.
Parlamentul a adoptat miercuri, 9 martie cele două rezoluții cu privire la progresele Turciei și Muntenegrului.
Blocajul persistent între Turcia și Cipru, dialogul precar între partidele politice, subminarea libertății presei și a altor drepturi fundamentale sunt printre factorii care au condus la încetinirea ritmului negocierilor de aderare, a considerat raportoarea PE Oomen-Ruijten (PPE, NL) în timpul dezbaterii.
Rezoluția PE salută modificările constituționale întreprinse de partea turcă, dar este nevoie de "reforme constituționale globale, care să transforme Turcia într-o democrație pluralistă".
Totodată deputații salută recenta finalizare a negocierilor privind acordul de readmisie ceea ce va conduce la o mai bună gestionare a migrației.
Odată ce acesta va intra în vigoare, Comisia ar trebui să lanseze "dialog privind vizele, în cadrul căruia să se acorde o atenție specială condițiilor de intrare a oamenilor de afaceri și a studenților care călătoresc în UE".
Printre provocările majore deputații fac referire la înrăutățirea situației privind libertatea presei, la anumite cenzurări și la accentuarea autocenzurii în cadrul mijloacelor de informare în masă, inclusiv în ceea ce privește internetul; situația femeilor și creșterea numărului așa-numitelor „crime de onoare” și căsătorii forțate.
În ceea ce privește protecția drepturilor minorităților religioase, au fost înregistrate "doar mici progrese în ceea ce privește cadrul juridic de funcționare al acestor comunități, în special cu privire la posibilitățile acestora de a obține personalitate juridică, de a deschide și de a face să funcționeze lăcașuri de cult, de a pregăti clerici și de a soluționa aspectele legate de proprietate care nu au fost rezolvate prin legea privind fundațiile", se arată în rezoluția PE.
După îndelungi negocieri între grupurile politice în ceea ce privește statutul Turciei, textul rezoluției este identic cu cel din anii precedenți, inițierea negocierilor de aderare cu Turcia în 2005 reprezentând "punctul de plecare al unui proces de lungă durată și deschis".
Muntenegru: deputații în favoarea deschiderii negocierilor, dar îngrijorați în privința corupției
Parlamentul a salutat decizia Consiliului European de a oferi statutul de țară candidată la UE, exprimându-și speranța că negocierile de aderare vor putea începe pe durata acestui an.
Membrii PE și-au exprimat anumite preocupări care privesc în special corupția, crima organizată, discriminarea și restricțiile asupra libertății media
"Regret că în acest moment Comisia insistă asupra diferenței între acordarea statutului de candidat și deschiderea negocierilor", a declarat raportorul Charles Tannock (ECR, UK).
"Muntenegrul ar trebui apreciat doar prin prisma meritelor, faptelor și realizărilor.
Este responsabilitatea Muntenegrului să facă față așteptărilor, în special în cazul combaterii corupției și crimei organizate.
Acestea fiind spuse, Muntenegru rămâne o poveste de succes în Balcanii de Vest".
În rezoluția adoptată cu o mare majoritate Parlamentul a salutat "consensul general şi prioritatea majoră acordată integrării europene de către guvernul şi partidele de opoziţie din Muntenegru", în special finalizarea cadrului constituțional și rezultatele bune obținute în implementarea reformelor economice.
Rezoluția subliniază că în multe domenii corupția este încă prevalentă, în special în construcții, privatizare și sectorul achizițiilor publice, și reprezintă o problemă gravă, precum și crima organizată, în special spălarea de bani şi contrabanda.
Membrii PE și-au exprimat îngrijorarea că femeile vor fi în continuare subreprezentate în procesul de decizie și în funcțiile de conducere.
Deși au aprobat relațiile interetnice în general bune și protecția drepturilor minorităților din țară, deputații al solicitat ca autoritățile să amelioreze condițiile de trai ale minorităților roma, ashkali și egipteană din țară.
Membrii PE de asemenea impun noi pași care să asigure independența și profesionalismul concernelor media, și au atras atenția asupra amenzilor disproporționate care pot fi impuse pentru defăimare, lucru ce afectează libertatea și independența jurnaliștilor.
Deputații au fost preocupați în special de cazurile de intimidare și violență împotriva jurnaliștilor și a activiștilor din partea societății civile și solicită ca acestea să fie cercetate și să fie începută procedura de urmărire penală.
Procedură: rezoluție non-legislativă
Dezbatere: marți, 8 martie
Vot: miercuri, 9 martie
20110309IPR15162 Textele adoptate vor fi disponibile aici (selectați 9 martie 2011) Înregistrarea video a dezbaterii (selectați 9 martie 2011) Profilul raportoarei pentru Turcia, Rita Oomen Ruijten (PPE, NL) Profilul raportorului pentru Muntenegru, Charles Tannock (CRE, UK) Proiect de rezoluție PE / raportul din 2010 cu privire la progresele înregistrate de Turcia Proiect de rezoluție PE / procesul de integrare europeană a Republicii Muntenegru
RO
1
LINK
/activities/plenary/ta/calendar.do?language=RO
RO
2
LINK
/wps-europarl-internet/frd/vod/research-by-date?language=ro
RO
3
LINK
/members/expert/alphaOrder/view.do?language=RO&id=1122
RO
4
LINK
/members/public/yourMep/view.do?language=RO&partNumber=1&name=tannock&id=4521
-//EP//TEXT MOTION B7-2011-0156 0 NOT XML V0//RO
-//EP//TEXT MOTION B7-2011-0157 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
