Noii deputaţi bulgari şi români schimbă compoziţia Parlamentului
Instituţii
2007-01-17 - 10:21
Două drapele noi au fost ridicate în Parlament săptămâna aceasta
O dată cu aderarea Bulgariei şi României la Uniunea Europeană la 1 ianuarie 2007, numărul total de deputaţi europeni a crescut de la 732 la 785.
România are 35 reprezentanţi în Parlamentul European, iar Bulgaria 18.
Aderând la diferite grupuri politice europene, noii deputaţi au schimbat compoziţia Parlamentului.
Să vedem împreună cum.
Cei mai mulţi dintre ei au fost „observatori“ în Parlamentul European încă din toamna anului 2005.
Odată cu aderarea Bulgariei şi României la 1 ianuarie 2007, majoritatea observatorilor au devenit deputaţi europeni.
Dar cine sunt ei şi cum au fost aleşi?
Cei 35 români şi 18 bulgari au fost numiţi de parlamentele lor naţionale, iar mandatul lor va dura până la alegerile pentru Legislativul European, prevăzute să se desfăşoare în cele două ţări în 2007.
O nouă alcătuire a Parlamentului European
Deputaţii bulgari şi cei români au aderat la diverse grupuri politice europene:
4 deputaţi bulgari şi 9 români au aderat la Grupul Partidului Popular European (Creştin-Democrat) şi al Democraţilor Europeni, ridicând numărul total al deputaţilor din acest grup la 277
6 deputaţi bulgari şi 12 români au aderat la Grupul Socialist din Parlamentul European, ridicând numărul total al deputaţilor din acest grup la 218
7 deputaţi bulgari şi 9 români au aderat la Grupul Alianţei Liberalilor şi Democraţilor pentru Europa, ridicând numărul total al deputaţilor din acest grup la 106
1 deputat bulgar şi 5 români, împreună cu alţi deputaţi din Franţa, România, Belgia, Marea Britanie, Austria şi Italia, au pus bazele unui grup politic nou, denumit "Identitate, Suveranitate şi Transparenţă" (IST).
O dată cu creşterea numărului de deputaţi europeni de la 732 la 785, numărul de voturi necesare pentru majoritate calificată devine acum 393 (pentru adoptarea amendamentelor dezbătute în a doua citire, în cadrul procesului de co-decizie, de exemplu).
După următoarele alegeri europene din 2009, numărul deputaţilor europeni va scădea la 736, dintre care 33 vor fi din România şi 17 din Bulgaria.
20070117STO02104 Lista deputaţilor europeni din România Lista deputaţilor europeni din Bulgaria Deputaţii europeni după stat membru şi grup politic - a şasea legislatură
RO
1
PHOTO
20070117PHT02108.jpg
RO
2
LINK
/members/public/geoSearch/search.do;jsessionid=1612DC777244667ABDBB78A8069E00FC.node1?country=RO&language=RO
RO
3
LINK
/members/public/geoSearch/search.do?country=BG&language=RO
RO
4
LINK
/members/expert.do?language=RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
