Noi etichete pentru produsele alimentare
Siguranţă alimentară
2011-04-20 - 14:44
Un nou sistem de etichetare nutriţională Mai simple, mai clare, mai informative!
Etichetele produselor alimentare ar trebui să ofere informații despre ingredientele incluse și despre posibilele efecte pe care acestea le pot avea asupra sănătății consumatorilor.
Raportul a fost susținut de comisia pentru sănătate publică şi siguranţă alimentară marți.
Autoarea raportului, Renate Sommer (Germania) din Grupul Partidului Popular European (Creştin Democrat), spune că acesta „este un bun început pentru negocierile cu membrii Consiliului”.
Rezultatele unui recent studiu Eurobarometer au arătat că doar 58% dintre europeni pot citi corect eticheta unui produs alimentar.
Pentru a veni în ajutorul consumatorilor, comisia pentru mediu, sănătate publică şi siguranţă alimentară și-a dat acordul pentru mai multe amendamente privind modul de etichetare a produselor alimentare.
Mare și clar
În ceea ce privește lizibilitatea, s-a căzut de acord asupra faptului că dimensiunea literelor folosite nu trebuie să fie mai mică de 1,2 mm.
În acest mod, informațiile sunt mai clare și mai ușor vizibile pentru consumatori. „În ziua de astăzi, consumatorii pot găsi multe informații despre produse, dar nu le pot citi.
Sunt imprimate cu litere mult prea mici.
Această nouă regulă va ajuta consumatorul,” declară eurodeputata.
Pe ambalaje ar trebui etichetate și listele cu alergeni pe care produsele pot să le conțină.
Când vine vorba însă despre restaurante sau cantine, singura obligație este doar enumerarea alergenilor.
Consumatorii ar putea fi informați și în legătură cu locul de proveniență a unor produse precum carnea, lactatele, fructele, legumele şi unele alimente procesate.
De exemplu, dacă produsele alimentare provenite de la un animal sunt procesate pe teritoriul a trei state diferite, toate acestea ar trebui să se regăsească pe etichetă.
Consiliul nu susține însă această prevedere.
Informațiile obligatorii ar trebui menționate pe spatele ambalajului, și nu neapărat pe față.
Ele trebuie să facă referire la conținutul de grăsimi saturate, zahăr, sare, proteine, carbohidrați, acizi grași și valoare energetică.
Consiliul însă nu vede cu ochi buni scoaterea informațiilor obligatorii de pe fața ambalajului.
Indicații clare ar trebui făcute de asemenea și în cazul folosirii unor substanțe care imită gusturi naturale (de exemplu aroma de brânză).
Autoarea raportului declară că a venit timpul ca toți „consumatorii să nu mai fie păcăliți de ingredientele artificiale cum ar fi cele pentru aromă de brânză sau carne din kebab.
Astfel de ingrediente trebuie să fie etichetate de asemenea în mod clar.”
Excepții de la aceste reguli fac: băuturile alcoolice, ambalajele pentru cadouri, dulciurile de sezon, produsele alimentare pentru consum imediat, produse alimentare artizanale (de la micii producători).
Ce urmează?
Negocierile cu membrii Comisiei și cu membrii Consiliului încep pe 10 mai.
Deși Consiliul nu și-a exprimat acordul pentru toate amendamentele, autoarea raportului este de părere că „trebuie să punem capăt diverselor cerințe naționale și să oferim un nou set de reguli aplicabile la nivel european.
Sper să putem ajunge la un acord până în luna iulie.”
Atunci raportul va fi votat în plen.
Pe etichete acum:
denumirea sub care produsul este vândut
lista de ingrediente
calitatea anumitor ingrediente
cantitatea netă
data de minimă durabilitate
concentrația alcoolică a băuturilor> 1,2% volum de alcool
instrucţiuni speciale de depozitare / condiţii de utilizare
numele şi adresa producătorului, ambalatorului sau vânzătorului în UE
originea - în cazul în care lipsa acesteia induce în eroare consumatorul
instrucțiuni pentru utilizare în cazul în care este necesar
20110415STO17909 Comunicat de presă (în engleză) Proiect de raport cu privire la informarea consumatorilor Ce trebuie să ştim despre alimente Comisia Europeană despre etichetarea alimentelor Legislația europeană cu privire la etichetarea alimentelor Studiu Eurobarometer
RO
1
PHOTO
20110420PHT18230.jpg
RO
2
LINK
/ro/pressroom/content/20110418IPR18101/html/Food-labelling-Environment-Committee-sets-out-clearer-rules
RO
3
LINK
/meetdocs/2009_2014/documents/envi/pr/858/858760/858760ro.pdf
RO
4
VIDEOLINK
http://www.europarltv.europa.eu/ro/player.aspx?pid=1f7b7b57-71d8-4c78-90e3-9eca0123d62c
RO
5
LINK
http://ec.europa.eu/food/food/labellingnutrition/index_en.htm
RO
6
LINK
http://europa.eu/legislation_summaries/consumers/product_labelling_and_packaging/index_en.htm
RO
7
LINK
http://ec.europa.eu/public_opinion/archives/ebs/ebs_342_en.pdf
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
