Internetul: o fereastră deschisă către alte culturi
Educaţie
2010-06-25 - 11:42
©BELGA_AFP_MIGUEL ROJO Internetul este un cadou tehnologic minunat al generaţiei noastre, însă trebuie să învăţăm să-l folosim într-un mod corect.
Experţii care au luat parte ieri la audierea publică organizată de către Comisia PE pentru cultură au convenit asupra potenţialului inestimabil al internetului de a consolida înţelegerea interculturală în UE şi au sprijinit importanţa alfabetizării digitale.
Cu toate acestea, au avertizat că înainte trebuie să fie rezolvate anumite riscuri.
Doris Pack (Grupul Partidului Popular European (Creştin Democrat, Germania), preşedinta Comisiei PE pentru cultură şi educaţie a amintit că „Internetul oferă foarte multe informaţii.
Trebuie să vedem cum vom învăţa în acest sens".
Mobilitatea virtuală
Internaţionalismul a devenit o componentă esenţială a învăţământului superior: programele Erasmus şi Leonardo da Vinci sunt exemple concrete în acest sens.
Johannes De Gruyter, de la Universitatea Catolică din Leuven, consideră că datorită tehnologiei informaţiei şi comunicaţiilor, componenta internaţională poate ajunge uşor la studenţii care nu au posibilitatea să îşi părăsească oraşul.
Acest aspect se numeşte mobilitate virtuală, „o experienţă internaţională şi de colaborare într-un context de învăţare şi predare".
Un exemplu al mobilităţii virtuale sunt videoconferinţele dintre studenţi din diferite părţi ale lumii, prin care aceştia pot face schimb de experienţă şi îşi pot îmbunătăţi competenţele lingvistice, şi jocurile
Alfabetizarea digitală
Andrew Rasiej, Fondatorul Personal Democracy Forum, este de părere că „înotăm cu toţii în acest ocean imens a culturii pe care ni-l oferă internetul, însă pentru a-l înţelege perfect, trebuie să insistăm pe alfabetizarea digitală".
În viitor, a adăugat el, o parte din această alfabetizare va consta, de asemenea, în a învăţa să comunicăm prin înregistrări video, fără a fi nevoiţi să recurgem la text.
Potrivit domnului Rasiej, peste cinci ani, populaţia lumii va fi interconectată prin intermediul dispozitivelor mobile. „Trebuie să creăm biblioteci imense care vor contribui la generarea unor noi viziuni legate de ce înseamnă democraţia", a subliniat dânsul
Cum rămâne cu riscurile legate de internet?
Verena Wiedemann, reprezentanta Unesco, a declarat că „obiectivul nostru este de a oferi acces global la informaţie, pentru că este esenţială pentru societăţi.
Aceasta contribuie la facilitarea păcii şi coeziunii sociale, luând în considerare faptul că societăţile sunt din ce în ce mai interculturale.
Acest lucru va consolida integrarea europeană".
Cu toate acestea, dânsa a avertizat că puterea foarte mare a ajuns în mâinile unor grupuri multimedia, care au influenţă la nivel global.
De asemenea, multe studii vorbesc despre „diversitatea falsă" - „ Mulţi utilizatori nu profită de această posibilitate şi folosesc internetul doar pentru a-şi vedea propriile lor opinii confirmate".
„Când vorbim de internet, vorbim despre un avantaj sau un handicap pentru cultură?
Eu sunt optimist, însă îngrijorările sunt de asemenea legitime", a afirmat profesorul Jean-Joël Jeanneney, fostul preşedinte al Bibliotecii Naţionale Franceze şi preşedintele Europartenaires. „Nu trebuie să lăsăm internetul să se dezvolte spontan, fără intervenţia autorităţilor publice [...]
Ei trebuie să ghideze utilizatorii...".
20100618STO76332 Înregistrarea audierii
RO
1
PHOTO
20100624PHT76642.jpg
RO
2
LINK
/wps-europarl-internet/frd/vod/player?eventCode=20100624-0900-COMMITTEE-CULT&language=en&byLeftMenu=researchcommittee&category=COMMITTEE&format=wmv#anchor1
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
