ÎNTREBARE ORALĂ URMATĂ DE O DEZBATERE O-0086/09
în conformitate cu articolul 115 din Regulamentul de procedură
de
Gabriele Albertini
, în numele Comisia pentru afaceri externe
Consiliul
Subiect: Construirea gazoductului Nabucco
La 13 iulie patru state membre împreună cu Turcia au semnat la Ankara un acord care permite construirea gazoductului Nabucco, în scopul reducerii dependenței europene față de gazul provenit din Rusia.
O lună mai târziu, la 6 august, primul-ministru turc Recep Tayyip Erdogan a semnat un protocol cu primul-ministru rus Vladimir Putin de începere a activității de explorare la gazoductul South Stream, care implică și coridorul sudic.
Care este poziția Președinției față de lansarea paralelă a acestor două proiecte?
Care sunt măsurile concrete pe care le ia Consiliul în vederea sprijinirii proiectului Nabucco?
Are Consiliul intenția de a iniția o discuție deschisă și transparentă, în vederea implementării unei strategii comune față de principalele țări producătoare și exportatoare de energie și țările de tranzit de energie, precum și în vederea dezvoltării unei veritabile politici europene comune în domeniul energetic?
În ce fel intenționează Consiliul să abordeze acest aspect cu Turcia, țară care joacă un rol hotărâtor și strategic în ceea ce privește evoluția coridorului sudic?
