Marţi în plen: Premierul suedez, strategia de la Lisabona
Instituţii
2008-02-20 - 12:59
Fredrik Reinfeldt a vorbit deputaţilor europeni despre viitorul Europei
Libera circulaţie a bunurilor şi strategia de la Lisabona au fost două din subiectele discutate de deputaţii europeni marţi în plen.
Parlamentul a mai primit ieri vizita primului ministru suedez, Fredrik Reinfeldt, care a vorbit deputaţilor despre viitorul Europei.
Alte subiecte de pe ordinea de zi de ieri au fost strategia Uniunii Europene pentru Asia şi viitorul demografic al Europei.
Deputaţii europeni au dezbătut marţi în cursul dimineţii trei rapoarte legislative privind comercializarea produselor în Europa.
Acest „pachet al bunurilor“, propus de Comisia pentru Piaţa internă şi protecţia consumatorilor, ar trebui să accelereze circulaţia bunurilor în Uniunea Europeană.
Cele trei rapoarte, pregătite de deputaţii europeni André Brie (Grupul Confederal al Stângii Unite Europene/Stânga Verde Nordică, Germania), Christel Schaldemose (Grupul Socialist din Parlamentul European, Danemarca) şi Alexander Stubb (Grupul Partidului Popular European (Creştin-Democrat) şi al Democraţilor Europeni, Finlanda), tratează despre diferite aspecte ale comercializării produselor în Uniunea Europeană, printre care sănătatea şi siguranţa la locul de muncă, standardele tehnice şi cele referitoare la protejarea mediului înconjurător şi obstacolele birocraţiei în calea comerţului.
„Ce vreau să spun întreprinderilor mici şi mijlocii din Europa este că nu va mai fi nevoie să completeze un formular pentru a avea acces la piaţa altei ţări“, a spus domnul Stubb. „Cu raportul meu, nu vor mai exista bariere pentru comerţ şi nici birocraţie“, a adăugat dumnealui în cadrul unei conferinţe de presă.
Premierul suedez: Nu construiţi un zid împotriva Turciei
După amiaza zilei de marţi a fost dedicată viitorului Europei într-o dezbatere cu premierul Suediei, Fredrik Reinfeldt.
Acesta a spus că speră să realizeze, în cadrul preşedinţiei suedeze a UE (iulie-decembrie 2009), o cooperare consolidată între statele membre pe mai multe teme: schimbarea climatică, energia, imigrarea, Balcanii, UE ca actor internaţional şi realizarea unei politici comune pentru azil până în 2010.
„Fără extinderi, Uniunea Europeană nu ar fi unde este acum“, a mai spus domnul Reinfeldt, „UE nu trebuie să construiască un zid împotriva Turciei sau împotriva altei ţări europene“. „Nu trebuie să ne fie teamă de o Europă puternică, ci de una slabă.
Avem nevoie de o Europă puternică, pentru apărarea valorilor noastre, libertatea şi democraţia“.
Pentru mai multe detalii despre vizita primului ministru suedez la Parlamentul European consultaţi pagina de presă.
În plus, nu rataţi interviul pe care domnul Reinfeldt ni l-a acordat în exclusivitate - pe pagina „Actualitatea“.
Strategia de la Lisabona
Deputaţii europeni au discutat cu Comisia şi Consiliul despre progresul strategiei de la Lisabona.
Dezbaterea s-a concentrat asupra Marilor Orientări ale Politicilor Economice (principalul instrument al UE în coordonarea politicilor economice), care vor fi revizuite în primăvara aceasta. „Avem nevoie de mai mulţi cercetători, trebuie să dezvoltăm cercetarea în domeniul tehnologiilor înalte şi să fim întreprinzători“ a spun ministrul sloven pentru creştere economică, Ziga Turk.
„Grupul nostru doreşte mai multe investiţii în cercetare şi dezvoltare, în drepturile proprietăţii intelectuale, o legislaţie mai bună privind piaţa internă şi mai puţină birocraţie.
Trebuie să creăm locuri de muncă mai degrabă decât să le înlocuim“, a spus din partea Grupului Partidului Popular European (Creştin-Democrat) şi al Democraţilor Europeni deputata europeană belgiană Marianne Thyssen.
Robert Goebbels (Grupul Socialist din Parlamentul European, Luxembourg) a spus: „Sărăcia şi excluderea socială devin din ce în ce mai vizibile, Mulţi muncitori au contracte nesigure.
Problemele vor deveni acute.
Textele trebuie să reflecte noul climat“. „O economie bazată pe cunoaştere înseamnă că trebuie să învăţăm unii de la alţii“, a adăugat Bilyana Ilieva Raeva (Grupul Alianţei Liberalilor şi Democraţilor pentru Europa, Bulgaria), „trebuie să sprijinim o piaţă a muncii mai flexibilă“.
Alte dezbateri marţ i
Parlamentul European a mai adoptat marţi un raport din proprie iniţiativă asupra transparenţei financiare.
În cursul serii, deputaţii europeni au dezbătut strategia Uniunii Europene pentru Asia cu comisarul european pentru Relaţii externe şi politica europeană de vecinătate Benita Ferrero-Waldner.
Un raport privind lupta împotriva terorismului s-a dovedit a fi foarte controversat printre deputaţi.
Raportul a fost respins (cu 241 de voturi pentru, 332 împotrivă şi 87 de abţineri).
Pentru mai multe detalii consultaţi pagina de presă (link mai jos).
20080215STO21490 Comercializarea produselor pe piaţa internă: spre un cadru comun Deputaţii resping un raport privind prevenirea radicalizării terorismului Rezultatul voturilor - pagina de presă (în engleză) Interviu cu Fredrik Reinfeldt: Parlamentul European va avea o influenţă mai mare Discursul Premierului suedez - pagina de presă Deficitul demografic în Europa - dosar Audio, 23:47 (în engleză) Audio, 32:09 (în engleză) Audio, 09:31 (în engleză) Audio, 17:50 (în engleză) Audio, 30:39 (în engleză)
RO
1
PHOTO
20080220PHT21874.jpg
RO
4
LINK
/news/expert/tous_les_epvotes/default/default_ro.htm
RO
8
MULTIMEDIA
20080219MLT21764.asf
RO
9
MULTIMEDIA
20080219MLT21774.asf
RO
10
MULTIMEDIA
20080219MLT21788.asf
RO
11
MULTIMEDIA
20080219MLT21794.asf
RO
12
MULTIMEDIA
20080219MLT21802.asf
-//EP//TEXT IM-PRESS 20080215STO21486 0 NOT XML V0//RO
-//EP//TEXT IM-PRESS 20080219IPR21728 0 NOT XML V0//RO
-//EP//TEXT IM-PRESS 20080215STO21489 0 NOT XML V0//RO
-//EP//TEXT IM-PRESS 20080215IPR21457 0 NOT XML V0//RO
-//EP//TEXT IM-PRESS 20080204FCS20431 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
