Săptămâna tineretului European - 2008: Este „cool“ să participi
Tineret
2008-11-11 - 15:57
Tinerii de astăzi reprezintă prima generaţie multilingvă Pentru a marca cei 20 de ani de existenţă a programelor UE pentru tineret, 250 de tineri europeni au venit la Parlamentul European pentru a vorbi deputaţilor europeni despre cum ar trebui să evolueze politica pentru tineret a Uniunii Europene.
În săptămâna în care s-au derulat alegerile prezidenţiale din SUA, participarea politică a căpătat semnificaţii noi.
Am vorbit cu o parte din tineri despre ce cred aceştia despre Europa şi ce au de gând să facă în relaţia lor cu Uniunea Europeană.
Săptămâna tineretului european a avut loc între 2 şi 6 noiembrie şi a inclus seminarii privind educaţia, ocuparea locurilor de muncă, voluntariatul, includerea socială şi drepturile tinerilor.
Concluziile acestor seminarii vor fi luate în considerare în pregătirea unui nou cadru de cooperare europeană în domeniul tineretului.
„Trebuie să vă asiguraţi că vocea voastră este auzită“
Pe 5 noiembrie, cei 250 de tineri au participat la o reuniune a Comisiei pentru Educaţie şi Cultură de la Parlamentul European - unde şi-au prezentat proiectele.
În deschiderea reuniunii, preşedinta Comisiei pentru Cultură, Katerina Batzeli (Grupul Socialist din Parlamentul European, Grecia), a spus că Uniunea Europeană nu a fost niciodată mai implicată decât acum în politicile privind tineretul. „Pentru prima dată, Uniunea Europeană finanţează 33 de programe ce încurajează proiectele de tineret“, a adăugat dumneaei.
„Generaţia dumneavoastră dă viaţă dialogului intercultural.
Generaţia dumneavoastră este prima care trăieşte într-o Europă fără frontiere.
Generaţia dumneavoastră este prima care foloseşte fără probleme instrumentele informatice.
Generaţia dumneavoastră este prima generaţie multilingvă“, a spus în cadrul reuniunii vicepreşedintele Parlamentului European Gérard Onesta (Grupul Verzilor/Alianţa Liberă Europeană, Franţa).
Vicepreşedintele Comisiei pentru Cultură, Pál Schmitt (Grupul Partidului Popular European (Creştin-Democrat) şi al Democraţilor Europeni, Ungaria) a subliniat importanţa sportului în proiectele europene pentru tineri, pentru că 70% din tineri nu practică exerciţiile fizice în afara şcolii, iar aproape 30% din copii sunt obezi.
Lissy Gröner (Grupul Socialist din Parlamentul European, Germania), raportoare pentru programul „Tineretul în acţiune 2007-2013“, le-a spus tinerilor că „aici, la Parlamentul European, luptăm pentru o politică educaţională mai largă, dar trebuie să vă asiguraţi că vocea voastră este auzită în parlamentele naţionale“.
Am pus câteva întrebări unor participanţi la Săptămâna tineretului european.
Cum poate Parlamentul European să promoveze tinerii?
„Parlamentul European ar trebui să voteze mai multe programe ca «Tineretul în Acţiune»“, ne-a spus Julian (29 de ani, Bulgaria).
Micha Poszvek (21 de ani, Austria), raportor general pentru Săptămâna tineretului european, ne-a explicat faptul că deputaţii europeni sprijină deja iniţiativa Crucii Roşii şi a Mişcării Cercetaşilor de a declara anul 2011 „Anul european al voluntariatului“.
„Tinerii au avut ocazia să facă schimb de experienţă şi s-au familiarizat cu noi metode active de participare“, ne-a spus Jérôme (24 de ani, Franţa), despre Săptămâna tineretului european.
Sonia (26 de ani, Slovenia) ar vrea ca Parlamentul European să facă mai mult pentru tinerii care intră pe piaţa muncii şi pentru cei care au nevoie de o locuinţă, iar Marta (25 de ani, Lituania) speră ca rezultatele Săptămânii tineretului european să fie luate în considerare de către Comisia Europeană.
În ce fel de Europă aţi vrea să trăiţi?
„Îmi doresc să trăiesc într-o Europă unde să nu conteze doar banii şi interesele economice, ci şi chestiuni precum combaterea schimbării climatice; într-o Europă unde tinerii nu sunt consideraţi o problemă, ci mai degrabă o cheie care poate rezolva problemele“, ne-a spus, Réka (21 de ani, Ungaria).
Paddy (22 de ani, Irlanda), jurnalist şi blogger oficial al Săptămânii tineretului european de anul acesta, crede că „Uniunea Europeană ar putea explica mai bine oamenilor ce se întâmplă în Europa.
Uniunea Europeană are o reputaţie proastă, de multe ori oamenii cred că aceasta se implică prea mult şi ca nu are o jurisdicţie“.
Paddy crede că „tinerii trebuie să fie misionari şi să propovăduiască ei înşişi Uniunea Europeană“.
O sa votaţi în următoarele alegeri europene?
Paddy sigur va vota. „Barack Obama a fost de mare ajutor.
Prin el, participarea la vot a devenit o modă“.
Sonia, care are o formaţie politică, va vota la rândul ei.
Chiar şi Marta, care nu crede în participarea la viaţa politică prin vot, va vota în următoarele alegeri europene.
Ea speră însă într-o democraţie mai participativă, „în care să poţi discuta cu politicienii“. „Implicarea tinerilor în politică nu trebuie să înceapă cu şase luni înainte de alegeri, ci cu mult timp înainte“, a adăugat ea.
20081107STO41555 Săptămâna tineretului European - 2008 (site-ul oficial) (în engleză) Concluziile reuniunilor din cadrul Săptămânii tineretului European - 2008 (în engleză) Comisia pentru Cultură şi educaţie de la Parlamentul European Politicile europene pentru tineret (în engleză) Programul „Tineretul în acţiune”
RO
1
PHOTO
20081110PHT41650.jpg
RO
2
LINK
http://www.youthweek.eu/home.html
RO
3
LINK
http://www.youthweek.eu/fileadmin/Content/Images/3_0_In_Brussels/EYW2008_Conclusions_en.pdf
RO
4
LINK
/activities/committees/homeCom.do;jsessionid=397551AA3AE2B7184038C198964344AD.node1?body=CULT&language=RO
RO
5
LINK
http://ec.europa.eu/youth/youth-policies/doc23_en.htm
RO
6
LINK
http://ec.europa.eu/youth/youth-in-action-programme/doc74_en.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
