Rolul Europei în reabilitarea foştilor deţinuţi de la Guantánamo Bay
Drepturile omului
2008-03-03 - 11:28
De la Guantánamo Bay în Europa?
Când Cristofor Columb a debarcat în sud-estul Cubei în 1494, fiind primit de pescari paşnici, nimeni nu s-ar fi gândit că locul cunoscut azi ca Guantánamo Bay va deveni un simbol controversat al „războiului excesiv dus de SUA împotriva terorismului“ (Hélène Flautre).
Comisia pentru Libertăţi civile, justiţie şi afaceri interne şi Subcomisia pentru drepturile omului au examinat săptămâna trecută rolul Europei în reabilitarea deţinuţilor din lagărul american.
Joi, 28 februarie, Comisia pentru Libertăţi civile, justiţie şi afaceri interne şi Subcomisia pentru drepturile omului de la Parlamentul European au organizat o audiere publică despre drepturile omului.
Dezbaterea s-a concentrat în special asupra rolului Europei în găzduirea deţinuţilor de la Guantánamo Bay, deţinuţi ce au fost declaraţi nevinovaţi şi eliberaţi.
Închisoarea de la Guantánamo Bay este o operaţiune militară care funcţionează din 2002 în Cuba.
Organizaţii pentru drepturile omului susţin că mulţi deţinuţi de la Guantánamo Bay sunt civili arestaţi sau răpiţi în agitaţia cauzată de război în Afganistan sau Irak şi vânduţi pe nimic Statelor Unite ale Americii.
Paradoxul deţinuţilor eliberaţi: să rămân sau să plec?
În timpul audierii, participanţii s-au concentrat asupra prizonierilor care, eliberaţi de americani, ar putea fi torturaţi şi persecutaţi în ţările lor.
Conform Centrului pentru Drepturile Constituţionale din SUA, prizonierii din China, Uzbekistan, Libia, Algeria, Tunisia, Sudan şi Egipt ar intra în această categorie. „Aceşti oameni se confruntă cu o alegere imposibilă: fie să rămână la nesfârşit în lagărul extrajudiciar al închisorii de la Guantánamo, fie să fie repatriaţi în ţări unde riscă să fie torturaţi şi persecutaţi“, a spus reprezentanta centrului, Emi MacLean.
„Deţinuţii trăiesc în condiţii groaznice, unii înnebunesc datorită presiunii enorme a traiului în celule minuscule (2x2,5m), fără să vadă lumina zilei, dar cu lumina artificială non-stop“, a subliniat, după audiere, deputata britanică Sarah Ludford (Grupul Alianţei Liberalilor şi Democraţilor pentru Europa).
Europa: gazda refugiaţilor de la Guantánamo?
Doamna MacLean a spus în timpul audierii că Europa ar trebui să îşi deschidă uşile acestor refugiaţi. „De ce este obligată Uniunea Europeană să rezolve probleme pe care Statele Unite nu vor să şi le rezolve singure?“ a răspuns deputata europeană germană Ewa Klamt (Grupul Partidului Popular European (Creştin-Democrat) şi al Democraţilor Europeni), care a subliniat faptul că cei trei candidaţi prezidenţiali care conduc în campania electorală sunt de părere că închisoarea de la Guantánamo Bay trebuie închisă.
„A venit timpul ca Europa să se mobilizeze şi să ajute SUA să închidă acest capitol politic ruşinos din istoria lor“, a spus doamna Ludford.
Deputata europeană portugheză Ana Maria Gomes a vorbit despre „complicitatea“ unor state membre UE în trimiterea unor persoane la Guantánamo Bay, complicitate care acum le împiedică să primească pe teritoriul lor refugiaţi proveniţi din această închisoare.
Parlamentul European luptă împotriva crizei umanitare
Pe 16 februarie 2006, printr-o rezoluţie privind Guantánamo Bay, Parlamentul European „a invitat guvernul american să închidă centrul de detenţie din Guantánamo Bay“ şi a cerut ca „fiecare prizonier să fie tratat conform dreptului internaţional umanitar şi judecat imediat în cadrul unei audieri publice şi corecte în faţa unui tribunal competent, independent şi imparţial“.
O altă rezoluţie, privind lupta împotriva terorismului, adoptată pe 12 decembrie 2007, cere Comisiei şi Consiliului „să lanseze o iniţiativă la nivel european şi internaţional privind restabilirea prizonierilor din Guantánamo provenind din ţări terţe, care nu pot face obiectul unei returnări în ţările lor de origine, deoarece riscă să fie persecutaţi sau torturaţi“.
În cadrul unei conferinţe de presă care a avut loc după audierea publică de săptămâna trecută, preşedinta Subcomisiei pentru drepturile omului, Hélène Flautre, (Grupul Verzilor/Alianţa Liberă Europeană, Franţa) a subliniat rolul Europei în prevenirea unei posibile crize umanitare.
Dumneaei a spus că Parlamentul European trebuie să continue să preseze şi să mobilizeze statele membre să accepte foşti deţinuţi care, altfel, ar trebui să se întoarcă în ţări celebre pentru încălcarea drepturilor omului.
Deputaţii europeni au mai propus lansarea unei monitorizări personalizate a cazurilor individuale, pentru identificarea ţărilor care ar putea găzdui refugiaţii în pericol.
Până acum, numai Albania, Marea Britanie şi Suedia s-au arătat dispuse să accepte pe teritoriul lor foşti deţinuţi de la Guantánamo Bay, care au fost declaraţi nevinovaţi. „Trebuie să salvăm aceşti oameni din iadul diplomatic în care se află“, a spus doamna Ludford, subliniind nevoia acută a unei soluţii umanitare.
20080229STO22569 Audierea publică despre Guantánamo Bay - pagina de presă Documentele audierii Comisia pentru Libertăţi civile, justiţie şi afaceri interne Subcomisia pentru drepturile omului Rezoluţia Parlamentului European din 12 decembrie 2007 privind lupta împotriva terorismului Rezoluţia Parlamentului European din 16 februarie 2006 privind Guantánamo Bay (în engleză)
RO
1
PHOTO
20080228PHT22547.jpg
RO
3
LINK
/meetdocs/2004_2009/organes/droi/droi_20080228_1000_libe.htm
RO
4
LINK
/activities/committees/homeCom.do?body=LIBE&language=RO
RO
5
LINK
/activities/committees/homeCom.do?body=DROI&language=RO
-//EP//TEXT IM-PRESS 20080225IPR22133 0 NOT XML V0//RO
-//EP//TEXT TA P6-TA-2007-0612 0 NOT XML V0//RO
-//EP//TEXT TA P6-TA-2006-0070 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
