Întrebarea pentru timpul afectat întrebărilor H-0527/2010
adresată Comisiei
Perioada de sesiune: noiembrie 2010
Articolul 116 din Regulamentul de procedură
Justas Vincas Paleckis
(S&D) Subiect: Creşterea competitivităţii prin intermediul energiilor alternative
Comisia şi noi toţi avem ca obiectiv garantarea unor condiţii de viaţă pentru concetăţenii noştri care să ofere în acelaşi timp confort şi securitate, precum şi crearea unui cadru propice competitivităţii întreprinderilor europene.
Utilizarea surselor de energie alternative face parte dintre soluţiile care permit îmbunătăţirea competitivităţii productive.
Din nefericire, puţine sunt ţările care pot să se laude cu cifre impresionante în acest domeniu, acestea fiind în cea mai mare parte ţări nordice.
Tehnologiile care folosesc surse de energie alternative se răspândesc cu greu în noile state membre, mai ales în cele din est.
Ce măsuri de stimulare şi de promovare a luat sau intenţionează să ia Comisia în privinţa statelor membre care folosesc mai puţin tehnologiile alternative sau în care aceste tehnologii sunt mai puţin răspândite, pentru ca aceste ţări şi Uniunea Europeană în ansamblu să devină mai competitive pe plan mondial?
