P6_TA(2008)0286
Anul european de luptă împotriva sărăciei şi a excluderii sociale ***I
A6-0173/2008
Rezoluţia legislativă a Parlamentului European din 17 iunie 2008 referitoare la propunerea de decizie a Parlamentului European și a Consiliului privind Anul European de luptă împotriva sărăciei și excluziunii sociale (2010) ( COM(2007)0797 – C6-0469/2007 – 2007/0278(COD) )
(Procedura de codecizie: prima lectură)
Parlamentul European
, –
având în vedere propunerea Comisiei prezentată Parlamentului European și Consiliului ( COM(2007)0797 ),
–
având în vedere articolul 251 alineatul (2) și articolul 137 alineatul (2) din Tratatul CE, în temeiul cărora propunerea a fost prezentată de către Comisie ( C6-0469/2007 ),
–
având în vedere articolul 51 din Regulamentul său de procedură,
–
având în vedere raportul Comisiei pentru ocuparea forței de muncă și afaceri sociale și avizul Comisiei pentru drepturile femeii și egalitatea de gen ( A6-0173/2008 ),
1.
aprobă propunerea Comisiei astfel cum a fost modificată;
2.
ia notă de declaraţia Comisiei anexată mai jos,
3.
solicită Comisiei să îl sesizeze din nou în cazul în care intenționează să modifice în mod substanțial această propunere sau să o înlocuiască cu un alt text;
4.
încredințează Președintelui sarcina de a transmite Consiliului și Comisiei poziția Parlamentului.
P6_TC1-COD(2007)0278
Poziţia Parlamentului European adoptată în primă lectură la 17 iunie 2008 în vederea adoptării Deciziei nr. .../2008/CE a Parlamentului European şi a Consiliului privind Anul european de luptă împotriva sărăciei și excluziunii sociale (2010)
(Întrucât s-a ajuns la un acord între Parlament şi Consiliu, poziţia Parlamentului în primă lectură corespunde cu actul legislativ final, Decizia nr.
1098/2008/CE.)
Declaraţia Comisiei
Comisia acordă o importanţă crucială facilitării şi susţinerii unei participări largi, la toate nivelele, la activităţile legate de Anul european de luptă împotriva sărăciei şi excluziunii sociale - 2010, ca măsură practică de garantare a impactului pozitiv şi de durată al acestuia.
În conformitate cu decizia privind anul european, Comisia va redacta orientări comune în cadrul documentului strategic-cadru (DSC), care vor stabili priorităţile-cheie pentru punerea în aplicare a activităţilor referitoare la anul european, inclusiv standardele minime privind participarea în cadrul organismelor şi activităţilor naţionale (
a se vedea anexa II, partea II, punctul 2 din decizia respectivă
).
DSC se adresează organismelor naţionale de punere în aplicare (ONPA) responsabile pentru definirea programelor pentru anul european si pentru selectarea activităţilor individuale care urmează a fi propuse în vederea finanţării comunitare, precum şi celorlalţi factori interesaţi.
În acest context, Comisia va sublinia importanţa facilitării accesului tuturor ONG-urilor, inclusiv al organizaţiilor mici şi mijlocii.
În vederea asigurării celui mai larg acces posibil, ONPA pot decide să nu solicite cofinanţare şi să finanţeze integral anumite acţiuni.
