Întrebarea pentru timpul afectat întrebărilor H-0506/2010
adresată Consiliului
Perioada de sesiune: octombrie 2010
Articolul 116 din Regulamentul de procedură
Laima Liucija Andrikienė
(PPE) Subiect: Reprezentarea UE în cadrul ONU şi al altor organisme internaţionale
Care este strategia Consiliului pentru a se asigura că înalţii funcţionari recent numiţi ai Uniunii Europene, precum Preşedintele Consiliului European, dl Herman van Rompuy, şi Înaltul Reprezentant pentru Afaceri Externe și Politica de Securitate, dna Catherine Ashton, se pot adresa Adunării Generale a ONU în numele Uniunii?
De la intrarea în vigoare a Tratatului de la Lisabona, UE ar trebui reprezentată pe plan internaţional la nivel de şefi de stat de către Preşedintele Consiliului European, şi nu de către reprezentantul ţării care deţine preşedinţia prin rotaţie a Consiliului UE.
Ce măsuri ar trebui luate pentru punerea în aplicare a acestor dispoziţii din Tratatul de la Lisabona în cadrul unor astfel organisme internaţionale precum ONU?
