Extinderea programului privind ajutorul alimentar acordat persoanelor celor mai defavorizate
Agricultură
2009-03-26 - 13:28
În raportul elaborat de Czesław Adam Siekierski (PPE-DE, Polonia) se solicită extinderea acestui program alimentar, care se adresează persoanelor defavorizate, în special în contextul crizei economice, precum şi finanţarea sa integrală din bugetul comunitar.
De asemenea, produsele alimentare ar trebui să provină doar din UE.
În cadrul dezbaterii care a precedat votul din plenul PE, mulţi deputaţi eu subliniat faptul că Parlamentul trebuie să transmită un mesaj clar cetăţenilor europeni, şi anume că în timpul unei crize economice, Uniunea Europeană nu ajută doar instituţiile financiare, ci şi pe persoanele cele mai defavorizate.
În UE-27, 80 milioane de oameni (16% din populaţie) trăiesc sub pragul de sărăcie, iar aceasta cifră se estimează că va creşte din cauza crizei economice.
În unele state care au aderat curând la UE, sărăcia afectează aproximativ 20% din populaţie, asistându-se la o stratificare considerabilă a veniturilor.
Familiile care locuiesc în oraşe mici şi locuitorii din zonele rurale sunt afectaţi în mod special de sărăcie.
Un număr din ce în ce mai mare de oameni nu îşi mai poate permite să-şi satisfacă necesităţile vitale de bază.
Acest program alimentar a luat naştere in 1987, milioane de cetăţeni europeni obţinând astfel produse alimentare din stocurile de intervenţie, cu ajutorul organizaţiilor caritabile şi a serviciilor sociale.
Programul de distribuire a produselor alimentare către persoanele cele mai defavorizate din Comunitate şi-a adus aportul la realizarea a două obiective principale ale PAC, şi anume contribuţia la stabilizarea pieţelor prin reducerea stocurilor de intervenţie şi asigurarea necesarului de provizii de produse alimentare pentru locuitorii cei mai săraci ai Uniunii.
În anii 90 regulile au fost schimbate, permiţându-se, în anumite condiţii, achiziţionarea de produse agricole de pe piaţa liberă.
În 2008, 19 state membre au participat la acest program, dotat cu un buget de 305 milioane de euro.
Cu toate acestea, având în vedere că există 43 de milioane de oameni care au nevoie de asistenţă, aceste măsuri rămân insuficiente.
Menţinerea programului în cadrul Politicii Agricole Comune (PAC)
Raportul de consultare ce va fi adoptat în plen săptămâna viitoare aprobă propunerea Comisiei care prevede o creştere a produselor cumpărate pe piaţă având în vedere scăderea stocurilor de intervenţie în urma reformelor succesive ale PAC.
Chiar dacă la nivel de comisie parlamentară unii deputaţii au fost de părere că acest program şi-a pierdut dimensiunea agricolă şi astfel de programe ar trebui să fie organizate la nivel naţional, deputaţii din comisia pentru agricultură s-au exprimat pentru menţinerea programului în cadrul PAC.
Finanţare comunitară 100%
Europarlamentarii au propus o finanţare în întregime de la bugetul UE a programelor de asistenţă pentru ajutorul alimentar, deoarece unele state membre nu vor putea participa la program în cazul în care se instituie rate de cofinanţare.
Pot apărea probleme în special în statele membre cu un venit pe cap de locuitor redus sau ale căror bugete întâmpină dificultăţi financiare.
Comisia Europeană propusese iniţial o finanţare comunitară de 75% pentru 2010-2012, această rată urmând a fi redusă la 50% pentru perioada 2013-2015.
Produse de origine comunitară
Potrivit amendamentelor propuse de europarlamentari, produsele din stocurile de intervenţie sau cele achiziţionate de pe piaţă trebuie să fie de origine comunitară, un regim preferenţial acordându-se prioritate produselor alimentare proaspete din producţia locală.
Reamintim faptul că, la 22 mai 2008, Parlamentul European a adoptat o rezoluţie referitoare la preţurile în creştere ale produselor alimentare în UE şi în ţările în curs de dezvoltare, în care se subliniază că dreptul la hrană este un drept fundamental.
A6-0091/2009 - Raport referitor la propunerea de regulament al Consiliului de modificare a Regulamentului (CE) nr.
1290/2005 privind finanţarea politicii agricole comune şi a Regulamentului (CE) nr.
1234/2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole ("Regulamentul unic OCP") în ceea ce priveşte distribuirea produselor alimentare către persoanele cela mai defavorizate din Comunitate
Raportor: Czeslaw Adam Siekierski (PPE-DE, Polonia)
Procedura: consultare
Dezbatere: joi, 26 martie 2009
Vot: joi, 26 martie 2009
20090325IPR52620 Textul adoptat va putea fi consultat aici (selectaţi 26 martie 2009)
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
