Întrebarea pentru timpul afectat întrebărilor H-0371/2010
adresată Comisiei
Perioada de sesiune: septembrie I 2010
Articolul 116 din Regulamentul de procedură
Andres Perello Rodriguez
(S&D) Subiect: Contribuţia Uniunii Europene la succesul Reuniunii la nivel înalt de la Cancún
Fostul responsabil al Organizaţiei Naţiunilor Unite pentru schimbările climatice, Yvo de Boer, a declarat la Bonn că e ,,foarte puţin probabil” ca în urma viitoarei Reuniuni la nivel înalt de la Cancún să rezulte un acord obligatoriu care să reglementeze emisiile de gaze cu efect de seră începând cu 2012, anul expirării Protocolului de la Kyoto.
Alţi responsabili politici prezenţi la Bonn, printre care viceministrul mexican al mediului, Fernando Tudela, au atras atenţia asupra faptului că procesul de negocieri ar fi trebuit să fie modernizat şi revitalizat pentru asigurarea succesului Reuniunii din Cancún.
Consideră Comisia că încă putem spera că Reuniunea la nivel înalt de la Cancún nu va reprezenta un pas intermediar ci se va materializa într-un adevărat acord obligatoriu?
Cum poate contribui UE pentru ca negocierile în curs să fie mai rapide, mai practice şi mai eficiente, în vederea aproprierii într-o măsură cât mai mare de un text de compromis pentru COP 16?
