13.2.2007
PROPUNERE DE REZOLUŢIE
depusă în conformitate cu articolul 81 din Regulamentul de procedură
de Comisia pentru dezvoltare
privind proiectele de decizie ale Comisiei de stabilire a documentelor naţionale de strategie şi a programelor indicative pentru Malaysia, Brazilia şi Pakistan (CMT-2207-0001, CMT-2006-3525 şi CMT-2006-3021)
Rezoluţia Parlamentului European privind proiectele de decizie ale Comisiei de stabilire a documentelor naţionale de strategie şi a programelor indicative pentru Malaysia, Brazilia şi Pakistan (CMT-2207-0001, CMT-2006-3525 şi CMT-2006-3021)
Parlamentul European ,
–
având în vedere Regulamentul (CE) nr.
1905/2006 al Parlamentului European şi al Consiliului din 18 decembrie 2006 privind stabilirea unui instrument financiar de cooperare pentru dezvoltare JO L 378, 27.12.2006, p.
41. ,
–
având în vedere proiectele de decizie ale Comisiei de stabilire a documentelor naţionale de strategie şi a programelor indicative pentru Malaysia, Brazilia şi Pakistan (CMT-2207-0001, CMT-2006-3525, CMT-2006-3021)
–
având în vedere avizele emise la 25 ianuarie 2007 de către comisia prevăzută la articolul 35 alineatul (1) din regulamentul mai sus menţionat,
–
având în vedere articolul 8 din Decizia 1999/468/CE a Consiliului din 28 iunie 1999 de stabilire a procedurilor de exercitare a competenţelor de executare conferite Comisiei JO L 184, 17.7.1999, p.
23. ,
–
având în vedere articolul 81 din Regulamentul său de procedură,
A.
întrucât, la 25 ianuarie 2007, comisia înfiinţată în temeiul articolului 35 alineatul (1) din Regulamentul nr.
1905/2006 a votat în favoarea proiectelor de decizie ale Comisiei de stabilire a documentelor naţionale de strategie şi a programelor indicative pentru Malaysia, Brazilia şi Pakistan (CMT-2007-0001, CMT-2006-3525, CMT-2006-3021);
B.
întrucât, în conformitate cu articolul 7 alineatul (3) din decizia adoptată în cadrul procedurii de comitologie şi articolul 1 din Acordul între Parlamentul European şi Comisie privind procedurile de aplicare a Deciziei 1999/468/EC a Consiliului JO L 256,10.10.2003, p.
19. , Parlamentul European a primit proiectul de măsuri de punere în aplicare, prezentat comitetul de gestionare a instrumentului de cooperare pentru dezvoltare, şi rezultatele votului;
C.
întrucât articolul 2 alineatul (1) din Regulamentul (CE) nr.
1905/2006 stipulează că „primul şi cel mai important obiectiv de cooperare, în conformitate cu prezentul regulament, este eradicarea sărăciei în ţările şi regiunile partenere, în contextul dezvoltării durabile”;
D.
întrucât articolul 2 alineatul (4) din Regulamentul (CE) nr.
1905/2006 stipulează că „măsurile prevăzute la articolul 1 alineatul (1) Articolul 1 alineatul (1) „Comunitatea finanţează măsuri care au ca obiectiv sprijinirea cooperării cu ţările, teritoriile şi regiunile în curs de dezvoltare (...)” sunt concepute astfel încât să îndeplinească criteriile de asistenţă oficială pentru dezvoltare (ODA) stabilite de către Comitetul de asistenţă pentru dezvoltare al OCDE”;
E.
întrucât Comitetul de asistenţă pentru dezvoltare al OCDE defineşte ODA ca fluxuri financiare către ţările de pe lista beneficiarilor ODA stabilită de acest comitet, pentru care, inter alia, „fiecare tranzacţie este efectuată cu scopul principal de a promova dezvoltarea economică şi bunăstarea ţărilor în curs de dezvoltare” DCD/CAD (2002)21: „Directive privind stabilirea formularelor pentru sistemul de notificarea a ţărilor creditoare” ;
F.
întrucât articolul 19 alineatul (3) din Regulamentul (CE) nr.
1905/2006 stipulează că „în principiu, documentele de strategie sunt bazate pe un dialog cu ţara sau regiunea parteneră, care implică societatea civilă şi autorităţile locale şi regionale” şi că „statele membre şi Comisia se consultă reciproc, precum şi cu alţi finanţatori şi actori ai dezvoltării, inclusiv reprezentanţi ai societăţii civile şi ai autorităţilor locale şi regionale, într-o etapă timpurie a procesului de programare, în vederea promovării complementarităţii activităţilor lor de cooperare”,
1.
este de părere că, în cele mai multe proiecte de documente de strategie şi proiecte de programe indicative, Obiectivele de Dezvoltare ale Mileniului (ODM) nu apar, în mod clar, ca fiind prioritare; consideră că acest fapt contravine dispoziţiilor articolului 2 alineatul (1) din Regulamentul (CE) nr.
1905/2006 care stabileşte ODM ca principiu primordial al cooperării din cadrul instrumentului financiar de cooperarea pentru dezvoltare;
Malaysia
2.
este de părere că, în proiectul său de document de strategie şi în proiectul de program indicativ multianual 2007-2010 pentru Malaysia, Comisia Europeană îşi depăşeşte competenţele de executare prevăzute în actul de bază, prin selectarea Facilităţii privind comerţul şi investiţiile în dialogul politic dintre UE şi Malaysia, ca unic punct focal (pentru care sunt destinate toate fondurile), al cărui „obiectiv principal îl reprezintă facilitarea relaţiilor comerciale şi a investiţiilor între UE şi Malaysia” şi prin includerea a două obiective specifice de acţiune, în principal „pentru a spori cunoştinţele despre piaţa UE în mediile de afaceri malaysiene şi vice versa” şi „pentru a creşte prezenţa Uniunii în Malaysia, prin iniţiative comune”; consideră că aceste elemente contravin dispoziţiilor articolului 2 alineatul (1) din Regulamentul (CE) nr.
1905/2006, având în vedere că obiectivul principal al documentului naţional de strategie nu îl constituie eradicarea sărăciei şi că aceste elemente nu îndeplinesc criteriile pentru ODA stabilite de către Comitetul de asistenţă pentru dezvoltare al OCDE;
Brazilia
3.
este de părere că, în proiectul său de document de strategie şi în proiectul de program indicativ multianual 2007-2010 pentru Brazilia, Comisia Europeană îşi depăşeşte competenţele de executare prevăzute în actul de bază, consacrând 70% din programul indicativ naţional pentru prioritatea I - Consolidarea relaţiilor bilaterale - care are ca obiective specifice: „i) îmbunătăţirea dialogurilor sectoriale între UE şi Brazilia pe teme de interes comun; ii) extinderea cooperării şi a schimburilor între instituţiile europene şi braziliene în cauză şi organizaţiile societăţii civile; iii) consolidarea legăturilor între mediul academic european şi brazilian; iv) sporirea cunoaşterii reciproce între instituţiile şi societăţile europene şi braziliene, şi care va finanţa o „facilitate” „în vederea promovării şi sprijinirii dialogurilor sectoriale pe teme de interes comun”, precum şi înfiinţarea unui Institut de Studii Europene, al cărui scop principal va fi acela de a „îmbunătăţi profilul UE” şi de a „consolida legăturile din învăţământul superior” consideră că aceste elemente contravin dispoziţiilor articolului 2 alineatul (1) şi articolului 4 din Regulamentul (CE) nr.
1905/2006, având în vedere că obiectivul principal al documentului naţional de strategie nu îl constituie eradicarea sărăciei şi că aceste elemente nu îndeplinesc criteriile pentru ODA stabilite de către Comitetul de asistenţă pentru dezvoltare al OCDE;
Pakistan
4.
este de părere că, în proiectul său de document de strategie şi în proiectul de program indicativ multianual 2007-2010 pentru Brazilia, Comisia Europeană îşi depăşeşte competenţele de executare prevăzute în actul de bază, prin includerea în domeniul de importanţă secundară 3 al programului indicativ naţional de luptă împotriva spălării de bani În cuprinsul documentului naţional de strategie acest domeniu este considerat ca ţinând de „Lupta împotriva terorismului şi securitate”. , al cărui obiectiv principal este acela „de a contribui la eforturile depuse de autorităţile pakistaneze pentru aplicarea rezoluţiei 1373 a Consiliului de Securitate al ONU” Rezoluţia 1373 a Consiliului de Securitate al ONU, adoptată după atacurile teroriste de la 11 septembrie 2001 din SUA, impune obligaţii extinse tuturor statelor în vederea prevenirii şi a stopării finanţării terorismului, stabilirii de pedepse adecvate împotriva actelor de terorism, refuzului de a acorda azil teroriştilor şi cooperării cu alte state cu privire la procedurile penale şi la investigaţiile legate de actele de terorism. ; consideră că acest element contravine dispoziţiilor articolului 2 alineatul (4) din Regulamentul (CE) nr.
1905/2006, având în vedere că nu îndeplineşte criteriile pentru ODA stabilite de către Comitetul de asistenţă pentru dezvoltare al OCDE;
5.
invită Comisia să retragă sau să modifice proiectele sale de decizie de stabilire a documentelor naţionale de strategie şi a programelor indicative pentru Malaysia, Brazilia şi Pakistan şi să prezinte comitetului noi proiecte de decizie, care să respecte în întregime dispoziţiile Regulamentului (CE) nr.
1905/2006;
6.
încredinţează Preşedintelui sarcina de a transmite prezenta rezoluţie Consiliului şi Comisiei, precum şi guvernelor şi parlamentelor statelor membre.
