27.3.2012 B7-0192/2012 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la construirea unor centrale electrice care să valorifice energia maremotrică
Sergio Paolo Francesco Silvestris
PE486.739v01-00 B7‑0192/2012 Propunere de rezoluție a Parlamentului European referitoare la construirea unor centrale electrice care să valorifice energia maremotrică
Parlamentul European,
– având în vedere rezoluțiile sale recente pe aceeași temă,
– având în vedere articolul 120 din Regulamentul său de procedură,
A. întrucât tema energiei durabile din surse regenerabile este o prioritate a Uniunii Europene;
B. întrucât energia maremotrică este o resursă de energie regenerabilă disponibilă în întreaga lume și constituie o potențială resursă pentru producția de electricitate;
C. întrucât în Scoția a fost construită cea mai mare instalație din lume pentru producția de energie regenerabilă prin exploatarea puterii mării;
D. întrucât grație proiectului menționat se va reuși dezvoltarea unei capacități de producție de energie de 200 MW,
1. invită Comisia să aloce finanțări adecvate proiectului în cauză, care vizează stimularea producției de energie prin valorificarea energiei maremotrice;
2. invită Comisia să finanțeze cercetări și experimente suplimentare în acest domeniu, pentru a se aprofunda subiectul din punct de vedere științific și pentru a se încerca realizarea unor centrale și mai eficiente și performante pentru valorificarea energiei maremotrice.
